 

**Integrovaný regionálny operačný program 2014 – 2020**

**Prioritná os 5 Miestny rozvoj vedený komunitou**

**Implementácia stratégie miestneho rozvoja vedeného komunitou v podmienkach IROP**

**(Implementačný model CLLD v IROP)**

|  |  |
| --- | --- |
| Verzia: | 2.0 |
| Platnosť od: | 22.12.2022 |
| Účinnosť od: | 27.12.2022 |

Prechodné ustanovenia: neaplikujú sa

Schválil: .............................................................

Ing. Albert Németh

generálny riaditeľ sekcie IROP

**Uplatniteľnosť zmien vyplývajúcich z aktualizácie Implementačného modelu**

Zmeny vyplývajúce z tejto aktualizácie Implementačného modelu sú uplatniteľné odo dňa nadobudnutia jej účinnosti.

Obsah

[1. Úvod 4](#_Toc110314255)

[1.1 Používané skratky a pojmy 4](#_Toc110314256)

[2. Implementačný model stratégie CLLD v podmienkach SR 7](#_Toc110314257)

[3. Implementačný model stratégie CLLD v podmienkach IROP 10](#_Toc110314258)

[4. Subjekty zapojené v Implementačnom modeli stratégie CLLD (IROP) 12](#_Toc110314259)

[5. Zákon o finančnej kontrole 14](#_Toc110314260)

[6. Programovanie 19](#_Toc110314261)

[6.1. Aktivity CLLD podporované v rámci IROP 19](#_Toc110314262)

[6.2. Oprávnené výdavky 20](#_Toc110314263)

[6.3. Kritériá pre výber projektov 20](#_Toc110314264)

[6.3.1. Hodnotiace kritériá 21](#_Toc110314265)

[6.3.2. Príručka pre odborných hodnotiteľov 21](#_Toc110314266)

[6.4. Príručka pre užívateľa 22](#_Toc110314267)

[6.5. Merateľné ukazovatele 22](#_Toc110314268)

[6.6. Koncept implementácie stratégie CLLD 24](#_Toc110314269)

[7. Postupy MAS – výber projektov 25](#_Toc110314270)

[7.1. Všeobecné podmienky 25](#_Toc110314271)

[7.2. Harmonogram výziev 25](#_Toc110314272)

[7.3. Výzva na predkladanie ŽoPr 26](#_Toc110314273)

[7.4. Zmena, predčasné uzavretie a zrušenie výzvy 29](#_Toc110314274)

[7.4.1. Zmena výzvy 29](#_Toc110314275)

[7.4.2. Predčasné uzavretie výzvy 31](#_Toc110314276)

[7.5. Schvaľovací proces 32](#_Toc110314277)

[7.5.1. Schvaľovací proces – administratívne overenie ŽoPr 33](#_Toc110314278)

[7.5.2. Schvaľovací proces – odborné hodnotenie ŽoPr 35](#_Toc110314279)

[7.5.3. Schvaľovací proces – výber ŽoPr 37](#_Toc110314280)

[7.5.4. Schvaľovací proces – Overenie výberu ŽoPr vykonaného MAS 39](#_Toc110314282)

[7.5.5. Schvaľovací proces – Vydávanie Oznámení o schválení, resp. neschválení ŽoPr 40](#_Toc110314283)

[7.5.6. Overovanie splnenia podmienok poskytnutia príspevku na mieste 41](#_Toc110314284)

[7.6. Zásobník projektov 42](#_Toc110314285)

[7.7. Revízne postupy 43](#_Toc110314286)

[7.8.1. Námietky 43](#_Toc110314287)

[7.8. Oprava oznámenia/rozhodnutia 44](#_Toc110314289)

[8. Realizácia projektov užívateľov 45](#_Toc110314290)

[8.1. Zmluva o príspevku 45](#_Toc110314291)

[8.2. Realizácia projektu užívateľa 47](#_Toc110314292)

[8.3. Kontrola projektov zo strany MAS 49](#_Toc110314293)

[8.3.1. Kontrola projektov – základné ustanovenia o kontrole 49](#_Toc110314294)

[8.3.2. Kontrola projektov – verejné obstarávanie 54](#_Toc110314295)

[8.3.3. Kontrola projektov – žiadosť o platbu užívateľa 56](#_Toc110314296)

[8.3.4. Kontrola projektov – výkon kontroly ŽoP užívateľa zo strany MAS 58](#_Toc110314297)

[8.3.5. Kontrola projektov – zostavenie žiadosti o platbu na úrovni MAS 60](#_Toc110314298)

[8.3.6. Finančný a informačný tok v súvislosti so žiadosťami o platbu 62](#_Toc110314299)

[8.3.7. Realizácia platieb 64](#_Toc110314300)

[8.3.8. Zmena projektu a zmena zmluvy o príspevku 65](#_Toc110314301)

[8.3.9. Uzatváranie dodatku k zmluve o príspevku 68](#_Toc110314302)

[8.3.10. Ukončenie zmluvy o príspevku 68](#_Toc110314303)

[8.3.11. Zabezpečovacie prostriedky 69](#_Toc110314304)

[9. Monitorovanie projektov - užívatelia 71](#_Toc110314305)

[9.1. Sankčný mechanizmus 73](#_Toc110314306)

[10. Nezrovnalosti a finančné vyrovnanie - užívatelia 74](#_Toc110314307)

[11. Platnosť a účinnosť dokumentov/vzorov 76](#_Toc110314308)

[12. Prílohy 77](#_Toc110314309)

# Úvod

1. Prostredníctvom nástroja miestny rozvoj vedený komunitou - CLLD budú v SR riešené výzvy na miestnej úrovni. Pre miestnu úroveň je typická široká rozmanitosť potrieb a výziev, ktorým jednotlivé územia čelia. Tieto potreby budú riešené prostredníctvom podpory stratégií CLLD.
2. Dokument definuje Implementačný model stratégie CLLD v podmienkach SR, ktorý realizuje PRV aj IROP v programovom období 2014 – 2020 (pozri obrázok 1). Implementačný model stratégie CLLD je v podmienkach IROP odlišný od implementačného modelu zavedeného v rámci PRV.
3. Dokument sa po ozrejmení rozdielov implementačného modelu medzi PRV a IROP venuje Implementačnému modelu stratégie CLLD len v podmienkach IROP.
4. Dokument definuje procesy a postupy financovania implementácie stratégie CLLD, ktorého predmetom je zabezpečiť výber, implementáciu a monitorovanie projektov užívateľov, prostredníctvom ktorých dôjde k naplneniu cieľov stratégie CLLD.
5. Stratégiu CLLD implementuje MAS, a to prostredníctvom realizácie projektu financovania implementácie stratégie CLLD, kedy MAS vystupuje ako prijímateľ.
6. Z časového hľadiska dokument nepokrýva procesy výberu projektu MAS na financovanie implementácie stratégie CLLD, ktoré vykonal RO pre IROP pred podpisom zmluvy o NFP s MAS. Dokument vychádza zo záverov konania o ŽoNFP.
7. Dokument neupravuje procesy a postupy implementácie projektu financovania chodu MAS, ktorý je podporným projektom pre projekt financovania implementácie stratégie CLLD.
8. Dokument nenahrádza príručku pre prijímateľa (príručku pre MAS ako prijímateľa).
9. Dokument vymedzuje subjekty zapojené do implementácie CLLD v rámci IROP a stanovuje základný rámec ich povinností. Štandardné základné procesy, postupy a povinnosti pre jednotlivé subjekty upravené v dokumente majú zároveň zabezpečiť úplné a správne uplatňovanie relevantných pravidiel stanovených v legislatíve EÚ a SR.
10. Na štandardizované procesy a postupy, upravené v tomto dokumente, nadväzujú jednotlivé usmernenia a metodické pokyny RO pre IROP, ktoré môžu bližšie rozvádzať niektoré špecifiká implementačného modelu, alebo stanovovať vzory formulárov používaných v rámci implementácie CLLD (napr. žiadosť o platbu, vzor výzvy pre užívateľov a pod.).

## Používané skratky a pojmy

AK administratívna kontrola

AFK administratívna finančná kontrola

CKO Centrálny koordinačný orgán

CLLD miestny rozvoj vedený komunitou

CO Certifikačný orgán

CRZ Centrálny register zmlúv

DPH daň z pridanej hodnoty

EFRR Európsky fond regionálneho rozvoja

EPFRV Európsky poľnohospodársky fond pre rozvoj vidieka

EŠIF Európske štrukturálne a investičné fondy

EUR euro

EÚ Európska únia

FKnM Finančná kontrola na mieste

HP horizontálne princípy

IMo Implementačný model stratégie CLLD v IROP

IROP Integrovaný regionálny operačný program

KZ kontrolný zoznam

MAS miestna akčná skupina

MF SR Ministerstvo financií Slovenskej republiky

NFP nenávratný finančný príspevok

NKÚ Najvyšší kontrolný úrad Slovenskej republiky

NMS následná monitorovacia správa

OP operačný program

OR Obchodný register

OVZ okolnosť vylučujúca zodpovednosť

PHZ predpokladaná hodnota zákazky

PJ platobná jednotka

PPA Pôdohospodárska platobná agentúra

PRV program rozvoja vidieka

ReS realizátor stratégie – žiadateľ o príspevok

RO riadiaci orgán

RO pre IROP Riadiaci orgán pre Integrovaný regionálny operačný program

SFR Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020

SR EŠIF Systém riadenia európskych štrukturálnych a investičných fondov (Systém riadenia)

SŽoP súhrnná žiadosť o platbu

ŠR štátny rozpočet

ÚVA Úrad vládneho auditu

ÚVO Úrad pre verejné obstarávanie

VO verejné obstarávanie

VZP všeobecné zmluvné podmienky (príloha č. 1 zmluvy o poskytnutí NFP)

Z. z. Zbierka zákonov (zákony prijaté od roku 1993)

Zb. Zbierka zákonov (zákony prijaté do roku 1993)

ZFK základná finančná kontrola

ZVO zákon o verejnom obstarávaní

ZoFK zákon o finančnej kontrole č. 357/2015

ŽoPr žiadosť o príspevok

ŽoP žiadosť o platbu

ŽoPMAS žiadosť o platbu na úrovni MAS

ŽoPu žiadosť o platbu na úrovni užívateľa

ŽoV žiadosť o vrátenie finančných prostriedkov

**nariadenie 2018/1046** – nariadenie Európskeho parlamentu a Rady (EÚ, Euratom) 2018/1046 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 v platnom znení;

**schéma pomoci de minimis** – Schéma minimálnej pomoci na podporu mikro a malých podnikov (schéma pomoci de minimis) DM – 18/2018 v znení dodatku č. 1;

**Trestný zákon** – zákon č. 300/2005 Z. z. Trestný zákon v znení neskorších predpisov;

**tretia osoba** – právnická a/alebo fyzická osoba, ktorá má k užívateľovi vzťah dodávateľa výkonov, tovaru, poskytnutia služby alebo vykonania prác, alebo, ktorá má informácie, doklady alebo iné podklady, ktoré sú potrebné na výkon finančnej kontroly projektu;

**Trestný poriadok –** zákon č. 301/2005 Z. z. Trestný poriadok v znení neskorších predpisov;

**všeobecné nariadenie** – nariadenie Európskeho parlamentu a Rady (EÚ) č. 1303/2013 ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 v platnom znení;

**zákon o finančnej kontrole** - zákon č. 357/2015 Z. z. o finančnej kontrole a audite v znení neskorších predpisov;

**zákon o rozpočtových pravidlách** – zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;

**zákon o rozpočtových pravidlách** **územnej samosprávy** – zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov;

**zákon o štátnej pomoci** - zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci);

**zmluva** **o poskytnutí nenávratného finančného príspevku** alebo **zmluva o NFP** - dvojstranný právny úkon stanovujúci zmluvné podmienky, práva a povinnosti MAS ako prijímateľa a RO pre IROP ako poskytovateľa pri poskytnutí NFP na realizáciu aktivít projektu, ktorý je predmetom schválenej žiadosti o NFP;

**zmluva o príspevku** – dvojstranný právny úkon stanovujúci zmluvné podmienky, práva a povinnosti MAS ako prijímateľa a užívateľa pri poskytovaní finančných prostriedkov MAS užívateľovi na realizáciu projektu užívateľa. Projektom užívateľa sa realizuje časť projektu MAS. Zmluva s užívateľom musí byť v súlade s podmienkami stanovenými vo výzve pre MAS a v zmluve o NFP uzatvorenej medzi RO pre IROP a MAS.

# Implementačný model stratégie CLLD v podmienkach SR

1. V podmienkach SR sa implementačný model stratégie CLLD skladá zo štyroch základných oblastí podpory:
	1. Financovanie implementácie stratégie CLLD v rozsahu aktivít PRV,
	2. Financovanie chodu MAS v rozsahu aktivít IROP aj PRV,
	3. Financovanie implementácie stratégie CLLD v rozsahu aktivít IROP,
	4. Financovanie oživenia stratégie CLLD v rozsahu aktivít PRV
2. Oblasť podpory A:
3. Oblasť podpory A je zameraná na financovanie projektov, prostredníctvom ktorých dôjde k naplneniu cieľov stratégie CLLD a to v súlade s PRV. PRV využíva implementačný model, v rámci ktorého uzatvára zmluvu o NFP priamo so subjektmi, ktoré boli vybrané na základe výzvy na predkladanie ŽoNFP. Na vyhlásení výzvy ako aj výbere projektov participuje MAS v rozsahu a v súlade s § 13 ods. 3 a § 30 ods. 1 a 2 zákona o príspevku z EŠIF.
4. Počas implementácie a následného monitorovania vybraných projektov vystupuje MAS ako styčný bod a koordinátor/poradca prijímateľov. MAS stojí mimo zmluvných vzťahov medzi RO pre PRV a prijímateľov.
5. Oprávneným územím je celá SR v rozsahu konkrétneho územia stratégie CLLD.
6. Zdrojom financovania je Európsky fond rozvoja vidieka vrátane zodpovedajúceho spolufinancovania zo štátneho rozpočtu.
7. Oblasť podpory B
8. Oblasť podpory B ja zameraná na financovanie najmä prevádzkových výdavkov kancelárií MAS, aby tieto plnili úlohy im zverené v súvislosti s implementáciou stratégie CLLD.
9. Oprávneným územím je celá SR v rozsahu konkrétneho územia stratégie CLLD s prihliadnutím na osobitné pravidlá rozdelenia financovania podľa písm. [c)](#_bookmark2).
10. Financovanie zabezpečuje:
	1. RO pre PRV v prípadoch, ak je územie príslušnej stratégie CLLD čo i len čiastočne v území Bratislavského samosprávneho kraja.
	2. RO pre IROP v prípadoch, ak je územie stratégie CLLD v celosti mimo územia Bratislavského samosprávneho kraja.
11. Zdrojom financovania je v prípade, ak financovanie zabezpečuje:
	1. RO pre PRV - Európsky fond rozvoja vidieka vrátane zodpovedajúceho spolufinancovania zo štátneho rozpočtu.
	2. RO pre IROP – Európsky fond regionálneho rozvoja vrátane zodpovedajúceho spolufinancovania zo štátneho rozpočtu.
12. RO PRV alebo RO pre IROP uzatvára na financovanie chodu MAS zmluvu o poskytnutí NFP priamo s MAS.
13. Rozdelenie financovania chodu MAS zo zdrojov EPFRV (pre BSK) alebo ERDF (mimo BSK) podľa miestnej príslušnosti územia stratégie CLLD nemá vplyv na možnosť použitia zdrojov financovania EPFRV alebo ERDF pri ostatných oblastiach podpory podľa miestnej príslušnosti v rozsahu oprávnených aktivít pre PRV a IROP.[[1]](#footnote-1)
14. Oblasť podpory C:
15. Oblasť podpory C je zameraná na financovanie projektov, prostredníctvom ktorých dôjde k naplneniu cieľov stratégie CLLD a to v súlade s IROP.

IROP využíva implementačný model, v rámci ktorého RO pre IROP uzatvára zmluvu o NFP s MAS ako prijímateľom zdrojov na financovanie implementácie stratégie CLLD, ktorej súčasťou je zapojenie užívateľov podľa § 3 ods. 2, písm. d) zákona o príspevku z EŠIF. MAS vykonáva výber užívateľa v súlade s pravidlami uvedenými v zmluve o NFP, resp. v súlade s metodických usmernením RO pre IROP. S výberom užívateľa musí RO pre IROP vyjadriť súhlas. MAS následne (po výbere projektov užívateľov) uzatvára zmluvu o príspevku s užívateľom.

1. MAS vykonáva počas implementácie a následného monitorovania projektov užívateľov záväzky (povinnosti), na ktoré je zaviazaná podľa zmluvy o NFP, ďalej voči užívateľovi ako zmluvnej strane zo zmluvy o príspevku (napr. finančnú kontrolu podľa zákona o finančnej kontrole).
2. Oprávneným územím je celá SR v rozsahu konkrétneho územia stratégie CLLD.
3. Zdrojom financovania je Európsky fond regionálneho rozvoja vrátane zodpovedajúceho spolufinancovania zo štátneho rozpočtu.
4. Oblasť podpory D:
5. Oblasť podpory D je zameraná na financovanie projektu MAS súvisiaceho s tzv. oživením stratégie miestneho rozvoja CLLD, t.j. poskytovania informácií, propagácie stratégie, podpora potenciálnych prijímateľov na účely rozvoja operácií a prípravy žiadostí.
6. Oprávneným územím je celá SR v rozsahu konkrétneho územia stratégie CLLD.
7. Zdrojom financovania je Európsky fond rozvoja vidieka vrátane zodpovedajúceho spolufinancovania zo štátneho rozpočtu.

**Obrázok 1 Implementačný model stratégie v SR**

**RO PRV**

**poskytovateľ**

**RO IROP**

**poskytovateľ**

**D) Financovanie oživenia CLLD**

**model RO pre PRV - MAS**

**Činnosť MAS:**

**oživenie stratégie miestneho rozvoja CLLD, poskytovať informácie a propagovať stratégiu, podporovať potenciálnych prijímateľov na účely rozvoja operácií a prípravy žiadostí.**

**MAS ako prijímateľ NFP na financovanie oživenia**

**B) Financovanie chodu MAS\***

**model RO IROP/RO PRV - MAS**

**Zmluva o NFP financovanie chodu MAS**

**Činnosť MAS:**

**technické, personálne, administratívne a prevádzkové zabezpečenie podporných činností projektu financovanie implementácie stratégie CLLD počas implementačnej fázy ako aj počas doby udržateľnosti.**

**MAS**

**ako prijímateľ NFP na financovanie chodu MAS**

**.**







**.**

**.**

**kontrola realizácie projektu,**

**kontrola VO,**

**kontrola žiadosti o platbu, vyplatenie príspevku užívateľom, monitorovanie projektu, zabezpečenie pohľadávky, nezrovnalosti a finančné vyrovnanie**









* **vyhlasuje výzvy na ŽoPr,**
* **posudzovanie ŽoPr,**

**Zmluva medzi MAS a užívateľom: Činnosť MAS:**

**stratégiu CLLD**

**Činnosť MAS:**

**C) Financovanie implementácie stratégie CLLD,**

**model RO pre IROP – MAS – užívateľ**

**Zmluva o NFP medzi RO pre IROP a MAS financovanie implementácie stratégie CLLD s podmienkami zapojenia užívateľa**

**MAS**

**ako prijímateľ NFP na celú**

**Užívateľ n**

**Užívateľ 2**

**Užívateľ 1**

**Činnosť MAS:**

* **vyhlasuje výzvy na ŽoNFP,**
* **podpora pri konaní o ŽoNFP,**

**.**

**.**

**.**

**kontrola realizácie projektu,**

**kontrola VO,**

**kontrola žiadosti o platbu, finančný tok smerom k**

**prijímateľom, monitorovanie projektu, zabezpečenie pohľadávky, nezrovnalosti a finančné vyrovnanie**















**Zmluva o NFP medzi RO pre PRV**

**a prijímateľom na financovanie projektu prijímateľa.**

**Činnosť RO:**

**A) Financovanie implementácie stratégie CLLD,**

**model RO PRV – prijímateľ (mimo MAS)**

**Prijímateľ n**

**Prijímateľ 2**

**Prijímateľ 1**

\* financovanie chodu MAS zabezpečuje RO pre PRV v prípadoch, ak sa územie CLLD nachádza aspoň z časti v Bratislavskom samosprávnom kraji, inak zabezpečuje financovanie IROP.

# Implementačný model stratégie CLLD v podmienkach IROP

1. Implementačný model stratégie CLLD v podmienkach IROP zahŕňa oblasti podpory B a C, ktoré uvádza [Obrázok 1](#_bookmark3).
2. Ciele stratégie CLLD podporované v rámci IROP boli MAS špecifikované v ŽoNFP a schválené v rámci konania o ŽoNFP RO pre IROP. Zakaždým, keď tento dokument uvádza súlad so stratégiou CLLD, tento je potrebné vykladať ako súlad so schválenou ŽoNFP najmä s prílohou č. 3f Koncept implementácie stratégie CLLD, v rámci ktorého MAS okrem oprávnených aktivít stratégie definovala aj merateľné ukazovatele a kritériá pre výber projektov užívateľov.
3. Koncept implementácie stratégie CLLD sa môže odchyľovať od stratégie CLLD v takom rozsahu[[2]](#footnote-2), aby bolo možné objektívne očakávať naplnenie príslušných cieľov IROP. V prípade identifikácie nedostatkov v Koncepte implementácie stratégie CLLD je MAS oprávnená požiadať IROP o jeho zmenu[[3]](#footnote-3).
4. Implementačný model CLLD v podmienkach IROP je založený na vzťahoch RO pre IROP ako poskytovateľa NFP, MAS ako prijímateľa NFP a užívateľa ako prijímateľa príspevku na realizáciu vybraných projektov, ktorými sa napĺňajú ciele stratégie CLLD.
5. Na realizáciu stratégie CLLD uzatvára RO pre IROP s príslušnou MAS zmluvu o poskytnutí NFP. RO pre IROP kontroluje činnosť MAS prostredníctvom zmluvy o poskytnutí NFP.
6. MAS zabezpečuje vykonávanie a napĺňanie cieľov Stratégie CLLD prostredníctvom výberu projektov užívateľov.
7. Výber projektov užívateľov je plne v kompetencii MAS, pričom musí prebehnúť objektívne a transparentne. Projekt užívateľa musí byť v súlade so stratégiou CLLD príslušnej MAS.
8. Výber projektu užívateľa MAS podlieha udeleniu súhlasu RO pre IROP.
9. MAS poskytuje na realizáciu projektov užívateľov finančné prostriedky, ktoré získala na základe zmluvy o poskytnutí NFP uzatvorenej s RO pre IROP.
10. MAS poskytuje príspevok na realizáciu projektov užívateľov na základe zmluvy o príspevku. Zmluva o príspevku upravuje práva a povinnosti MAS a užívateľa.
11. Na financovanie chodu MAS (plnenie povinností MAS vo vzťahu k implementácii stratégie CLLD) uzatvára RO pre IROP a MAS osobitnú zmluvu o NFP. Ide o podporný projekt na krytie výdavkov MAS súvisiacich s hlavným projektom. Uvedené platí v prípade, ak územie stratégie CLLD ani z časti nezasahuje do Bratislavského samosprávneho kraja. V opačnom prípade sa uzatvára zmluvu na financovanie chodu MAS v gescii RO pre PRV.
12. V prípade, ak financovanie chodu MAS zabezpečuje PRV, je v podmienkach IROP uzatváraná len zmluva na financovanie implementácie stratégie CLLD. Podmienky financovania chodu MAS sú upravené v gescii RO pre PRV v rámci vlastnej riadiacej dokumentácie.
13. Pri realizácii stratégie CLLD je MAS povinná postupovať podľa ustanovení uvedenými v ďalších častiach tohto dokumentu.
14. Implementačný model stratégie CLLD v podmienkach RO pre IROP zobrazuje [Obrázok 2](#_bookmark5).

**Obrázok 2 Implementačný model stratégie CLLD v podmienkach IROP**

**RO IROP**

**poskytovateľ**

**.**







**.**

**.**

**kontrola realizácie projektu,**

**kontrola VO,**

**kontrola žiadosti o platbu, vyplatenie príspevku užívateľom, monitorovanie projektu, zabezpečenie pohľadávky, nezrovnalosti a finančné vyrovnanie**









* **vyhlasuje výzvy na ŽoPr,**
* **posudzuje ŽoPr,**

**Zmluva medzi MAS a užívateľom: Činnosť MAS:**

**MAS**

**ako prijímateľ NFP na celú stratégiu CLLD**

**Činnosť MAS:**

**C) Financovanie implementácie stratégie CLLD,**

**model RO pre IROP – MAS – užívateľ**

**Zmluva o NFP medzi RO pre IROP a MAS financovanie implementácie stratégie CLLD s podmienkami zapojenia užívateľa**

**Užívateľ n**

**Užívateľ 2**

**Užívateľ 1**

**B) Financovanie chodu MAS\***

**model RO IROP/RO PRV - MAS**

**Zmluva o NFP financovanie chodu MAS**

**Činnosť MAS:**

**technické, personálne, administratívne a prevádzkové zabezpečenie chodu MAS a činností, ktoré MAS vykonáva na zabezpečenie implementácie stratégie CLLD.**

**MAS**

**ako prijímateľ NFP na financovanie chodu MAS**

\* Financovanie chodu MAS zabezpečuje RO pre IROP len v prípadoch, ak stratégia CLLD pokrýva územie, ktoré ani z časti nezasahuje do Bratislavského samosprávneho kraja. V opačnom prípade financuje chod MAS RO pre PRV.

# Subjekty zapojené v Implementačnom modeli stratégie CLLD (IROP)

1. RO pre IROP
	1. je vo vzťahu k MAS poskytovateľom nenávratného finančného príspevku na financovanie implementácie stratégie CLLD a financovanie chodu MAS a z titulu tohto postavenia koná ako orgán verejnej moci,
	2. je vo vzťahu k MAS jej zmluvnou stranou, voči ktorej má RO pre IROP práva a povinnosti definované v zmluve o poskytnutí NFP4 (zmluva o NFP upravuje aj postavenie RO pre IROP vo vzťahu k užívateľovi),
	3. je vo vzťahu k MAS a užívateľovi tzv. oprávnenou osobou v zmysle zákona o finančnej kontrole a audite,
	4. zabezpečuje vypracovanie dokumentácie a jej prípadných revízií na programovej a projektovej úrovni s dôrazom na správnosť, aktuálnosť a jednoznačnosť informácií, ktoré sú určené pre MAS na implementáciu stratégie CLLD ako napr.:
		* postupy implementácie CLLD,
		* príručka pre prijímateľa,
		* príručka pre užívateľa (vrátane vzorov formulárov používaných užívateľom v súvislosti s plnením povinností vyplývajúcich zo zmluvy o poskytnutí príspevku),
		* vzory formulárov používaných v rámci procesu schvaľovania ŽoPr,
		* vzory formulárov, kontrolných zoznamov a správ používaných v rámci výkonu ZFK, AFK, FKnM,
		* vzor zmluvy o poskytnutí príspevku medzi MAS a užívateľom,
		* postupy realizácie verejného obstarávania
		* a ďalšie.
	5. je oprávnený požadovať pri plnení svojich úloh od prijímateľa, užívateľa, dodávateľa alebo iných osôb súčinnosť a tieto subjekty sú povinné v súlade s § 7 ods. 7 zákona o príspevku z EŠIF požadovanú súčinnosť poskytnúť;
	6. vykonáva kontrolu implementácie stratégie CLLD príslušnej MAS na základe zmluvy o poskytnutí NFP vrátane projektu užívateľov, ak to považuje za potrebné, a to v súlade so zákonom o finančnej kontrole.
2. MAS
	1. je vo vzťahu k RO pre IROP prijímateľom NFP na financovanie implementácie stratégie CLLD a financovanie chodu MAS,
	2. je vo vzťahu k RO pre IROP jeho zmluvnou stranou, voči ktorej má MAS práva a povinnosti definované v zmluve o NFP[[[4]](#footnote-4)](#_bookmark7) (zmluva o NFP obsahuje ustanovenia v súlade s týmto Implementačným modelom CLLD),
	3. je vo vzťahu k RO pre IROP tzv. povinnou osobou v zmysle zákona o finančnej kontrole,
	4. je nositeľom stratégie CLLD, ktorú implementuje v súlade s IMo a z tohto titulu:
		* zodpovedá za riadenie a kontrolu a implementáciu stratégie CLLD v súlade so zásadou riadneho finančného hospodárenia,
		* vyhlasuje výzvy na predkladanie ŽoPr,
		* vykonáva AFK žiadosti o príspevok,
		* zabezpečuje odborné hodnotenia ŽoPr,
		* realizuje výber projektov užívateľov,
		* uzatvára zmluvy s užívateľmi, ktorých ŽoPr boli vybrané v procese schvaľovania,
		* vykonáva kontrolu VO ,
		* vykonáva kontrolu projektu užívateľa,
		* vypláca užívateľovi príspevok v súvislosti s realizáciou projektu užívateľa,
		* v prípade identifikácie rizika súvisiaceho s realizáciou a udržateľnosťou projektu užívateľa zabezpečuje svoje pohľadávky voči užívateľom zabezpečovacími prostriedkami,
		* kontroluje stav realizácie a udržateľnosti projektov užívateľov,
		* vykonáva kontrolu implementácie stratégie CLLD a projektov užívateľov v súlade so zákonom o finančnej kontrole,
	5. zodpovedá za napĺňanie cieľov stratégie CLLD,
	6. je vo vzťahu k užívateľovi jeho zmluvnou stranou, pričom právne postavenie oboch zmluvných strán sa riadi právami a povinnosťami definovanými v zmluve o príspevku v nadväznosti na právne postavenie MAS ako prijímateľa vyplývajúce zo zmluvy o NFP (v dôsledku uvedeného právneho základu založeného zmluvou o príspevku MAS voči užívateľovi, resp. voči subjektu, ktorý žiada o príspevok ako potenciálny užívateľ, MAS nie je orgánom verejnej moci).
3. Užívateľ[[5]](#footnote-5)
	1. je žiadateľom o poskytnutie príspevku, o ktorý žiada v nadväznosti na výzvu vyhlásenú MAS,
	2. je vo vzťahu k MAS príjemcom príspevku na financovanie realizácie projektu, ktorý mu bol schválený,
	3. je vo vzťahu k MAS jej zmluvnou stranou, voči ktorej má práva a povinnosti definované v zmluve o príspevku (zmluva o príspevku upravuje postavenie užívateľa aj voči RO pre IROP),
	4. je vo vzťahu k MAS a RO pre IROP tzv. povinnou osobou v zmysle zákona o finančnej kontrole,
	5. realizuje projekt, ktorý bol vybraný MAS na účely implementácie stratégie CLLD,
	6. zodpovedá za realizáciu svojho projektu, realizáciu VO a plnenie cieľov projektu,
	7. zodpovedá za plnenie povinností vyplývajúcich zo zmluvy o príspevku počas obdobia udržateľnosti projektu.

# Zákon o finančnej kontrole

1. MAS je povinná pri implementácii stratégie CLLD postupovať podľa zákona o finančnej kontrole, nakoľko je v súlade s ustanoveniami § 2 písm. f) tohto zákona orgánom verejnej správy[[6]](#footnote-6).
2. Zákon o finančnej kontrole pozná v súvislosti s finančnou kontrolou tri základné formy kontroly a to:
	1. základnú finančnú kontrolu (ZFK),
	2. administratívnu finančnú kontrolu (AFK),
	3. finančnú kontrolu na mieste (FKnM).

Právnym titulom na výkon kontroly projektu je účinná zmluva o NFP, účinná zmluva o príspevku, legislatíva EÚ a SR ako aj zákon o finančnej kontrole.

1. **ZFK** – je definovaná v § 7 zákona o finančnej kontrole. Touto kontrolou je MAS povinná overiť, či každá finančná operácia alebo jej časť, ktorú MAS vykonáva, je v súlade so skutočnosťami uvedenými v § 6 ods. 4 zákona o finančnej kontrole. Prostredníctvom ZFK sa overuje podľa povahy každej finančnej operácie alebo jej časti súlad s:
	1. rozpočtom orgánu verejnej správy na príslušný rozpočtový rok
	2. rozpočtom orgánu verejnej správy na dva rozpočtové roky nasledujúce po rozpočtovom roku podľa písmena a), ak financovanie finančnej operácie alebo jej časti neskončí v príslušnom rozpočtovom roku a ide o realizáciu verejného obstarávania; to platí, ak je orgánom verejnej správy štátna rozpočtová organizácia
	3. osobitnými predpismi alebo medzinárodnými zmluvami, ktorými je Slovenská republika viazaná, a na základe ktorých sa Slovenskej republike poskytujú finančné prostriedky zo zahraničia,
	4. zmluvami uzatvorenými orgánom verejnej správy
	5. rozhodnutiami vydanými na základe osobitných predpisov
	6. vnútornými predpismi alebo
	7. inými podmienkami poskytnutia verejných financií neuvedenými v písmenách a) až f).
2. ZFK potvrdzujú oprávnení zamestnanci uvedení v § 7 ods. 2 zákona o finančnej kontrole na doklade súvisiacom s finančnou operáciou alebo jej časťou uvedením mena a priezviska, podpisom, uvedením dátumu jej vykonania a vyjadrením, či je možné finančnú operáciu vykonať, v nej pokračovať alebo je potrebné vymáhať poskytnuté plnenie.
3. Vzor kontrolných zoznamov a ďalších výstupov zo ZFK vydá RO pre IROP.
4. **AFK** je upravená v § 8 zákona o finančnej kontrole. AFK sa vykonáva voči subjektom, ktorým bol poskytnutý príspevok. Na úrovni projektu užívateľa je výkon tejto kontroly povinný za každých okolností pri nasledovných predmetoch kontroly:
5. **kontrola VO,**
6. **kontrola ŽoPu, a to vo vzťahu ku všetkým prijatým ŽoPu,**

Ide o štandardné predmety AFK.

1. AFK vykonávajú zamestnanci MAS uvedení v § 7 ods. 2 zákona o finančnej kontrole.
2. AFK sa vykonáva ako 100% - ná kontrola všetkých dokumentov, ktoré súvisia s finančnou operáciou.
3. Vzory kontrolných zoznamov k štandardným predmetom AFK sú prílohami tohto IMo.
4. **FKnM** je upravená v § 9 zákona o finančnej kontrole. FKnM sa vykonáva voči subjektom, ktorým bol poskytnutý príspevok. V rámci výkonu FKnM získava MAS dôkazy, preveruje a zisťuje skutočnosti, ktoré považuje za potrebné na účely kontroly. Predmetom FKnM sú štandardne nasledovné predmety kontroly:
5. **skutočné dodanie výkonov, tovarov, poskytnutie služieb a vykonanie prác;**
6. **vedenie účtovníctva o skutočnostiach týkajúcich sa projektu;**
7. **napĺňanie merateľných ukazovateľov projektu;**

FKnM je možné vykonať aj voči subjektu, ktorý predložil ŽoPr, t.j pred poskytnutím príspevku a to za účelom overenia podmienok poskytnutia príspevku, ak je to potrebné.

1. Vzor kontrolných zoznamov k štandardným predmetom FKnM sú prílohami tohto IMo.
2. FKnM vykonávajú aspoň dvaja zamestnanci MAS na základe písomného poverenia vydaného štatutárnym orgánom alebo ním písomne splnomocneným vedúcim zamestnancom.
3. Pred výkonom FKnM sú zamestnanci MAS povinní sa preukázať občianskym preukazom. Výkon FKnM sa oznamuje kontrolovanému vopred, a to aspoň 3 pracovné dni pred samotnou kontrolou. V prípadoch, kedy existuje podozrenie, že by oznámenie vopred mohlo zmariť výkon kontroly, oznamuje sa výkon FKnM bezprostredne pred začatím kontroly.
4. Vzor poverenia a oznámenia vydá RO pre IROP.
5. MAS je oprávnená vykonať finančnú kontrolu, či už ako AFK alebo FKnM voči užívateľovi aj ako kontrolu tzv. iných skutočností, t.j. skutočností, ktoré nie sú štandardne zo strany MAS kontrolované, tak ako je uvedené v ods. [6](#_bookmark10). a [10.](#_bookmark11) Ide o skutočnosti, ktoré môže MAS kontrolovať, ak sa tak rozhodne, resp. v prípade, ak je výkon takejto kontroly potrebný pre primerané uistenie sa MAS o správnosti realizovaného projektu. Medzi iné skutočnosti patria najmä:
6. Archivácia dokumentov a podkladov súvisiacich s projektom[[7]](#footnote-7);
7. Žiadosť o platbu;
8. Žiadosť o platbu - zúčtovanie predfinancovania;
9. Dokladovanie výdavkov;
10. Ostatné výdavky - externé služby (outsourcing);
11. Hospodárnosť, efektívnosť, účelnosť a účinnosť výdavkov;
12. Neprekrývanie sa výdavkov;
13. Vykonanie stavebných prác;
14. Opatrenia prijaté na základe vykonaných kontrol;
15. Štátna pomoc a pomoc de minimis;
16. Vecná, časová a územná oprávnenosť výdavkov;
17. Fyzická kontrola prebiehajúcich aktivít;
18. Nakladanie s majetkom nadobudnutým z príspevku;
19. Kontrola dokumentácie VO v rámci finančnej kontroly na mieste[[8]](#footnote-8);
20. Konflikt záujmov
21. Vzor kontrolných zoznamov k iným predmetom kontroly vydá RO pre IROP.
22. Predmetom AFK a FKnM je overenie skutočností uvedených v ods. [3](#_bookmark9) tejto kapitoly.
23. Výstupom z každej AFK a FKnM je[[9]](#footnote-9):
	1. **návrh čiastkovej správy z kontroly alebo**
	2. **návrh správy z kontroly**
	3. **čiastková správa z kontroly alebo**
	4. **správa z kontroly**
24. Návrh čiastkovej správy z kontroly alebo návrh správy z kontroly sa vypracováva v prípade zistenia nedostatkov.
25. Ak neboli zistené nedostatky, oprávnená osoba vypracuje len čiastkovú správu z kontroly alebo správu z kontroly.
26. Správa alebo čiastková správa sa vypracováva ako výsledok kontroly aj potom, čo boli vypracované návrh čiastkovej správy z kontroly alebo návrh správy z kontroly, v ktorých boli identifikované nedostatky, ku ktorým sa mohol kontrolovaný vyjadriť.
27. Čiastková správa z kontroly, resp. návrh čiastkovej správy z kontroly sa vypracováva v prípadoch ak:
	1. je potrebné skončiť administratívnu finančnú kontrolu, finančnú kontrolu na mieste v časti finančnej operácie,
	2. je potrebné bez zbytočného odkladu prijať opatrenia na nápravu zistených nedostatkov a odstrániť príčiny ich vzniku alebo
	3. administratívna finančná kontrola, finančná kontrola na mieste alebo audit sa vykonáva vo viacerých povinných osobách.
28. Bližšie sú procesné postupy AFK a FKnM opísané v kapitole [8.3.1](#_bookmark48).
29. Vzor výstupov AFK a FKnM (správ, resp. čiastkových správ a kontrolných zoznamov) vydá RO pre IROP.
30. Rozdelenie výkonu kontroly podľa zákona o finančnej kontrole z procesného hľadiska implementácie stratégie CLLD je uvedené v nasledovnej tabuľke.

**Tabuľka 1 Rozdelenie kontrol podľa zákona o finančnej kontrole a procesných fáz implementácie CLLD**

|  |  |  |  |  |  |  |  |
| --- | --- | --- | --- | --- | --- | --- | --- |
| **Fáza životného cyklu** | **Predmet kontroly** | **Forma kontroly** | **Právny základ pre vykonanie kontroly** | **Rozsah kontroly** | **Výstupný dokument** | **Overenie podľa § 6 ods. 4 zákona o finančnej kontrole** | **Zodpovednosť** |
| Príprava výzvy | Kontroly správnosti a kompletnosti výzvy na predkladanie ŽoPr, prípadne zmena alebo zrušenie výzvy.Kontrola disponibility zdrojov MAS na financovanie implementácie stratégie CLLD s ohľadom na alokáciu predmetnej výzvy. | ZFK | Zmluva o NFP,Implementačný model CLLD v podmienkach IROP | 100% | KZ k návrhu výzvy na predkladanie ŽoPr,KZ - Kontrola disponibilnej alokácie | písm. c) súlad s osobitnými predpismi,písm. d) súlad so zmluvou o poskytnutí NFP,písm. g) súlad s podmienkami výzvy RO pre IROP na financovanie implementácie stratégie CLLD | MAS |
| Výber projektov | Administratívne overenie ŽoPr. | ZFK | Zmluva o NFP,Implementačný model CLLD v podmienkach IROP | 100% | Kontrolný zoznam k zmluve o príspevku. | písm. c) súlad s osobitnými predpismi,písm. d) súlad so zmluvou o poskytnutí NFP,písm. g) súlad s podmienkami výzvy MAS na výber ŽoPr | MAS |
| Odborné hodnotenie ŽoPr. |
| Výber ŽoPr. |
| Vydanie oznámenia o schválení, resp. neschválení. |
| Uzatváranie zmluvy o príspevku, prípadne jej zmena. |
| Realizácia projektu | Kontrola verejného obstarávania (ex-post). | AFK/FKnM | Zmluva o NFP,Zmluva o príspevku | 100% | KZ k verejnému obstarávaniuČiastková správa z kontroly aleboSpráva z kontroly. | písm. c) súlad s osobitnými predpismi - najmä ZVO,písm. d) súlad so zmluvou o poskytnutí príspevku,písm. e) súlad s rozhodnutiami vydanými na základe osobitných predpisov (napr. pri postúpení kontroly na ÚVO, alebo PMÚ) | MAS |
| Realizácia projektu | Kontrola ŽoP užívateľa | AFK/FKnM\* | zmluva o príspevku | 100% | KZ k ŽoP užívateľa.Čiastková správa z kontroly aleboSpráva z kontroly. | písm. c) súlad s osobitnými predpismi - najmä zákon o účtovníctve, zákon o rozpočtových pravidlách,písm. d) súlad so zmluvou o poskytnutí príspevku,písm. e) súlad s rozhodnutiami vydanými na základe osobitných predpisov (napr. pri postúpení kontroly na ÚVO,alebo PMÚ) | MAS |
| Realizácia projektu | Iné skutočnostiVykoná sa v prípade potreby (neobligatórna časť kontroly). | AFK/FKnM | zmluva o príspevku | 100% | KZ k finančnej kontrole ostatných náležitostí.Čiastková správa z kontroly aleboSpráva z kontroly. | písm. c) súlad s osobitnými predpismi - najmä zákon o účtovníctve, zákon o rozpočtových pravidlách,písm. d) súlad so zmluvou o poskytnutí príspevku,písm. e) súlad s rozhodnutiami vydanými na základe osobitných predpisov (napr. pri postúpení kontroly na ÚVO, alebo PMÚ) | MAS |
| Obdobie udržateľnosti | Kontrola plnenia podmienok zmluvy o príspevku v období udržateľnosti.Kontrola tzv. iných skutočností – kontrola monitorovacích správ, resp. kontrola udržania výsledkov projektu, resp. plnenia merateľných ukazovateľov, ktoré sa napĺňajú až v tejto fáze. | AFK/FKnM\* | zmluva o príspevku | 100% | KZ ku kontrole monitorovacej správy | písm. c) súlad s osobitnými predpismi - najmä zákon o účtovníctve, zákon o rozpočtových pravidlách,písm. d) súlad so zmluvou o poskytnutí príspevku, | MAS |

AFK sa vykonáva ako 100%-ná kontrola dokladov súvisiacich s finančnou operáciou.

\*FKnM sa vykonáva podľa potreby. Minimálne však 1krát počas realizácie projektu a 1 krát počas obdobia udržateľnosti projektu.

# Programovanie

## Aktivity CLLD podporované v rámci IROP

1. RO pre IROP v súlade s prioritnou osou 5 Miestny rozvoj vedený komunitou operačného programu IROP podporuje prostredníctvom stratégií CLLD len určité aktivity.
2. Stratégia CLLD musí byť v časti, ktorá je financovaná z prostriedkov IROP, v súlade aktivitami, na ktoré sa prioritná os 5 IROP vzťahuje.
3. Podporované aktivity sú uvedené v tabuľke č. [2.](#_bookmark14)

**Tabuľk****a 2 Oblasti podpory a aktivity podporované z IROP v rámci CLLD**

|  |  |  |
| --- | --- | --- |
| **ŠC** | **Oblasť** | **Názov aktivity** |
| 5.1.1. | A. Zakladanie nových a podpora existujúcich mikro a malých podnikov, samostatnezárobkovo činných osôb, družstiev | A1. Podpora podnikania a inovácií |
| 5.1.2 | B. Dopravné prepojenie a dostupnosť sídiel | B1. Investície do cyklistických trás a súvisiacej podpornej infraštruktúry |
| B2. Zvyšovanie bezpečnosti a dostupnosti sídel |
| B3. Nákup vozidiel spoločnej dopravy osôb |
| 5.1.2 | C. Sociálne služby a komunitné služby | C1. Komunitné sociálne služby |
| C2 Terénne a ambulantné služby |
| 5.1.2 | D. Infraštruktúra vzdelávania | D1. Učebne základných škôl |
| D2. Skvalitnenie a rozšírenie kapacít predškolských zariadení |
| 5.1.2 | E. Výstavba a obnova mestských trhových priestorov za účelom podpory lokálnychproducentov | E1. Trhové priestory |
| 5.1.2 | F. Vodovod a kanalizácia | F1. Verejný vodovod |
| F2. Verejná kanalizácia |

1. Bližší popis aktivít je súčasťou vzoru výzvy (príloha č. 2), ktorý je prílohou č. 6 tohto IMo.
2. V prípade, ak stratégia obsahuje opatrenia, ktoré nie je možné vecne zaradiť pod uvedené aktivity, potom nie sú takéto opatrenia, resp. ŽoPr predložené v rámci takýchto opatrení, oprávnené na podporu z IROP.
3. MAS je povinná zohľadniť špecifiká jednotlivých aktivít pri implementácii stratégie CLLD a to najmä pri:
	1. nastavovaní podmienok poskytnutia príspevku v rámci výzvy na predkladanie ŽoPr,
	2. definovaní kritérií pre výber ŽoPr,
	3. nastavovaní merateľných ukazovateľov projektu,
	4. kontrole projektov,
	5. monitorovaní výstupov a výsledkov projektu,
	6. riešení nezrovnalostí.

## Oprávnené výdavky

1. MAS definuje oprávnené výdavky pre jednotlivé aktivity stratégie CLLD v súlade s pravidlami oprávnenosti výdavkov.
2. Z vecného hľadiska musia výdavky spĺňať nasledujúce podmienky:
	1. výdavky sú v súlade s platnými všeobecne záväznými právnymi predpismi (napr. zákon o rozpočtových pravidlách, ZVO[[10]](#footnote-10), zákon o štátnej pomoci);
	2. výdavky sú vynaložené na projekt (existencia priameho spojenia s projektom) schválený MAS a realizovaným v zmysle podmienok výzvy, podmienok schémy pomoci de minimis (ak relevantné), podmienok zmluvy o príspevku;
3. Výdavky sú vynaložené v súlade s pravidlami IROP na oprávnené aktivity, v súlade s obsahovou stránkou projektu, zodpovedajú časovej následnosti aktivít projektu, sú plne v súlade s cieľmi projektu a prispievajú k dosiahnutiu plánovaných cieľov projektu;
	1. výdavky sú primerané, t.j. zodpovedajú obvyklým cenám v danom mieste a čase a zodpovedajú potrebám projektu;
	2. výdavky spĺňajú zásadu riadneho finančného hospodárenia, ktorá zahŕňa zásady hospodárnosti, efektívnosti a účinnosti, podľa čl. 33 nariadenia 2018/1046 a účelnosti podľa § 2 zákona o finančnej kontrole;
	3. výdavky musia byť identifikovateľné a preukázateľné a musia byť doložené účtovnými dokladmi, ktoré sú riadne evidované u užívateľa v súlade s platnou legislatívou; výdavky sú preukázané faktúrami alebo inými účtovnými dokladmi rovnocennej preukaznej hodnoty, ktoré sú riadne evidované v účtovníctve užívateľa v súlade s platnými všeobecne záväznými právnymi predpismi a zmluvou o poskytnutí príspevku užívateľovi.
4. Z hľadiska časovej oprávnenosti výdavkov sú oprávnené iba tie výdavky, ktoré vznikli v období špecifikovanom v príslušnej výzve na predkladanie ŽoPr, pričom uvedené oprávnené obdobie uvedené vo výzve na predkladanie ŽoPr musí spadať do oprávneného obdobia podľa čl. 65 všeobecného nariadenia. Podľa čl. 65 všeobecného nariadenia výdavky musia skutočne vzniknúť a byť uhradené užívateľom zo strany MAS medzi 1. januárom 2014 a 31. decembrom 2023. MAS je povinná pri vyhlasovaní výziev na predkladanie ŽoPr rešpektovať časové obdobie oprávnenosti výdavkov, ktoré RO pre IROP stanoví vo vzorovej výzve a vo vzore zmluvy o poskytnutí príspevku.
5. Z hľadiska územnej oprávnenosti musia byť oprávnené projekty realizované na oprávnenom území, t.j. na území príslušnej MAS.
6. Oprávnené výdavky pre jednotlivé aktivity sú špecifikované v rámci prílohy č. 2 vzoru výzvy, ktorý je prílohou č. 6 tohto IMo[.](#_bookmark26)
7. MAS definuje oprávnenosť výdavkov v rámci výzvy na predkladanie ŽoPr.

## Kritériá pre výber projektov

1. MAS je povinná stanoviť kritériá pre výber projektov.
2. Požiadavky RO pre IROP na výberové kritériá sú stanovené v závislosti od podporovaných aktivít. Požiadavky sú uvedené vo výzve na predkladanie žiadostí o NFP na financovanie implementácie stratégie CLLD. MAS zohľadní tieto požiadavky už pri predkladaní žiadosti o NFP v Koncepte implementácie stratégie CLLD (súčasťou je aj možnosť stanovenia špecifických kritérií výberu podľa uváženia MAS). ŽoNFP a kritériá výberu podliehajú schváleniu RO pre IROP.
3. Aplikáciou kritérií pre výber projektov zabezpečuje MAS výber ŽoPr, prostredníctvom ktorých sa plnia ciele stratégie CLLD.
4. MAS zabezpečuje a udržiava súlad kritérií výberu projektu s požiadavkami RO pre IROP pri implementácii tej časti stratégie, ktorá je financovaná prostredníctvom IROP.
5. MAS v prípade potreby vykoná zmenu kritérií pre výber projektov v potrebnom rozsahu, aby kritériá pre výber v rozsahu financovania stratégie z IROP spĺňali požiadavky stanovené RO pre IROP.
6. Kritéria pre výber projektov pozostávajú výlučne z hodnotiacich kritérií ŽoPr.

### Hodnotiace kritériá

1. MAS vypracuje hodnotiace kritéria, v súlade s požiadavkami RO pre IROP, pričom tieto pokryjú nasledovné oblasti hodnotenia:
	1. Príspevok navrhovaného projektu k cieľom a výsledkom IROP a CLLD;
	2. Navrhovaný spôsob realizácie projektu – posúdenie prepojenia navrhovaných aktivít s výsledkami a cieľmi projektu, posúdenie vhodnosti navrhovaných aktivít a spôsobu ich realizácie posúdenie navrhovaných aktivít z vecného, časového hľadiska a z hľadiska ich prevádzkovej a technickej udržateľnosti, posúdenie reálnosti plánovanej hodnoty merateľných ukazovateľov s ohľadom na časové, finančné a vecné hľadisko;
	3. Administratívna a prevádzková kapacita ReS – posúdenie dostatočných administratívnych a prípadne odborných kapacít ReS na riadenie a odbornú realizáciu projektu;
	4. Finančná a ekonomická stránka projektu – posúdenie oprávnenosti navrhovaných výdavkov v zmysle výzvy, overenie hospodárnosti a efektívnosti navrhovaných výdavkov, posúdenie zrealizovanej finančnej analýzy (ak relevantné), hodnotenie finančnej a ekonomickej výkonnosti ReS vo vzťahu ku schopnosti zabezpečiť finančnú udržateľnosť projektu.
2. V súlade s požiadavkami RO pre IROP sú hodnotiace kritériá špecificky zacielené (odlišné) na konkrétne podporované aktivity, aby sa dosiahlo rovnaké a spravodlivé hodnotenie ŽoPr s podobným predmetom projektu.
3. MAS v rámci definovania hodnotiacich kritérií zabezpečí, aby projekt, ktorý nespĺňa podmienky hospodárnosti a efektívnosti nemohol byť schválený.
4. MAS je povinná spolu s hodnotiacimi kritériami definovať aj rozlišovacie kritériá. Rozlišovacie kritériá slúžia na určenie poradia v prípade rovnakého počtu bodov dosiahnutého viacerými ŽoPr (t.j. ak dve alebo viac ŽoPr v príslušnom hodnotiacom kole dosiahli rovnaké bodové hodnotenie a alokácia určená vo výzve nepostačuje na schválenie všetkých takýchto ŽoPr – platí zásada, že nie je možné podporiť ŽoPr z ďalšieho hodnotiaceho kola, ak neboli podporené všetky ŽoPr z kola predchádzajúceho.).
5. Na základe rozlišovacích kritérií sa určí konečné poradie ŽoPr.

### Príručka pre odborných hodnotiteľov

1. Príručka pre odborných hodnotiteľov tvorí metodický základ, ktorý popisuje spôsob a postupy odborného hodnotenia, ktoré sú záväzné pre všetkých odborných hodnotiteľov podieľajúcich sa na odbornom hodnotení ŽoPr.
2. Príručka pre odborných hodnotiteľov obsahuje minimálne nasledujúce náležitosti:
	1. **Spôsob vyhodnotenia jednotlivých kritérií pre výber projektov** – MAS stanoví jednoznačný postup vyhodnotenia kritérií pre výber projektov. Súčasťou tejto časti je aj identifikácia relevantných častí ŽoPr a jej príloh, ktoré obsahujú informácie relevantné vo vzťahu k vyhodnoteniu konkrétnych kritérií.
	2. **Organizačné a technické zabezpečenie priebehu odborného hodnotenia** – MAS definuje spôsob vypracovania, odovzdávania a zadávania výstupov z odborného hodnotenia zo strany odborného hodnotiteľa;
	3. **Postupy uplatňované v prípadoch nezhody odborných hodnotiteľov;**
	4. **Aplikácia možnosti vyžiadania žiadateľa na predloženie doplňujúcich informácií**
	5. **Informácie o postupe pri identifikácii konfliktu záujmov**;
3. Vzor príručky pre odborných hodnotiteľov je prílohou č. 16 IMo.

## Príručka pre užívateľa

1. Príručka pre užívateľa je záväzným riadiacim dokumentom, ktorý predstavuje procesný nástroj popisujúci jednotlivé fázy implementácie projektov. Rovnako obsahuje vo vzťahu k jednotlivým fázam identifikáciu prípadov, kde dochádza k výskytu najčastejších chýb a v relevantných prípadoch (najmä ak to nie je zrejmé zo samotného popisu nedostatku) opisuje spôsoby ich eliminácie.
2. Príručka obsahuje:
	1. **Všeobecné informácie** – cieľ príručky, platnosť príručky;
	2. **Informácie o spôsoboch kontroly projektov, vrátane finančnej kontroly VO,**
	3. **Informácie o spôsobe poskytovania informácií a dát** pre MAS, predkladanie monitorovacích správ;
	4. **Informácie o postupe pri zmenách projektu v priebehu implementácie;**
	5. **Informácie o financovaní projektu**;
	6. Informácie obsahujúce sumár **najčastejších identifikovaných chýb** v priebehu implementácie projektov
	7. Komunikácia medzi užívateľom a MAS počas implementácie projektov.
3. Príručka pre užívateľa je zverejnená na webovom sídle RO pre IROP[[11]](#footnote-11). Užívateľ, ale aj MAS sú povinné sa riadiť ustanoveniami uvedenými v tejto príručke počas všetkých fáz životného cyklu projektu.

## Merateľné ukazovatele

1. Merateľné ukazovatele slúžia na sledovanie pokroku v implementácii projektu.
2. Merateľné ukazovatele sú stanovené na dvoch základných úrovniach:
	1. na úrovni projektu užívateľa, za plnenie merateľných ukazovateľov projektu užívateľa zodpovedajú užívatelia;
	2. na úrovni MAS, za plnenie merateľných ukazovateľov na úrovni MAS zodpovedá MAS.
3. Agregáciou hodnôt merateľných ukazovateľov užívateľov môže MAS vyhodnocovať plnenie cieľov na úrovni stratégie CLLD.
4. Agregáciou hodnôt merateľných ukazovateľov na úrovni MAS môže RO pre IROP vyhodnocovať plnenie cieľov na úrovni prioritnej osi 5.
5. Každý merateľný ukazovateľ obsahuje nasledovné atribúty:
	1. **Názov merateľného ukazovateľa** – vychádza zo spôsobu jeho tvorby. Názov musí jednoznačným a výstižným spôsobom popisovať merateľný ukazovateľ, pričom v spojení s definíciou merateľného ukazovateľa zabezpečí jeho objektívne a jednoznačné posúdenie a vyhodnotenie bez ohľadu na interpretujúci subjekt.
	2. **Definícia ukazovateľa** – každý merateľný ukazovateľ má priradenú jednoznačnú definíciu, resp. popis metódy výpočtu, ktorým je bližšie špecifikovaný jeho obsah a ktorý umožní, aby bol merateľný ukazovateľ vykazovaný a posudzovaný jednotným a objektívnym spôsobom bez ohľadu na interpretujúci subjekt.
	3. **Merná jednotka** - každý merateľný ukazovateľ má určenú jednu mernú jednotku, ktorá bude jednotne používaná na úrovni všetkých užívateľov. Definovaná merná jednotka je využívaná vo vzťahu k predmetnému merateľnému ukazovateľu počas celej doby implementácie CLLD.
	4. **Čas plnenia** – pri každom merateľnom ukazovateli sa určuje, či jeho splnenie má nastať k dátumu ukončenia realizácie projektu alebo po ukončení realizácie projektu, v priebehu udržateľnosti projektu.
	5. **Typ ukazovateľa**
		1. s príznakom – ide o ukazovateľ, naplnenie ktorého môže byť objektívne ovplyvniteľné externými rizikovými faktormi a preto dosiahnutie jeho plánovanej hodnoty nie je plne v moci užívateľa. Pre takýto merateľný ukazovateľ sa stanovuje tolerancia odchýlky 50 %, v rámci ktorej sa neudelí žiadna sankcia, pokiaľ užívateľ preukáže, že k odchýlke došlo z dôvodu externých faktorov, ktoré nemohol pri vynaložení odbornej starostlivosti predvídať, resp. účinne eliminovať.
		2. bez príznaku – ide o ukazovateľ, ktorého hodnota musí byť naplnená v ku dňu predloženia záverečnej ŽoP (resp. ŽoP na poskytnutie predfinancovania poslednej časti príspevku)[[12]](#footnote-12). Tolerovateľná odchýlka, ktorá nemusí viesť k zníženiu výšky príspevku, je uvedená v zmluve o príspevku (definícia merateľného ukazovateľa projektu s príznakom v čl. 1 ods. 3 VZP), pričom pri prekročení tejto odchýlky dochádza automaticky k aplikácii sankcií za nenaplnenie plánovanej hodnoty merateľného ukazovateľa. Spravidla je tento typ ukazovateľa naviazaný na fyzické výstupy projektu.
	6. **Spôsob agregácie** – ide o spôsob agregovania hodnôt merateľných ukazovateľov, t.j. spôsob napočítania hodnôt merateľných ukazovateľ z úrovne užívateľa na úroveň MAS.
	7. **nadradený merateľný ukazovateľ** – ide o definovanie nadradeného merateľného ukazovateľa, ku ktorému sa hodnoty agregujú. Spravidla ide o rovnomenný ukazovateľ.
6. MAS je povinná definovať merateľné ukazovatele na úrovni výzvy pre užívateľov.
7. Požiadavky RO pre IROP na merateľné ukazovatele na úrovni užívateľov sú stanovené v závislosti od podporovaných aktivít. Požiadavky sú uvedené vo výzve na predkladanie žiadostí o NFP na financovanie implementácie stratégie CLLD. MAS zohľadní tieto požiadavky už pri predkladaní žiadosti o NFP v Koncepte implementácie stratégie CLLD (súčasťou je aj možnosť stanovenia špecifických merateľných ukazovateľov podľa uváženia MAS). ŽoNFP a merateľné ukazovatele užívateľov podliehajú schváleniu RO pre IROP.
8. Špecifické merateľné ukazovatele nie sú sankcionovateľné.
9. Číselník merateľných ukazovateľov, obsahujúci všetky vyššie uvedené atribúty merateľných ukazovateľov vo väzbe na prioritnú os 5 je prílohou č. 3 IMo.
10. Projekt bez príspevku k merateľným ukazovateľom nebude schválený.

## Koncept implementácie stratégie CLLD

1. Koncept implementácie stratégie CLLD tvorí prílohu schválenej Žiadosti o NFP, ku ktorej má MAS uzavretú zmluvu o NFP s RO pre IROP k implementácii stratégie CLLD.
2. Stratégia CLLD obsahuje časti Akčný plán a tabuľku povinných merateľných ukazovateľov IROP, ktoré sú záväzné pre účely implementácie opatrení financovaných zo zdrojov IROP. V rámci Akčného plánu sú z pohľadu záväznosti a súladu s Konceptom implementácie rozhodujúce časti, ktoré sú záväzné vo vzťahu k splneniu výberových kritérií pri schvaľovaní stratégie.
3. V prípade identifikácie nedostatkov v znení schváleného Konceptu implementácie stratégie CLLD MAS požiada o jeho zmenu[[13]](#footnote-13). MAS môže zmeniť koncept aj v prípade, ak to RO pre IROP umožní prostredníctvom usmernení, ktoré zverejní na stránke www.irop.sk.
4. Zmena v Koncepte implementácie sa vykonáva prostredníctvom **Oznámenia o zmene** (v prípade menej významnej zmeny, ktorou sa nemenia náležitosti zmluvy o NFP) alebo prostredníctvom **Žiadosti o zmenu zmluvy** (v prípade, ak zmeny v koncepte implementácie menia náležitosti v zmluve o NFP).
5. Prílohou oznámenia/žiadosti je opis navrhovanej zmeny vrátane odôvodnenia. Povinnou prílohou je v tomto prípade tiež zmenený Koncept implementácie stratégie CLLD **s vyznačenými zmenami oproti pôvodnému zneniu.**
6. Vzory Oznámenia o zmene/Žiadosti o zmenu zmluvy spolu s procesnými úkonmi vykonania zmeny sú opísané v Príručke pre prijímateľa – MAS, ktorá je zverejnená na <https://www.mirri.gov.sk/mpsr/irop-programove-obdobie-2014-2020/clld/programove-dokumenty/prirucka-pre-prijimatela/index.html>.

# Postupy MAS – výber projektov

## Všeobecné podmienky

1. MAS po uzatvorení zmluvy o NFP na financovanie implementácie stratégie CLLD s RO pre IROP zabezpečí výber projektov, ktoré najvhodnejším spôsobom prispievajú k dosahovaniu cieľov príslušnej stratégie CLLD.
2. Pri poskytovaní príspevku je uplatňovaný princíp partnerstva, princíp nediskriminácie, princíp transparentnosti, princíp hospodárnosti, princíp efektívnosti, princíp účelnosti, princíp účinnosti a zákaz konfliktu záujmov.
3. V jednotlivých procesoch schvaľovania projektov za MAS konajú zamestnanci MAS, resp. orgány MAS, v zmysle štruktúry týchto orgánov. Tým nie sú dotknuté pravidlá výkonu kontroly podľa zákona o finančnej kontrole.
4. MAS vypracuje a zverejní harmonogram výziev na každý rok dopredu, v ktorom definuje základné údaje o plánovanom vyhlasovaní výziev. MAS je povinná vyhlasovať výzvy v súlade s týmto harmonogramom.
5. MAS zabezpečí výber projektov prostredníctvom vyhlásenia výzvy na predkladanie ŽoPr.
6. V rámci výzvy definuje MAS povinné merateľné ukazovatele, ktoré vhodne zodpovedajú požiadavkám RO pre IROP a stratégii CLLD.
7. Pri vyhlasovaní výzvy rešpektuje MAS pravidlá štátnej pomoci (ak relevantné), t.j. postupuje v súlade so pomoci de minimis.
8. Schéma pomoci de minimis je zverejnená na webovom sídle RO pre IROP[[14]](#footnote-14).
9. MAS je povinná vykonať výber projektov na základe kritérií pre výber.

## Harmonogram výziev

1. MAS vyhlasuje výzvy v súlade s indikatívnym harmonogramom výziev.
2. MAS s cieľom dostatočnej informovanosti potenciálnych ReS o možnostiach získania príspevku na financovanie projektov a dostatočnej pripravenosti predkladaných projektov **vypracuje indikatívny harmonogram výziev, v ktorom zohľadní plánované termíny vyhlásenia výziev.**
3. Harmonogram výziev definuje pre jednotlivé špecifické ciele IROP, oblasti podpory (podporované aktivity), plánované termíny zverejňovania príslušných výziev (kalendárny mesiac, v ktorom sa plánujú výzvy vyhlásiť) a obsahuje aj ďalšie informácie týkajúce sa plánovaných výziev. Vzor harmonogramu výziev je prílohou č. 2 IMo. Špecifické ciele IROP, aktivity podporované v rámci IROP prioritná os č. 5, okruh oprávnených žiadateľov a indikatívna výška finančných prostriedkov určených na výzvu vychádzajú zo schválenej ŽoNFP – prílohy Koncept implementácie stratégie CLLD.
4. MAS zostavuje harmonogram výziev na obdobie kalendárneho roka (MAS vypracováva harmonogram výziev na daný rok iba v prípade, ak v ňom plánuje vyhlasovať výzvy). MAS zverejňuje harmonogram výziev na rok „n“ na svojom webovom sídle najneskôr **do 2 mesiacov od účinnosti zmluvy s RO pre IROP na implementáciu stratégie MAS** a následne zverejňuje harmonogram výziev **na rok „n+1“** na svojom webovom sídle v termíne **najneskôr do 31. októbra roku „n“.** MAS zodpovedá za aktuálnosť harmonogramu výziev na svojom webovom sídle, pričom **aktualizáciu vyžaduje harmonogram v prípade, ak posun vyhlásenia výzvy v porovnaní s plánovaným termínom je väčší ako štyri mesiace alebo v prípade vecných zmien v uvádzaných údajoch.**
5. Harmonogram ako aj jeho zmenu na úrovni MAS schvaľuje výkonný orgán.
6. S cieľom zabezpečenia zverejnenia aktuálneho harmonogramu výziev v rámci jednotlivých MAS na centrálnej úrovni, je harmonogram zverejňovaný na webovom sídle RO pre IROP. Za týmto účelom zasiela **MAS v lehote 5 pracovných dní od schválenia harmonogramu výziev alebo jeho zmeny výkonným orgánom MAS harmonogram výziev (vo formáte neobsahujúcom podpis štatutára MAS) na** **clld.irop@mirri.gov.sk.**
7. RO pre IROP v prípade identifikovania nedostatkov v predloženom harmonograme výziev zašle MAS pripomienky, v opačnom prípade harmonogram zverejní na webovom sídle RO pre IROP[[15]](#footnote-15).

## Výzva na predkladanie ŽoPr

1. **MAS je povinná vyhlásiť prvú výzvu na predkladanie ŽoPr najneskôr v lehote 6 mesiacov od dátumu účinnosti zmluvy o NFP**, uzatvorenej na základe schválenej ŽoNFP v rámci výzvy IROP- PO5-SC511/512-2018-28. **MAS má povinnosť mať výzvu na predkladanie ŽoPr pred jej vyhlásením zaradenú do harmonogramu výziev.**
2. Výzva na predkladanie žiadostí o príspevok (ďalej spolu len ,,výzva“) je základným metodickým podkladom pre žiadateľa – ReS na predkladanie ŽoPr.
3. MAS vyhlasuje výzvu na aktivitu, ktorá je v súlade so zameraním IROP v rámci prioritnej osi 5 a v súlade s Konceptom implementácie stratégie CLLD.
4. MAS vyhlasuje výzvu len pre jednu aktivitu a na celú alokáciu finančných prostriedkov na výzvu definovanú v Koncepte implementácie CLLD (iba za zdroj NFP), pokiaľ ide o prvú výzvu k danej aktivite.
5. Výzva obsahuje:
	1. formálne náležitosti,
	2. podmienky poskytnutia príspevku – RO pre IROP vo vzore výzvy definuje, ktoré podmienky poskytnutia príspevku sa uplatňujú pri akých aktivitách, resp. pre aké typy projektov, MAS môže okrem týchto podmienok doplniť aj vlastné podmienky poskytnutia príspevku,
	3. popis príloh ŽoPr – aké náležitosti (obsahové a iné) majú prílohy ŽoPr za účelom preukázania splnenia vybraných podmienok poskytnutia príspevku spĺňať,
	4. popis postupu ReS pri vypracovaní a predloženie ŽoPr
	5. popis postupu MAS pri
		1. schvaľovaní ŽoPr (vrátane revíznych postupov)
		2. uzatváraní zmluvy o príspevku
		3. aktualizácii, ukončení a zrušení výzvy
	6. informáciu o tom, kam a akým spôsobom sa môže ReS obrátiť na MAS s otázkami súvisiacimi so zverejnenou výzvou,
	7. Prílohy:
		1. formulár ŽoPr,
		2. špecifikácia rozsahu oprávnenej aktivity a oprávnených výdavkov,
		3. zoznam merateľných ukazovateľov,
		4. kritériá na výber projektov,
		5. ďalšie prílohy (napr. vzor zmluvy o príspevku, resp. prílohy definované zo strany MAS, ak relevantné).
6. Výzva na podporu aktivity A1 spadá pod režim schémy minimálnej pomoci, a teda musí sa odvolávať na túto schému pomoci. Schému pomoci vypracuje (a v prípade potreby aktualizuje) RO pre IROP. MAS nie je povinná vypracovávať osobitné schémy pomoci. RO pre IROP vypracoval ku každej aktivite generálny test štátnej pomoci (príloha č. 1 IMo), v ktorom sú zhrnuté predpoklady, resp. podmienky pre poskytovanie príspevku mimo režimu štátnej, resp. minimálnej pomoci v prípade výziev zameraných aktivity B - F.
7. Vzor výzvy (vrátane príloh) je prílohou č. 6 IMo.
8. MAS je povinná výzvu riadne označiť v súlade s pravidlami označovania výziev tak, aby bola táto jednoznačne identifikovateľná. Pravidlá označovania výzvy zohľadňujú nasledovnú syntax:

IROP-CLLD-„xxxx“-„yyy“-„p.č. výzvy“, pričom:

* „xxxx“ - predstavuje kód projektu MAS z ITMS (napr. H001),
* „yyy“ – predstavuje označenie špecifického cieľa 5.1.1 alebo 5.1.2 podľa príslušnosti výzvy k RO pre IROP
* „p.č. výzvy“ – predstavuje poradové číslo výzvy vyhlásenej v rámci príslušnej MAS.

Upozornenie: MAS nemôže mať dve výzvy s rovnakým poradovým číslom, ani v prípade, že ide o rozdielny špecifický cieľ, t. j. poradové číslo výzvy je v rámci MAS vždy jedinečné.

1. MAS pripravuje výzvy pre jednotlivé špecifické ciele IROP podľa harmonogramu výziev a v súlade:
	1. s príslušnou stratégiou CLLD, žiadosťou o NFP na financovanie implementácie stratégie CLLD (Koncept implementácie stratégie CLLD), schémou štátnej pomoci/pomoci de minimis (ak relevantné),
	2. so vzormi, usmerneniami a metodickými pokynmi RO pre IROP.
2. MAS pri príprave výziev a dokumentov, ktoré sú relevantné vo vzťahu k výzve a týkajú sa informácií potrebných k aplikácii HP priebežne spolupracuje s RO pre IROP.
3. MAS zabezpečí adekvátne preventívne opatrenia minimalizujúce pravdepodobnosť predkladania ŽoPr, ktoré sú z formálneho hľadiska nesprávne. Za takéto preventívne opatrenia sa považuje jasné a prehľadné zadefinovanie inštrukcií pre ReS v súvislosti s procesom prípravy a predkladania ŽoPr, **využívanie adekvátnych informačných a komunikačných nástrojov vo vzťahu k verejnosti o vyhlásených výzvach** (informačné akcie, zverejnenie odpovedí na často kladené otázky na webových sídlach, možnosť telefonických/osobných konzultácií a pod.).
4. Pred vyhlásením výzvy je MAS povinná skontrolovať správnosť a kompletnosť výzvy, a to predovšetkým preverením **súladu so stratégiou CLLD, so žiadosťou o NFP na financovanie implementácie stratégie CLLD (Konceptom implementácie stratégie CLLD), s IROP, s platnou legislatívou EÚ a SR, so zverejneným harmonogramom výziev, s podmienkami uvedenými v schéme pomoci de minimis a s ostatnými relevantnými dokumentmi**. Vzor **KZ k návrhu výzvy** je prílohou č. 4 IMo a jeho prílohou je **KZ ku kontrole disponibilnej alokácie MAS** (príloha č. 5 IMo)**.**
5. MAS pripravuje výzvy a dokumenty, ktoré sú relevantné vo vzťahu k výzve vo vlastnom mene a na vlastnú zodpovednosť.
6. Výzvu vyhlasuje štatutárny orgán MAS.
7. **MAS pred vyhlásením výzvy zašle RO pre IROP predmetnú výzvu** (vrátane všetkých príloh s ňou súvisiacich), vyplnený **KZ k návrhu výzvy** a **KZ ku kontrole disponibilnej alokácie** na posúdenie na vyzvy.clld.irop@mirri.gov.sk.

Dokumenty sa predkladajú **v editovateľnej forme, bez sledovania zmien a bez komentárov určených pre MAS vo vzorových dokumentoch výzvy.** V prípade, **ak MAS dopĺňa alebo akýmkoľvek spôsobom obsahovo upravuje text v dokumentácii výzvy nad rámec preddefinovaných vzorov**, je povinná túto zmenu **vyznačiť odlišnou farbou alebo zvýrazneným textom**. V prípade, že MAS zmeny v preddefinovaných vzoroch dokumentácie výzvy osobitne nevyznačí, schvaľujúce stanovisko RO k predloženému návrhu výzvy sa nebude vzťahovať na takto vykonané zmeny.

1. Spôsob predkladania návrhov výziev na RO pre IROP:
2. Predloženie prvého návrhu Výzvy na predkladanie ŽoPr na schválenie na RO pre IROP – MAS je povinná uviesť v predmete správy **„Prvý návrh výzvy k aktivite ... s kódom....“** (označenie aktivity a kód výzvy žiadame uviesť aj v texte správy);
3. Predloženie finálneho návrhu Výzvy na predkladanie ŽoPr na schválenie na RO pre IROP, a to po zapracovaní všetkých pripomienok vznesených zo strany zamestnancov RO pre IROP vykonávajúcich kontrolu návrhu výzvy (pričom samotné pripomienkovanie prebieha prostredníctvom emailových schránok zamestnancov RO pre IROP) - MAS je povinná uviesť v predmete správy **„Finálny návrh výzvy k aktivite ... s kódom....“** (číslo aktivity a kód výzvy žiadame uviesť aj v texte správy).
4. RO pre IROP pred vyhlásením výzvy posúdi návrh výzvy najmä z hľadiska:
	1. formálnych náležitostí výzvy
	2. podmienok poskytnutia príspevku s ohľadom na zameranie výzvy,
	3. identifikácie diskriminačných podmienok,
	4. súladu so žiadosťou o NFP na financovanie implementácie stratégie CLLD - Konceptom implementácie stratégie CLLD.
	5. súladu Konceptu implementácie stratégie CLLD so stratégiou CLLD
5. RO pre IROP predmetnú výzvu posúdi v lehote 20 pracovných dní. Na základe posúdenia RO pre IROP predmetnú výzvu:
6. vráti na dopracovanie príslušnej MAS s identifikovaním nedostatkov, ktoré je potrebné vo výzve odstrániť, pričom MAS má 6 pracovných dní na zapracovanie pripomienok, alebo
7. odsúhlasí bez uvedenia podmienok, alebo
8. odsúhlasí s uvedením podmienok, ktoré musia byť splnené pred vyhlásením výzvy, bez nutnosti opätovne zasielať upravenú/doplnenú výzvu na posúdenie RO pre IROP alebo
9. neschváli, ak MAS nezapracuje pripomienky do 6 pracovných dní a zároveň nepožiada RO pre IROP o predĺženie termínu alebo nezapracuje pripomienky správne a v plnom rozsahu ani na tretí krát, čo jej boli zo strany RO pre IROP vznesené pripomienky.
10. V prípade, ak MAS:
11. upraví výzvu na základe požiadavky RO pre IROP na jej dopracovanie podľa bodu 18 písm. a. vyššie, alebo
12. počas plynutia lehoty na posúdenie výzvy alebo po posúdení výzvy, pred jej vyhlásením, vykoná vo výzve akékoľvek úpravy, ktoré nemajú čisto formálny charakter, alebo ktoré prekračujú rámec zmien/doplnení, na ktoré je MAS povinná na základe podmienok stanovených RO pre IROP podľa bodu 16 písm. c. vyššie,

je MAS povinná zaslať upravenú výzvu opätovne na posúdenie RO pre IROP s vyznačením zmien oproti predchádzajúcej verzii, ak nie je zo strany RO pre IROP v prípade písm. a. vyššie inštruovaná inak.

1. Opätovným doručením na RO pre IROP začína plynúť nová lehota 20 pracovných dní na posúdenie predmetnej výzvy.
2. Úpravy výzvy spočívajúce v:
3. oprave chýb v písaní, počítaní alebo iných zrejmých nesprávností vo výzve,
4. zmeny spôsobené posunom v plánovanom termíne vyhlásenia výzvy,
5. zmeny bez vplyvu na podmienky poskytnutia príspevku

sa považujú za úpravy majúce formálny charakter, ktoré nie je MAS povinná predkladať na posúdenie.

1. **MAS vyhlási výzvu po jej odsúhlasení zo strany RO pre IROP a to do dvoch pracovných dní od doručenia schvaľujúceho stanoviska RO pre IROP. MAS bezprostredne pred vyhlásením upraví vo výzve dátum vyhlásenia výzvy (podľa skutočného dňa, kedy výzvu vyhlasuje), v nadväznosti na ktorý MAS upraví aj termíny uzatvárania hodnotiacich kôl, tak aby boli dodržané pravidlá uvedené v inštrukcii vo vzore výzvy.** MAS si pred zverejnením výzvy taktiež overí, či má vyplnené všetky otázky v KZ k návrhu výzvy (najmä otázku týkajúcu sa súhlasného stanoviska RO pre IROP) a toto KZ podpíše dvoma zamestnancami. KZ k návrhu výzvy ani KZ ku kontrole disponibilnej alokácie MAS nezverejňuje, tieto dokumenty uchováva u seba a v prípade vyžiadania ich predkladá kontrolným orgánom.
2. MAS vyhlasuje výzvu jej zverejnením na svojom webovom sídle. MAS je oprávnená informáciu o zverejnenej výzve za účelom lepšej informovanosti šíriť následne aj inými masovo komunikačnými prostriedkami (tlač, médiá a pod.), pričom záväzné znenie je vždy to, ktoré je zverejnené na webovom sídle MAS. MAS informuje RO pre IROP o zverejnení výzvy na svojom webovom sídle bezodkladne a to zaslaním informácie na vyzvy.clld.irop@mirri.gov.sk s odkazom na príslušnú webovú stránku, pričom MAS je povinná uviesť v predmete správy **„Zverejnenie výzvy s kódom ...... k aktivite....“.**
3. RO pre IROP zabezpečí do 7 pracovných dní od oznámenia zo strany MAS podľa bodu 23. zverejnenie informácie o zverejnení výzvy MAS na svojom webovom sídle [www.irop.sk/výzvy/MAS](http://www.irop.sk/v%C3%BDzvy/MAS%20) s aktívnym odkazom na webovú stránku MAS.
4. Dĺžka trvania výzvy (obdobie, počas ktorého môžu Res predkladať ŽoPr) je závislá na disponibilných finančných prostriedkov, ktorých vyčerpanie je dôvodom na ukončenie výzvy. MAS stanoví interval časových období (kolá), do ktorých budú zaradené ŽoPr podľa dátumu ich doručenia. Interval by mal byť primeraný očakávanému dopytu zo strany ReS, nemal by však byť kratší ako 30 kalendárnych dní a dlhší ako 3 mesiace.
5. MAS zároveň priebežne (po vydaní oznámení o schválení ŽoPr) aktualizuje informáciu o výške disponibilnej alokácie výzvy, aby sa mohli ReS efektívne rozhodovať o prípadnej príprave a predkladaní ŽoPr.
6. MAS informuje RO pre IROP o uzavretí výzvy z dôvodu vyčerpania finančných prostriedkov alokovaných na výzvu na clld.irop@mirri.gov.sk v lehote 5 pracovných dní od uzavretia výzvy.

## Zmena, predčasné uzavretie a zrušenie výzvy

1. Zmenu (aktualizáciu), predčasné uzavretie alebo zrušenie výzvy schvaľuje štatutárny orgán MAS.
2. Informáciu, resp. oznámenie o zmene, predčasnom uzavretí alebo zrušení výzvy zverejňuje MAS na svojom webovom sídle na mieste, kde je zverejnená dokumentácia predmetnej výzvy, predtým je však povinná dodržať povinnosti voči RO pre IROP, pozri kroky uvedené nižšie.
3. Vzor informácie o zmene (aktualizácii) výzvy je prílohou č. 7 IMo.

### Zmena výzvy

1. Zmenou (aktualizáciou) výzvy MAS operatívne reaguje na externé podnety, ktoré sa môžu vyskytnúť počas celej dĺžky trvania výzvy. Pred zverejnením aktualizácie výzvy je MAS povinná postúpiť RO pre IROP na odsúhlasenie:
2. informáciu o aktualizácii výzvy (príloha č. 7 IMo)
3. jednotlivé dokumenty, ktoré sú aktualizáciou dotknuté (s úpravami zaznamenanými formou sledovania zmien) alebo sa aktualizáciou do výzvy dopĺňajú
4. kontrolu disponibilnej alokácie (v prípade, že sa aktualizáciou výzvy zvyšuje aj jej alokácia),
5. informáciu, či boli prijaté nejaké ŽoPr do času predkladania aktualizácie výzvy na RO pre IROP a či boli vydané nejaké oznámenia o schválení/neschválení ŽoPr.
6. Spôsob predkladania návrhu aktualizácie výzvy na vyzvy.clld.irop@mirri.gov.sk:
	1. predloženie návrhu Aktualizácie výzvy na predkladanie ŽoPr na schválenie na RO pre IROP – MAS je povinná uviesť v predmete správy **„Prvý návrh Aktualizácie č. .....výzvy k aktivite ... s kódom....“** (označenie aktivity a kód výzvy žiadame uviesť aj v texte správy)
	2. predloženie finálneho návrhu Aktualizácie výzvy na predkladanie ŽoPr na schválenie na RO pre IROP, a to po zapracovaní všetkých pripomienok vznesených zo strany zamestnancov RO pre IROP vykonávajúcich kontrolu návrhu Aktualizácie výzvy (pričom pripomienkovanie prebieha prostredníctvom emailových schránok zamestnancov RO pre IROP) – MAS je povinná uviesť v predmete správy **„Finálny návrh Aktualizácie výzvy k aktivite ... s kódom....“** (označenie aktivity a kód výzvy žiadame uviesť aj v texte správy)
7. MAS môže zverejniť aktualizáciu výzvy bez potreby zaslania návrhu aktualizácie v zmysle bodu 1 vyššie na posúdenie RO v prípade, že predmetom aktualizácie výzvy nie sú iné zmeny ako:
	1. zvýšenie indikatívnej výšky finančných prostriedkov vyčlenených na výzvu (alokáciu výzvy je možné zvýšiť aj po uzavretí výzvy pred zaslaním oznámenia o výsledku schvaľovania ŽoPr. V prípade, že sa finančné prostriedky uvoľnia po uzavretí výzvy a oznámení výsledkov schvaľovania všetkých ŽoPr, alokáciu výzvy nie je potrebné navyšovať, MAS postupuje podľa kapitoly 7.6 IMo);
	2. zmena uzávierky hodnotiaceho kola výzvy (skrátenie hodnotiaceho kola je možné vykonať najneskôr 10 pracovných dní pred jeho plánovaným uzavretím v zmysle aktuálnych podmienok výzvy);
	3. zmena formálnych náležitostí výzvy a informácií uvedených vo výzve, ktoré nemajú vplyv na vypracovanie a predloženie ŽoPr;
	4. zmeny v nadväznosti na vydanie usmernení RO pre IROP k aktualizáciám vzorov výzvy.
8. MAS je oprávnená vykonať zmeny v podmienkach poskytnutia príspevku, so súhlasným stanoviskom RO pre IROP, **v prípade**, že v rámci hodnotiaceho kola, od ktorého sa bude zmena uplatňovať, nebolo vydané žiadne Oznámenie o schválení/neschválení ŽoPr.
9. RO pre IROP zašle MAS stanovisko k návrhu zmeny výzvy do 20 pracovných dní od doručenia úplného návrhu dokumentácie podľa bodu 1., resp. zašle MAS pripomienky, ktoré je potrebné do návrhu aktualizácie zapracovať.
10. Akékoľvek zmeny výzvy musí MAS vopred posúdiť z hľadiska princípu transparentnosti, rovnakého zaobchádzania a primeranosti.
11. MAS po doručení súhlasného stanoviska RO k aktualizácii výzvy zverejní:
* zmeny v príslušných dokumentoch výzvy formou sledovania zmien (kompletnú výzvu v znení aktualizácie so sledovaním zmien)
* kompletnú výzvu v znení aktualizácie bez sledovania zmien
* a Informáciu o aktualizácii výzvy, v ktorej uvedie vo vzťahu k akým ŽoPr sa bude zmena výzvy aplikovať (príloha č. 7 IMo).
1. Zmena sa môže týkať:
	1. len ŽoPr predložených v nasledujúcom hodnotiacom kole alebo
	2. ŽoPr predložených v aktuálne prebiehajúcom a nasledujúcich kolách alebo
	3. ŽoPr predložených v už ukončenom hodnotiacom kole a nasledujúcich hodnotiacich kolách,

pri dodržaní podmienky uvedené v bode 4 tejto kapitoly. MAS jasne špecifikuje skupiny ŽoPr, na ktoré sa zmena vzťahuje.

1. **MAS uchováva na webovom sídle, kde zverejňuje príslušnú výzvu aj pôvodnú verziu výzvy, resp. všetky verzie výziev**, ak vykonával viacero zmien v rôznych časových okamihoch.
2. MAS je povinná v prípade ŽoPr predložených do termínu zmeny výzvy písomne vyzvať ReS na zmenu/doplnenie ŽoPr, ak sa zmeny týchto ŽoPr týkajú. MAS poskytne ReS na zmenu/doplnenie ŽoPr primeranú lehotu, ktorá nesmie byť kratšia ako 7 pracovných dní. Vzor výzvy na doplnenie ŽoPr je prílohou č. 11 IMo.
3. MAS bezodkladne po zverejnení aktualizácie výzvy informuje RO pre IROP o zverejnení aktualizácie na vyzvy.clld.irop@mirri.gov.sk, pričom do predmetu e-mailu uvedie „Informácia o zverejnení aktualizácie výzvy“ doplní kód výzvy a do tela mailu uvedie adresu, na ktorej je aktualizácia výzvy zverejnená.

### Predčasné uzavretie výzvy

1. MAS má právo výzvu zrušiť alebo predčasne uzavrieť najmä v prípade, že:
	1. aktualizáciou Implementačného modelu, resp. vzorov, na ktoré sa Implementačný model odkazuje, došlo k takým zmenám, ktoré nie je v zmysle kapitoly 7.4.1 možné vo výzve zmeniť,
	2. MAS plánuje zmeny, vyplývajúce z aktualizácie Implementačného modelu, resp. vzorov, na ktoré sa Implementačný model odkazuje, zapracovať do novej výzvy, zameranej na rovnakú aktivitu,
	3. MAS má záujem presmerovať finančné prostriedky na iné oblasti podpory - aktivity.

**V tomto prípade má MAS právo zrušiť alebo uzavrieť výzvu, ak je výzva vyhlásená minimálne 9 mesiacov a v posledných dvoch hodnotiacich kolách neboli predložené žiadne ŽoPr**, resp. zrušiť alebo uzavrieť výzvu za iných podmienok vydaných usmernením RO pre IROP.

**MAS musí zverejniť na svojom webovom sídle informáciu o plánovanom predčasnom uzavretí alebo zrušení výzvy a to najneskôr 10 pracovných dní pred jej plánovaným zrušením alebo predčasným uzavretím.**

1. Informáciu o termíne a dôvodoch plánovaného predčasného uzavretia alebo zrušenia výzvy zasiela MAS na [vyzvy.clld.irop@mirri.gov.sk](file:///D%3A%5CIROP%5CImplementacny%20model%20CLLD%5CIM_CLLD_navrh_upravy_do_v1.9%5Cvyzvy.clld.irop%40mirri.gov.sk) minimálne 5 pracovných dní pred plánovaným uzavretím alebo zrušením výzvy. Do predmetu správy MAS uvedie „Plánované predčasné uzavretie výzvy“ alebo „Plánované zrušenie výzvy“ a kód výzvy.
2. **K zrušeniu výzvy je možné pristúpiť len v prípade, že v rámci danej výzvy nebola schválená žiadna ŽoPr**, v opačnom prípade je možné výzvu **predčasne uzavrieť**, pričom MAS v takom prípade oznámi potenciálnym žiadateľom minimálne 10 pracovných dní pred plánovaným termínom predčasného ukončenia/zrušenia výzvy dátum ukončenia/zrušenia výzvy a dôvody ukončenia/zrušenia výzvy a o uvedenom zároveň bezodkladne informuje RO pre IROP mailom na [vyzvy.clld.irop@mirri.gov.sk](file:///D%3A%5CIROP%5CImplementacny%20model%20CLLD%5CIM_CLLD_navrh_upravy_do_v1.9%5Cvyzvy.clld.irop%40mirri.gov.sk).
3. MAS je oprávnená predčasne uzavrieť, resp. zrušiť výzvu do doby, kým nie je vyčerpaná alokácia predmetnej výzvy. Povinnou súčasťou informácie o predčasnom uzavretí, resp. zrušení výzvy sú aj dôvody jej predčasného uzavretia/zrušenia.
4. Ak dôjde k predčasnému uzavretiu alebo zrušeniu výzvy, MAS:
	1. vráti ŽoPr predložené do dátumu predčasného uzavretia, resp. zrušenia výzvy dotknutému ReS, alebo
	2. ďalej pokračuje v procese výberu ŽoPr, t.j. posúdi, či ReS splnil alebo nesplnil podmienky poskytnutia príspevku na základe čoho zašle oznámenie o:
5. neschválení ŽoPr (ak nesplnila podmienky poskytnutia príspevku, alebo ak splnila podmienky poskytnutia príspevku, avšak finančné prostriedky alokované vo výzve nie sú dostatočné), alebo
6. schválení ŽoPr (ak je možné ŽoPr schváliť podľa podmienok poskytnutia príspevku platných ku dňu predloženia ŽoPr).

## Schvaľovací proces

1. MAS pri schvaľovaní ŽoPr zodpovedá za dodržiavanie princípov transparentnosti, rovnakého zaobchádzania, nediskriminácie, hospodárnosti, efektívnosti, účelnosti, účinnosti, zákazu konfliktu záujmov a dodržiavania HP v zmysle čl. 7 a 8 všeobecného nariadenia.
2. MAS v schvaľovacom procese dodržiava princíp štyroch očí, ak niektoré z ustanovení tejto kapitoly nevyžadujú aplikovanie prísnejších kontrolných mechanizmov. Za dodržanie princípu 4 očí sa považuje minimálne postup, kedy výstup je vypracovaný jedným zamestnancom MAS a schválený nadriadeným zamestnancom, resp. štatutárnym zástupcom, ak v niektorej časti nie je uvedené prísnejšie aplikovanie tohto princípu (napr. v procese odborného hodnotenia, kedy je pravidlo 4 očí dodržané výkonom odborného hodnotenia jednej ŽoPr v totožnom rozsahu minimálne dvoma odbornými hodnotiteľmi).
3. V schvaľovacom procese je MAS povinná v prípade akéhokoľvek podozrenia nasvedčujúceho, že bol alebo mohol byť spáchaný trestný čin (napr. subvenčný podvod v súlade s § 225 Trestného zákona, poškodzovanie finančných záujmov Európskej únie v súlade s § 261 Trestného zákona, falšovanie a pozmeňovanie verejnej listiny, úradnej pečate, úradnej uzávery, úradného znaku a úradnej značky v súlade s § 352 Trestného zákona), takúto skutočnosť podľa § 3 ods. 2 Trestného poriadku oznámiť bezodkladne orgánom činným v trestnom konaní.
4. Vzhľadom na možnosť zneužitia informácií uvedených v ŽoPr a jej prílohách, ako aj v záujme vylúčenia konfliktu záujmov v priebehu schvaľovania ŽoPr, sú zamestnanci MAS, odborní hodnotitelia, členovia výberovej komisie podieľajúci sa na schvaľovacom procese povinní, najneskôr v deň začatia úkonov súvisiacich so schvaľovaním ŽoPr, podpísať **Čestné vyhlásenie o nestrannosti, zachovaní dôvernosti informácií a vylúčení konfliktu záujmov.** Minimálne požiadavky na obsah Čestného vyhlásenia o nestrannosti, zachovaní dôvernosti informácií a vylúčení konfliktu záujmov sú definované vo vzore, ktorý je prílohou č. 9 IMo. Povinnosti, ktoré z tohto čestného vyhlásenia vyplývajú, trvajú aj po ukončení ich pracovnoprávneho vzťahu, resp. iného zmluvného vzťahu s MAS. MAS zabezpečí zakotvenie povinností vyplývajúcich z Čestného vyhlásenia nestrannosti, zachovaní dôvernosti informácií a vylúčení konfliktu záujmov, vrátane dĺžky trvania tejto povinnosti aj po skončení výkonu odborného hodnotenia, do zmluvného vzťahu s odborným hodnotiteľom.
5. ŽoPr je základným dokumentom, ktorým ReS na základe vyhlásenej výzvy na predkladanie ŽoPr žiada spolufinancovanie projektu z finančných prostriedkov určených na danú výzvu. Neoddeliteľnou súčasťou ŽoPr sú povinné prílohy, ktorých minimálne náležitosti definuje MAS vo výzve.
6. Pre schvaľovanie ŽoPr je rozhodujúci jej obsah. MAS nie je oprávnená pri schvaľovaní ŽoPr vyvodiť negatívne dôsledky (neschváliť ŽoPr) len z dôvodov formálnych nedostatkov. Dôvod, pre ktorý MAS vydáva oznámenie o neschválení, musí byť jasný, odôvodnený a musí vyplývať z nedodržania podmienok zadefinovaných vo výzve.
7. MAS zabezpečí priebežné schvaľovanie ŽoPr. MAS vykonáva schvaľovanie ŽoPr po skupinách vytvorených zaradením doručených ŽoPr do jednotlivých kôl výzvy.
8. Proces schvaľovania začína doručením ŽoPr a končí vydaním:
	1. oznámením o schválení ŽoPr,
	2. oznámením o neschválení ŽoPr,
	3. uplatnením opravných prostriedkov (námietky alebo preskúmaním oznámenia) v dôsledku ktorých dôjde k zmene oznámenia podľa písm. a alebo b.
9. Vnútorne sa proces schvaľovania rozdeľuje do nasledujúcich fáz:
	1. administratívne overenie ŽoPr,
	2. odborné hodnotenie a výber ŽoPr,
	3. opravné prostriedky (neobligatórna časť schvaľovacieho procesu).
10. MAS vydáva oznámenie o neschválení ŽoPr priebežne počas schvaľovacieho procesu, keď je identifikované, že podmienky poskytnutia príspevku nie sú splnené.
11. **MAS je povinná pri schvaľovaní ŽoPr zabezpečiť auditnú stopu a to vo všetkých fázach schvaľovacieho procesu.** Na tieto účely MAS vypĺňa a archivuje kontrolné zoznamy, ktorými preveruje splnenie podmienok poskytnutia príspevku definované vo výzve ako aj korešpondenciu medzi MAS a relevantnými subjektmi (najmä ReS a RO pre IROP).
12. MAS je povinná pre každú ŽoPr po jej doručení zriadiť spis, do ktorého bude ukladať všetky dokumenty súvisiace s procesom schvaľovania ŽoPr vrátane dokumentácie ŽoPr, kontrolných zoznamov, korešpondencie a pod.

### Schvaľovací proces – administratívne overenie ŽoPr

1. MAS zabezpečí príjem ŽoPr odo dňa vyhlásenia výzvy, do dňa jej uzavretia.
2. Doručením ŽoPr na adresu MAS začína proces výberu ŽoPr. ReS doručuje ŽoPr písomne v určenej forme na adresu sídla MAS určenú vo výzve ako aj v elektronickej forme (napr. na CD nosiči) podľa inštrukcií definovaných vo výzve.
3. Po doručení ŽoPr MAS ŽoPr zaregistruje a pridelí jej kód, podľa ktorého je ŽoPr v ďalších procesoch jednoznačne identifikovateľná. Kód ŽoPr sa skladá z kódu výzvy, v rámci ktorého bola ŽoPr predložená, oddeleného pomlčkou od vzostupne prideľovaného čísla označujúceho poradie, v ktorom bola ŽoPr v rámci danej výzvy doručená.

IROP-CLLD-XXXX-YYY-ZZZ-VVV, pričom:

* + XXXX - predstavuje kód projektu MAS z ITMS (napr. H001),
	+ YYY – predstavuje označenie špecifického cieľa 5.1.1 alebo 5.1.2 pod ktorý výzva spadá,
	+ ZZZ – predstavuje poradové číslo výzvy vyhlásenej v rámci príslušnej MAS,
	+ VVV – poradové číslo ŽoPr v rámci danej výzvy (prvá doručená ŽoPr má číslo 001, druhá 002, atď.).
1. MAS, ktoré sa rozhodnú aplikovať odborné hodnotenie dištančnou formou, zašlú po registrovaní ŽoPr do 2och pracovných dní kompletnú dokumentáciu k ŽoPr (t.j. spolu so všetkými prílohami) na RO pre IROP a to elektronicky na adresu **clld.irop@mirri.gov.sk** alebo poštou na dátovom nosiči.

**MAS je povinná použiť nasledovné označenie predmetu správy/vec listu:**

Prijatá dokumentácia k Výzve „kód výzvy“, x. hodnotiace kolo“ predložená za účelom dištančného hodnotenia ŽoPr – Názov MAS,

**napr.:** Prijatá dokumentácia k Výzve IROP-CLLD-X347-512-001, 1. hodnotiace kolo - predložená za účelom dištančného hodnotenia ŽoPr - MAS „Severanka“

Do tela správy je potrebné uviesť názvy žiadateľov.

**Pokiaľ MAS neuplatní tento postup, dištančné odborné hodnotenie nie je možné.**

1. V prípade, že MAS v rámci aktivity A1 príjme ŽoPr, ktoré spadajú pod nasledovné sekcie a divízie oblasti ekonomických činností na území MAS, definovaných podľa štatistickej klasifikácie SK NACE:

\*SEKCIA I - UBYTOVACIE A STRAVOVACIE SLUŽBY

\*DIVÍZIA 10 Výroba potravín

\*DIVÍZIA 11 Výroba nápojov

zasiela MAS do 3 pracovných dní na RO pre IROP **Oznámenie o prijatí ŽoPr (IROP) na MAS** (príloha č. 8 IMo), v ktorom uvedie informácie o týchto ŽoPr. Ponecháva sa na rozhodnutí MAS, či informáciu s tlačivom, ktoré je jednou zo vzorových príloh Implementačného modelu, bude MAS zasielať na RO pre IROP poštou alebo mailom na clld.irop@mirri.gov.sk.

1. Po zaregistrovaní ŽoPr MAS začne proces administratívneho overenia, v rámci ktorého posúdi aj splnenie podmienky doručenia ŽoPr riadne, včas a vo forme určenej vo výzve. ŽoPr je doručená vo forme určenej MAS, ak je doručená v listinnej podobe. Rozhodujúcim dátumom na splnenie podmienky podať ŽoPr včas, je dátum odovzdania listinnej verzie ŽoPr osobne MAS (MAS o prijatí ŽoPr vystaví ReS potvrdenie s vyznačeným dátumom prijatia ŽoPr a kópiu potvrdenia uchováva v spise k prijatej ŽoPr) alebo dátum odovzdania na poštovú, resp. inú prepravu (napr. zasielanie prostredníctvom kuriéra) najneskôr v posledný deň uzávierky výzvy, resp. lehoty určenej na predkladanie ŽoPr vo výzve. ŽoPr je doručená riadne, ak spĺňa požiadavky na formát stanovený explicitne vo výzve a zaslaný formát umožňuje objektívne posúdenie obsahu ŽoPr (podmienka nie je splnená najmä v prípadoch, kedy je obsah ŽoPr vyplnený v inom ako slovenskom jazyku alebo jazyku určenom vo výzve ako akceptovateľným alebo písmom, ktoré neumožňuje rozpoznanie obsahu textu a pod.).
2. Pre splnenie podmienok doručenia ŽoPr postačuje, ak tieto podmienky doručenia spĺňa samotný formulár ŽoPr. Všetky ostatné prílohy budú predmetom výzvy na doplnenie chýbajúcich náležitostí.
3. V prípade, ak ReS nepredložil ŽoPr riadne, včas alebo v určenej forme, MAS zašle ReS oznámenie o neschválení ŽoPr v ktorom uvedie dôvody neschválenia.
4. Pri ŽoPr, ktoré splnili podmienky doručenia MAS následne overí ostatné podmienky poskytnutia príspevku, určené vo výzve s výnimkou tých, ktoré sú úplne alebo z časti overované v rámci odborného hodnotenia ŽoPr.
5. MAS overuje jednotlivé podmienky poskytnutia príspevku na základe údajov uvedených v ŽoPr a prílohách, ktorými ReS preukazuje splnenie vybraných podmienok poskytnutia príspevku.
6. MAS je oprávnená využiť aj inú formu overenia podmienok poskytnutia príspevku a to priamo cez verejne dostupné registre, ktoré obsahujú relevantné informácie a to v súlade s formou overenia uvedenou vo výzve na predkladanie ŽoPr.
7. Závery z administratívneho overenia MAS zaznamenáva v KZ, ktorým MAS zdokumentuje overenie splnenia podmienok poskytnutia príspevku. Vzor KZ je prílohou č. 10 IMo.
8. V prípade, ak na základe preskúmania ŽoPr, jej príloh alebo údajov získaných z verejne dostupných registrov vzniknú pochybnosti o pravdivosti alebo úplnosti ŽoPr alebo jej príloh, MAS vyzve ReS na doplnenie neúplných údajov, vysvetlenie nejasností alebo nápravu nepravdivých údajov zaslaním výzvy na doplnenie ŽoPr. Lehota na doplnenie údajov na základe výzvy na doplnenie ŽoPr nemôže byť kratšia ako 5 pracovných dní. Možnosť doplnenia údajov musí byť použitá pri všetkých ReS rovnako. MAS stanoví jednotné kritériá posudzovania obsahu ŽoPr v rámci administratívneho overenia, pričom informácie o možnostiach nápravy zo strany ReS uvedie MAS vo výzve. Vzor výzvy na doplnenie ŽoPr je prílohou č. 11 IMo.
9. MAS zasiela ReS v rámci procesu administratívneho overovania len jednu výzvu na doplnenie ŽoPr. To neplatí v prípade, ak MAS počas procesu schvaľovania ŽoPr zistí, že ReS nebola umožnená náprava údajov v rovnakom rozsahu ako pri iných ReS. V tom prípade bezodkladne vykoná nápravu a zašle ReS (opätovnú) výzvu na doplnenie ŽoPr, ktorou zabezpečí rovnaké aplikovanie možnosti nápravy vo vzťahu ku všetkým posudzovaným ŽoPr. O dôvodoch a spôsobe opätovného dožiadania MAS v rámci spisu ŽoPr uchová dostatočnú dokumentáciu umožňujúcu overiť odôvodnenosť postupu. Lehota na predloženie požadovaných dokumentov musí byť totožná s lehotou, ktorá bola poskytnutá ostatným ReS, pričom nesmie byť kratšia ako 5 pracovných dní (Pozn.: od momentu zaslania prvej výzvy na doplnenie chýbajúcich náležitostí ŽoPr do momentu posledného doručenia doplnenia ŽoPr v rámci príslušného hodnotiaceho kola výzvy na MAS sa prerušuje lehota na predloženie Protokolu o výbere ŽoPr).
10. MAS po doplnení údajov zo strany ReS overí, či ReS predložil všetky požadované informácie a dokumenty a či ich predložil včas, a opätovne overí splnenie podmienok poskytnutia príspevku. Opätovný výkon administratívneho overenia splnenia zaznamená MAS v kontrolnom zozname. V prípade splnenia všetkých podmienok poskytnutia príspevku, ktorých overenie je súčasťou administratívneho overenia, je ŽoPr postúpená na odborné hodnotenie.
11. V prípade nesplnenia niektorej z podmienok výzvy, a to ani po predložení doplnených údajov zo strany ReS, MAS zašle ReS oznámenie o neschválení ŽoPr vrátane identifikácie podmienok výzvy, ktoré neboli splnené.
12. MAS rovnako zašle ReS oznámenie o neschválení ŽoPr v prípade nedoplnenia žiadnych náležitostí, doručenia požadovaných náležitostí po stanovenom termíne alebo v prípade, ak aj po doplnení chýbajúcich náležitostí naďalej pretrvávajú pochybnosti o pravdivosti alebo úplnosti ŽoPr, na základe čoho nie je možné overiť splnenie niektorej z podmienok poskytnutia príspevku a rozhodnúť o schválení ŽoPr.
13. Po ukončení administratívneho overenia ŽoPr, v prípade, že **ide o samostatne konajúcu MAS** (t.j. MAS, ktorá prijala stanovisko RO pre IROP k špecifickému cieľu 5.1.1 alebo 5.1.2, so záverom, že môže konať v tomto ŠC samostatne, t.j. ďalšie Protokoly o výbere ŽoPr nemusia podliehať kontrole zo strany RO pre IROP, okrem záverečného protokolu), táto MAS zašle, **ak relevantné (t.j. podľa aktuálnych pokynov RO) na RO žiadosť o overenie oprávnenosti aktivity**, a to elektronicky na adresu clld.irop@mirri.gov.sk s predmetom emailu „Žiadosť o overenie oprávnenosti aktivít v ŽoPr – ŠC 5.1.x“ a s informáciami o výzve, hodnotiacom kole atď. MAS so žiadosťou predkladá formulár ŽoPr (bez príloh ŽoPr) vo finálnom znení (t.j. verziu ŽoPr, ktorá bola doplnená na základe výzvy na doplnenie ŽoPr, ak relevantné). RO pre IROP overí oprávnenosť aktivít v predložených ŽoPr a poskytne MAS informáciu, či považuje aktivity za oprávnené.

### Schvaľovací proces – odborné hodnotenie ŽoPr

1. Cieľom procesu odborného hodnotenia ŽoPr je vykonať odborné, objektívne, nezávislé a transparentné posúdenie predložených ŽoPr na základe hodnotiacich kritérií zverejnených vo výzve. Podrobný popis spôsobu a postupu odborného hodnotenia bude uvedený v príručke pre hodnotenie ŽoPr odbornými hodnotiteľmi.
2. Odborné hodnotenie vykonávajú odborní hodnotitelia.
3. Výber odborných hodnotiteľov zabezpečuje RO pre IROP. V rámci výberu hodnotiteľov týchto kategorizuje z hľadiska ich odbornosti v príslušných aktivitách a to na úrovni NUTS II. RO pre IROP pri výbere hodnotiteľov kladie dôraz na odbornosť hodnotiteľov.
4. MAS po ukončení administratívneho overenia ŽoPr v rámci každého kola výzvy na predkladanie ŽoPr požiada RO pre IROP mailom na emailovú adresu vyzvy.clld.irop@mirri.gov.sk o priradenie dvojice odborných hodnotiteľov na hodnotenie ŽoPr, ktoré splnili podmienky administratívneho overenia. MAS je povinná uviesť do predmetu správy: **„Žiadosť o priradenie odborných hodnotiteľov – aktivita ...., výzva s kódom ....“**
5. MAS oznámi RO pre IROP najmä aktivitu, na ktorú je výzva zameraná, sídlo MAS na úrovni NUTS II, kód výzvy (a hodnotiace kolo) ku ktorej sa priradenie dvojice má realizovať a počet predložených ŽoPr. Do doby pridelenia odborných hodnotiteľov RO pre IROP príslušnej MAS sa prerušuje lehota na predloženie Protokolu o výbere ŽoPr.
6. RO pre IROP pridelí na túto výzvu dvojicu odborných hodnotiteľov so skúsenosťami v hodnotení príslušnej aktivity.
7. RO pre IROP pridelí MAS disponibilných hodnotiteľov, t.j. pred ich pridelením MAS overí ich dostupnosť.
8. Informáciu o priradených disponibilných hodnotiteľoch oznámi RO pre IROP MAS mailom v lehote 7 pracovných dní.
9. MAS preverí, či odborný hodnotiteľ nie je zamestnancom niektorého zo žiadateľov, ktorý predkladá ŽoPr, nie je blízkou alebo spriaznenou osobou so žiadateľom, resp. zamestnancom žiadateľa alebo sa nenachádza v akomkoľvek konflikte záujmov. V prípade zistenia akéhokoľvek konfliktu záujmov bude z výberu odborný hodnotiteľ vylúčený. Z odborného hodnotenia bude vylúčený aj odborný hodnotiteľ, ktorý oznámi existenciu konfliktu záujmov pred alebo počas odborného hodnotenia ŽoPr. Táto skutočnosť bude zaznamenaná v spise predmetnej ŽoPr.
10. Pred výkonom odborného hodnotenia MAS zabezpečí, aby boli odborní hodnotitelia oboznámení s podmienkami a o spôsobe výkonu odborného hodnotenia. MAS je povinná zabezpečiť Prezenčnú listinu zo školenia a zápisnicu zo školenia obsahujúcu podrobné informácie o tom, čo bolo predmetom školenia (taktiež ako MAS vysvetlila hodnotiteľom východiskovú situáciu a konkrétne ciele stratégie CLLD, ďalej napr. ako zadefinovala trh, inovatívnosť projektu, atď., t.j. všetko čo hodnotitelia potrebujú vedieť pre vyhodnotenie jednotlivých hodnotiacich kritérií). Počas odborného hodnotenia dodržiavanie pravidiel pre výkon odborného hodnotenia upravených v príručke pre odborných hodnotiteľov zabezpečuje MAS. MAS svojou účasťou nesmie zasahovať do obsahového vyhodnotenia jednotlivých kritérií odborného hodnotenia. Za takýto postup sa nepovažuje to, ak MAS informuje odborných hodnotiteľov o prílohách alebo častiach ŽoPr, ktoré môžu obsahovať informácie relevantné pre výkon odborného hodnotenia.
11. MAS zabezpečí pridelenie ŽoPr odborným hodnotiteľom. Prideľovanie ŽoPr je založené na skutočnosti, že každú ŽoPr v príslušnom kole výzvy zhodnotia práve dvaja odborní hodnotitelia, ktorých pridelil MAS RO pre IROP.
12. V prípade, ak sa identifikuje konflikt záujmov, je hodnotiteľ z hodnotenia konkrétnej ŽoPr stiahnutý. V tomto prípade požiada MAS RO pre IROP o pridelenie ďalšieho hodnotiteľa, ktorý zhodnotí tú ŽoPr, z ktorej hodnotenia bol predchádzajúci odborný hodnotiteľ vylúčený.
13. MAS uzatvára s odborným hodnotiteľom dohodu o vykonaní práce na odborné hodnotenie pridelených ŽoPr. Odborné hodnotenie sa zo strany hodnotiteľa začne najskôr odo dňa uzatvorenia dohody o vykonaní práce. Vzor dohody o vykonaní práce je prílohou č. 12 IMo.
14. Odborní hodnotitelia vykonávajú odborné hodnotenie v priestoroch určených MAS, pričom nie sú oprávnení odnášať poskytnuté dokumenty mimo priestorov MAS.

Prechodné ustanovenie:

MAS má možnosť sa rozhodnúť pre dištančné hodnotenie a umožniť odborným hodnotiteľom výkon odborného hodnotenia dištančne. MAS má právo pristúpiť na dištančné hodnotenie iba v prípade, že predložila prijatú dokumentáciu k predmetnej ŽoPr na RO pre IROP v súlade s bodom 4 . kap. 7.1.5. V takomto prípade MAS poskytne hodnotiteľom dokumentáciu k ŽoPr elektronicky a dištančne hodnotiteľov zaškolí do odborného hodnotenia. Výstupy z OH spolu so súvisiacou dokumentáciou, ktorú odborní hodnotitelia podpisujú, musí MAS archivovať aj vo fyzicky podpísaných origináloch.

1. Odborní hodnotitelia hodnotia ŽoPr samostatne a ako celok vrátane povinných príloh.
2. Ak počas odborného hodnotenia odborní hodnotitelia zistia, že na posúdenie splnenia odborného hodnotenia je potrebné poskytnúť zo strany ReS doplňujúce informácie, MAS vyzve ReS na objasnenie resp. doplnenie chýbajúcich údajov. Požadované údaje musia mať jasnú súvislosť s posúdením kritérií odborného hodnotenia. Súčasťou tejto výzvy môže byť aj vyžiadanie informácií/dokumentov, ktoré boli overované a mali byť dožiadané v rámci administratívneho overovania, ak sa v rámci odborného hodnotenia zistí, že MAS opomenula v tejto fáze dožiadať kompletné informácie/dokumenty. MAS určí v prípade takéhoto postupu primeranú lehotu na doplnenie údajov, ktorá nesmie byť kratšia ako 5 pracovných dní, pričom súčasťou výzvy je aj informácia o tom, že nepredloženie dokumentov vôbec, resp. v prípade doručenia požadovaných náležitostí po stanovenom termíne, resp. ak aj po doplnení chýbajúcich náležitostí sú pochybnosti o pravdivosti alebo úplnosti ŽoPr a nie je možné konštatovať splnenie niektorej z podmienok poskytnutia príspevku, bude uvedené viesť k neschváleniu ŽoPr. Vzor výzvy na doplnenie ŽoPr je prílohou č. 11 IMo.
3. Odborní hodnotitelia zaznamenávajú hodnotenie ŽoPr do hodnotiaceho hárku. Vzor hodnotiaceho hárku je prílohou č. 18 IMo.
4. Konečným výstupom z odborného hodnotenia ŽoPr je hodnotiaci hárok. Procesný postup, ktorý predchádza vydaniu hodnotiaceho hárku, je upravený v Príručke pre odborných hodnotiteľov. Hodnotiaci hárok obsahuje vyhodnotenie hodnotiacich kritérií, popis záverov z odborného hodnotenia a súčet dosiahnutých bodov z odborného hodnotenia. Ku každému hodnotiacemu kritériu je zároveň uvedený komentár odborných hodnotiteľov, ktorý predstavuje slovný popis dôvodov vyhodnotenia daného hodnotiaceho kritéria a počtu pridelených bodov.
5. Po ukončení hodnotenia odovzdajú odborní hodnotitelia kompletne vyplnený a podpísaný hodnotiaci hárok príslušnému zamestnancovi MAS podľa inštrukcie uvedenej v príručke pre odborného hodnotiteľa.
6. V prípade, ak je rozdiel medzi celkovým bodovým hodnotením prvého a druhého odborného hodnotiteľa vyšší ako 10 bodov, alebo ak sa hodnotitelia nezhodnú na odporúčaní schváliť, resp. neschváliť ŽoPr, pridelí štatutárny orgán MAS príslušnú ŽoPr tretiemu odbornému hodnotiteľovi (arbitrovi). Štatutárny orgán MAS pridelí ŽoPr na hodnotenie odbornému hodnotiteľovi – náhradníkovi, podľa poradia v akom bol pridelený zo strany RO pre IROP. V prípade, že oslovený náhradník 1 a ani náhradník 2 odmietne odborné hodnotenie, MAS požiada RO pre IROP o pridelenie ďalšieho odborného hodnotiteľa.
7. Tretí odborný hodnotiteľ zaznamenáva hodnotenie ŽoPr do hodnotiaceho hárku. Štatutár berie do úvahy výsledok tretieho odborného hodnotiteľa a jedného z dvojice odborných hodnotiteľov, ktorého výsledok je najbližšie k bodovému hodnoteniu tretieho odborného hodnotiteľa. Toto výsledné bodové hodnotenie sa považuje za záväzné hodnotenie ŽoPr.
8. Ak ŽoPr nesplnila podmienky odborného hodnotenia, MAS zašle ReS oznámenie o neschválení ŽoPr spolu odôvodnením, kde uvedie dôvody nesplnenia kritérií odborného hodnotenia na základe výstupov z hodnotiaceho hárku. MAS je oprávnená vyzvať odborných hodnotiteľov na dopracovanie alebo bližší popis dôvodov nesplnenia kritérií odborného hodnotenia v prípade, ak odovzdaný hodnotiaci hárok neumožňuje MAS vypracovať dostatočne jasné a presné odôvodnenie pre neschválenie ŽoPr.
9. V prípade, ak sa pri niektorom/niektorých z kritérií v rámci výzvy opakuje situácia nezhody dvoch odborných hodnotiteľov, MAS vykoná analýzu hodnotiacich kritérií a jednoznačnosť popisu ich aplikácie, ktorej výsledok bude v prípade preukázania nedostatočnej objektívnosti podnetom na vypracovanie návrhu úpravy hodnotiacich kritérií, resp. návrhu úpravy príručky pre odborných hodnotiteľov. Upravené kritériá alebo upravená príručka pre odborných hodnotiteľov bude aplikovaná na ďalšie vyhlásené výzvy.

### Schvaľovací proces – výber ŽoPr

1. MAS v rámci tejto etapy schvaľovania ŽoPr[[16]](#footnote-16):
	1. zosumarizuje výsledky administratívnej kontroly ŽoPr, t.j. vypracuje zoznamy ŽoPr tak, ako sú definované v prílohách č. 1 až 3 vzoru Protokolu o výbere ŽoPr, pozri prílohu č. 20 IMo),
	2. overí, či nie je rozdiel medzi odbornými hodnotiteľmi vyšší než 10 bodov a či sa hodnotitelia zhodli na odporúčaní ŽoPr schváliť, resp. neschváliť (v prípade potreby zabezpečí výber arbitra), vypočíta aritmetický priemer bodov obidvoch hodnotení,
	3. vypracuje zoznam ŽoPr, ktoré nesplnili podmienky odborného hodnotenia (príloha č. 4 Protokolu o výbere ŽoPr)
	4. aplikuje rozlišovacie hodnotiace kritérium (ak relevantné) na princípe Value for Money (hodnota za peniaze) a v prípade, ak je potrebné aplikovať aj druhé výberové kritérium „Posúdenie vplyvu a dopadu projektu na plnenie stratégie CLLD“, zvolá zasadnutie výberovej komisie MAS, ktorá aplikuje toto kritérium (hlasovaním členov). Výberová komisia zaznamená proces jej zasadnutia, resp. aplikácie výberového kritéria v písomnej podobe formou záznamu (príloha č. 6 Protokolu o výbere ŽoPr), ktorý bude obsahovať najmä spoločné odôvodnenie výberovej komisie, spôsob hlasovania jednotlivých členov komisie a ich podpisy ako aj podpis osoby, ktorá záznam vypracovala,
	5. stanoví poradie ŽoPr od najvyššie umiestnenej ŽoPr (ktorá najvyššou mierou napĺňa ciele stratégie CLLD) spĺňajúcej všetky podmienky poskytnutia príspevku po najnižšie umiestnenú ŽoPr spĺňajúcu všetky podmienky poskytnutia príspevku, pričom v prípade, že výška žiadaného príspevku v ŽoPr (upraveného po odbornom hodnotení) je vyššia ako disponibilná alokácia výzvy určí, ktoré z uvedených ŽoPr budú schválené, t.j. vypracuje prílohu č. 5 Protokolu o výbere ŽoPr.
2. MAS v rámci každého kola hodnotenia vypracuje Protokol o výbere ŽoPr podľa vzoru vydaného RO pre IROP (ktorý definuje minimálne obsahové náležitosti). MAS zasiela Protokol o výbere ŽoPr na RO pre IROP v listinnej podobe spolu s prílohami č. 1 - 5, resp. 1 – 6.
3. Protokol o výbere ŽoPr podľa predchádzajúceho odseku predkladá MAS na RO pre IROP **do 30 kalendárnych dní od uzávierky príslušného hodnotiaceho kola výzvy**. **Lehota 30 dní sa prerušuje** v momente zaslania prvej výzvy na doplnenie chýbajúcich náležitostí ŽoPr a začína plynúť momentom posledného doručenia doplnenia ŽoPr, ak relevantné a o od momentu požiadania o pridelenie OH do momentu oznámenia mien odborných hodnotiteľov zo strany RO pre IROP, t.j. prerušenie plynutia lehoty nastáva v prípadoch, ktoré MAS nevie ovplyvniť. MAS si vedie evidenciu o plynutí času a zachytáva jednotlivé skutočnosti preukazujúce splnenie 30 dňovej lehoty.
4. MAS si zároveň pripraví ku každej ŽoPr, ktorá bola predložená v príslušnom hodnotiacom kole, všetky podklady a výstupy z jednotlivých etáp schvaľovania ŽoPr, najmä:
* denník došlých ŽoPr na MAS,
* evidenciu o doručení ŽoPr- napr. obálku s viditeľným dátumom predloženia zásielky na poštovú prepravu (alebo doklad o sledovaní zásielky, ak nie je dátum na obálke čitateľný)/preberací protokol v prípade osobného doručenia),
* ŽoPr vrátane príloh,
* kontrolný zoznam k administratívnemu overovaniu spolu s podkladmi, na základe ktorých MAS vyhodnotila splnenie/nesplnenie podmienok poskytnutia príspevku (napr. printscreeny registrov atď.),
* výzva na doplnenie ŽoPr zaslaná ReS (ak relevantné) vrátané návratky preukazujúcej dátum doručenia zásielky žiadateľovi,
* doplnené podklady ŽoPr na základe výzvy zaslanej ReS (ak relevantné) vrátané dokumentácie o doručení preukazujúcej splnenie lehoty na doplnenie ŽoPr (napr. obálku, preberací protokol),
* kontrolný zoznam k administratívnemu overovaniu po doplnení ŽoPr (ak relevantné),
* fotodokumentáciu aktuálneho stavu projektu/miesta realizácie (ak relevantné),
* žiadosť o priradenie odborných hodnotiteľov zaslaná na RO pre IROP (email),
* pridelenie odborných hodnotiteľov zo strany RO pre IROP (email),
* dohody o vykonaní práce uzavreté s odbornými hodnotiteľmi,
* prezenčnú listinu zo školenia odborných hodnotiteľov,
* zápisnicu zo školenia odborných hodnotiteľov,
* potvrdenie o oboznámení sa s podmienkami odborného hodnotenia,
* preberacie protokoly k odovzdaniu a prevzatiu dokumentácie ŽoPr odborným hodnotiteľom,
* ŽoPr vrátané príloh, ktorá bola poskytnutá odborným hodnotiteľom,
* hodnotiace hárky k hodnotenej ŽoPr,
* výzva na doplnenie zaslaná ReS v procese odborného hodnotenia (ak relevantné),
* doplnené podklady ŽoPr na základe výzvy zaslanej ReS v procese odborného hodnotenia (ak relevantné) vrátané dokumentácie o doručení preukazujúcej splnenie lehoty na doplnenie ŽoPr (obálku, preberací protokol),
* čestné vyhlásenia o nestrannosti, zachovaní dôvernosti informácií a vylúčení konfliktu záujmov **za všetky osoby participujúce na procese schvaľovania ŽoPr**,
* Protokol o výbere ŽoPr vrátané príloh - tabuliek č. 1 - 5, resp. 1-6,
* evidenciu plynutia času od uzavretia hodnotiaceho kola po predloženie Protokolu o výbere ŽoPr na RO pre IROP.

**Všetky dokumenty musí MAS uchovávať v originálnom vyhotovení (s výnimkou tých, ktoré žiadateľ predložil v zmysle podmienok výzvy ako kópiu, resp. ich predložil v elektronickej podobe) a zároveň v elektronickej podobe (ako scany originálov).**

1. **MAS je povinná na vyzvanie RO pre IROP predložiť do 2och pracovných dní celú dokumentáciu uvedenú v bode 4. tejto kapitoly**, a to v elektronickej podobe – na CD/DVD/USB nosiči alebo cez úložisko). MAS je zároveň povinná predložiť aj:
* Príslušný indikatívny harmonogram výziev (resp. jeho aktualizáciu), ktorý obsahuje plán vyhlásenia predmetnej výzvy (scan podpísaného originálu)
* Kontrolný zoznam k návrhu výzvy (scan podpísaného originálu)
* Kontrolný zoznam ku kontrole disponibilnej alokácie finančných prostriedkov na výzvu (scan podpísaného originálu)
* Schvaľujúce stanovisko RO pre IROP k príslušnej výzve a k jej aktualizáciám (email)
* Zverejnené znenie výzvy na webovej stránke MAS, resp. jej aktualizácií, ak relevantné (aj so všetkými prílohami)

RO pre IROP si môže vyžiadať aj ďalšie podklady preukazujúce správnosť výberového procesu ŽoPr aplikovaného zo strany MAS.

1. V prípade, že v rámci príslušného hodnotiaceho kola nebola posudzovaná žiadna ŽoPr (t.j. MAS by v rámci príslušného hodnotiaceho kola nezasielala žiadne oznámenie o schválení ani neschválení ŽoPr) z dôvodu späťvzatia ŽoPr alebo z dôvodu, že žiadna ŽoPr nebola predložená, MAS protokol nevypracováva, pričom o tejto skutočnosti vedie záznam bez povinnosti zasielať osobitné oznámenie RO pre IROP. V prípade, že MAS už protokol vypracovala a zaslala RO a k späťvzatiu ŽoPr dôjde pred zaslaním oznámenia o schválení, resp. neschválení ŽoPr, MAS o tejto skutočnosti informuje RO pre IROP do 5 pracovných dní od späťvzatia ŽoPr, a to elektronicky na adresu vyzvy.clld.irop@mirri.gov.sk, pričom do predmetu uvedie kód výzvy a do samotného mailu identifikáciu konkrétneho hodnotiaceho kola a identifikáciu ŽoPr, ktorá bola vzatá späť.

### Schvaľovací proces – Overenie výberu ŽoPr vykonaného MAS

1. RO pre IROP posúdi splnenie podmienok administratívneho overenia, odborného hodnotenia a výberu ŽoPr MAS na základe predloženého Protokolu o výbere ŽoPr a príslušných podkladov. RO pre IROP sa pri overení primerane uistí o dodržaní postupov pri výbere ŽoPr. V zmysle všeobecného nariadenia 1303/2013 – overenie, ktoré je definované v čl. 34 odsek 3 písmeno f.
2. RO pre IROP vykoná overenie administratívneho overenia, odborného hodnotenia a výberu ŽoPr na základe nasledujúcich pravidiel:
3. RO pre IROP overí každý Protokol o výbere ŽoPr (záverom ktorého je výber aspoň jedného projektu) v rámci aktivít B3, C1, F1 a F2 a v rámci ktorých je medzi žiadateľmi iná právnická osoba, ktorá nie je obcou/mestom,
4. RO pre IROP overí prvý a druhý Protokol o výbere ŽoPr (záverom ktorého je výber aspoň jedného projektu) predložený zo strany MAS za špecifický cieľ 5.1.2 v rámci aktivít B1, B2, C2, D1,D2, E1, kde žiadateľom je obec/mesto;
5. RO pre IROP overí prvý a posledný Protokol o výbere ŽoPr a zároveň každý ďalší, ak výsledkom kontroly predchádzajúceho protokolu (záverom ktorého je výber aspoň jedného projektu) za špecifický cieľ 5.1.1 boli závažné nedostatky;
6. RO pre IROP môže overiť ktorýkoľvek ďalší Protokol o výbere ŽoPr podľa náhodného výberu alebo na základe vzorky.
7. V prípade, ak pri preskúmavaní postupu MAS pri výbere ŽoPr RO pre IROP identifikuje nedostatky, zašle MAS **Zistenia a odporúčania z kontroly Protokolu o výbere ŽoPr**, pričom poskytne MAS lehotu na odstránenie nedostatkov primeranú k náročnosti odstráneniu zistení:
	* **3 pracovných dn**í, ak z kontroly vyplynuli zistenia nanajvýš s nízkou závažnosťou, ale PM vyhodnotil, že nevydá rovno odporučenie o schválení a vyžiada si od MAS najskôr doplnenie;
	* **7 pracovných dní** pri všetkých štandardných kontrolách;
	* **15 pracovných dní**, pokiaľ je nutné pristúpiť k opakovaniu odborného hodnotenia (opätovné zvolanie odborných hodnotiteľov, atď.).

Zároveň platí, že MAS môže z vážnych a objektívnych dôvodov požiadať o predĺženie stanovenej lehoty, pričom tak musí vykonať ešte pred uplynutím lehoty. RO pre IROP bude žiadosť o predĺženie lehoty posudzovať individuálne.

V prípade, že MAS nedodrží lehotu, dochádza k zastaveniu konania o projekte. MAS bude vyzvaná na opätovné predloženie pôvodnej žiadosti a kontrolu protokolu sa vykoná znova. O vykonanie tejto kontroly musí MAS sama požiadať.

1. Po doplnení údajov zo strany MAS, RO pre IROP overí, či MAS predložila všetky požadované informácie a dokumenty a opätovne overí protokol. Ak MAS neodstránila dostatočne všetky nedostatky, zasiela RO pre IROP opätovne (opakovane max. 2 krát) Zistenia a odporúčania z kontroly Protokolu o výbere ŽoPr.
2. V prípade, že RO pre IROP nezistí žiadne závažné nedostatky v procese schvaľovania ŽoPr, RO pre IROP zašle MAS stanovisko - písomný súhlas s vydaním oznámení o schválení ŽoPr a následne s uzatvorením zmluvy o príspevku medzi MAS a ReS.
3. V prípade, že MAS nedoplní požadované informácie, resp. neodstráni identifikované nedostatky, RO pre IROP neudelí súhlas na vydanie oznámení o schválení ŽoPr, pri ktorých RO pre IROP identifikoval nedostatky, ktoré by viedli k rozporu s podmienkami poskytnutia príspevku, definovanými v príslušnej výzve MAS.

### Schvaľovací proces – Vydávanie Oznámení o schválení, resp. neschválení ŽoPr

1. Po ukončení procesu výberu ŽoPr MAS, **v prípade, že príslušný Protokol o výbere ŽoPr nemusí podliehať, resp. nepodlieha kontrole RO pre IROP podľa pravidiel uvedených v bode 2. predchádzajúcej kapitoly**, zasiela ReS, ktorí predložili ŽoPr, oznámenie o schválení ŽoPr, resp. oznámenie o neschválení ŽoPr, a to do 3 pracovných dní od ukončenia výberu ŽoPr. MAS zároveň zasiela scan originálu všetkých Oznámení o schválení ŽoPr spolu so schváleným formulárom ŽoPr (podpísaný scan originálu s priradeným kódom ŽoPr) a schváleným rozpočtom projektu (excel súbor), a to do 3 pracovných dní od ukončenia výberu ŽoPr RO pre IROP na e-mailovú adresu clld.irop@mirri.gov.sk. Lehota 3 pracovných dní na vydanie oznámenia sa prerušuje v prípade, že MAS čaká na reakciu RO pre IROP k posúdeniu oprávnenosti aktivity (ak relevantné).
2. Spolu s oznámením o schválení ŽoPr zasiela MAS ReS aj výzvu na predloženie dokumentov a informácií potrebných na prípravu návrhu zmluvy o príspevku, vzor výzvy je v prílohe č. 22 IMo.
3. V prípade ŽoPr, ktoré sú predmetom **Protokolu o výbere ŽoPr, ktorý podlieha kontrole zo strany RO pre IROP, je MAS oprávnená vydávať Oznámenia o schválení ŽoPr až po obdŕžaní súhlasného stanoviska k vydaniu oznámení.**
4. MAS je pri vydávaní oznámení o schválení ŽoPr viazaná poradím ŽoPr uvedeným v zozname ŽoPr podľa bodu 1 písm. e. kapitoly 7.5.3 Implementačného modelu.
5. **Oznámením o schválení ŽoPr MAS konštatuje splnenie všetkých podmienok poskytnutia príspevku stanovených vo výzve a zároveň deklaruje dostatok finančných prostriedkov na financovanie schválenej ŽoPr na základe alokácie určenej vo výzve.**
6. Oznámením o neschválení ŽoPr MAS konštatuje:
	1. nesplnenie jednej alebo viacerých podmienok poskytnutia príspevku stanovených vo výzve, a/alebo
	2. nemožnosť postupovať v schvaľovacom procese ďalej z dôvodu nedostatočného preukázania splnenia podmienok poskytnutia príspevku, resp. nepredloženia dokumentov a informácií v zmysle podmienok výzvy na doplnenie v stanovenom termíne, a/alebo
	3. nemožnosť schválenia ŽoPr z dôvodu nedostatku finančných prostriedkov určených vo výzve
	4. identifikáciu konfliktu záujmov
	5. nedostatočne splnené výberové/bodové kritériá v rámci odborného hodnotenia.

**Oznámenie o neschválení ŽoPr MAS vydáva v tej fáze schvaľovania ŽoPr, kedy je preukázané, že ŽoPr nespĺňa jednu alebo viaceré podmienky poskytnutia príspevku, resp. podmienku doručenia ŽoPr alebo ak na schválenie ŽoPr nie je dostatok finančných prostriedkov určených vo výzve.**

1. Oznámenie o schválení Žiadosti o príspevok obsahuje:
	1. označenie MAS;
	2. označenie Žiadateľa;
	3. označenie žiadosti o príspevok;
	4. výrok o schválení žiadosti o príspevok spolu s určením výšky schváleného príspevku;
	5. odôvodnenie;
	6. poučenie o opravných prostriedkoch;
	7. dátum vydania oznámenia a podpis oprávnenej osoby – štatutárneho orgánu MAS.
2. Oznámenie o neschválení Žiadosti o príspevok obsahuje:
3. označenie MAS;
4. označenie žiadateľa;
5. označenie žiadosti o príspevok;
6. výrok o neschválení žiadosti o príspevok;
7. odôvodnenie s uvedením:
	* 1. podmienky poskytnutia príspevku, ktoré neboli splnené,
		2. podmienku poskytnutia príspevku, v prípade ktorej nemohla MAS posúdiť jej splnenie vzhľadom na neúplnosť žiadosti o príspevok alebo pretrvávajúce pochybnosti o pravdivosti a/alebo úplnosti žiadosti o príspevok,
		3. informácie o nedostatku finančných prostriedkov na schválenie žiadosti o príspevok;
8. poučenie o opravných prostriedkoch;
9. dátum vydania oznámenia a podpis oprávnenej osoby – štatutárneho orgánu MAS.
10. Vzor oznámenia o schválení ŽoPr a neschválení ŽoPr je prílohou č. 21 IMo.

### Overovanie splnenia podmienok poskytnutia príspevku na mieste

1. V odôvodnených prípadoch, kedy to MAS považuje za potrebné a vhodné, je oprávnená niektoré, alebo všetky podmienky poskytnutia príspevku v rámci schvaľovania o ŽoPr overiť priamo na mieste. Oprávnenie na overenie splnenia podmienok poskytnutia príspevku na mieste je MAS povinný stanoviť v podmienkach výzvy.
2. MAS nie je oprávnená na základe možnosti upravenej vo výzve vstupovať bez súhlasu do objektov žiadateľa, ani iným spôsobom jednostranne zasahovať do majetku ReS.
3. Ak na základe možnosti upravenej vo výzve ReS neumožní overenie podmienky poskytnutia príspevku na mieste alebo na základe vykonaného overenia MAS nedokáže z predložených dokumentov posúdiť pravdivosť a úplnosť ŽoPr, alebo zistí nesplnenie niektorej z podmienok poskytnutia príspevku, vydá MAS oznámenie o neschválení.

## Zásobník projektov

1. MAS je oprávnený vo výzve určiť, že v prípade oznámenia o neschválení ŽoPr, ktoré bolo vydané len z dôvodu vyčerpania finančných prostriedkov určených na výzvu, môže byť takéto oznámenie o neschválení zmenené. Využitie zásobníka projektov je na výlučnom rozhodnutí MAS. Z uvedeného dôvodu aj v prípade, ak MAS vytvoril zásobník projektov a dodatočne získa finančné prostriedky na financovanie takýchto projektov je MAS oprávnená nevyužiť inštitút zásobníka projektov a vyhlásiť novú výzvu.
2. MAS je oprávnená využiť zásobník projektov za predpokladu, že:
	1. oznámenie o neschválení bolo vydané len z dôvodu vyčerpania finančných prostriedkov určených na výzvu a informácia o možnosti zmeny oznámenia bola uvedená v oznámení o neschválení, ktoré je podľa tohto ustanovenia menené – dôvod neschválenia musí byť explicitne uvedený v oznámení o neschválení, ktorého sa zmena týka a oznámenie o neschválení musí byť vydané výlučne z dôvodu vyčerpania finančných prostriedkov určených na výzvu,
	2. MAS disponuje dostatočnými finančnými prostriedkami určenými na zabezpečenie financovania projektu, ktorý je predmetom ŽoPr – finančné prostriedky, ktorých použitie je možné v rámci aplikácie zásobníka projektov sú dodatočné finančné prostriedky, ktorými MAS disponuje v čase zmeny oznámenia, pričom ich výška nie je závislá od výšky finančných prostriedkov vyčlenených na výzvu,
	3. ReS preukázateľne spĺňa podmienky poskytnutia príspevku – overenie podmienok poskytnutia príspevku je predpokladom zmeny oznámenia podľa tejto časti,
	4. ReS so zmenou oznámenia súhlasí – nakoľko od vydania oznámenia mohol uplynúť dlhší čas a ReS nemusí mať už záujem na schválení ŽoPr, je podmienkou zmeny oznámenia aj súhlas ReS so zmenou oznámenia.
3. MAS je pri rozhodovaní o zmene oznámenia o neschválení ŽoPr viazaná dodržaním poradia ŽoPr určeného na základe aplikácie kritérií pre výber projektov v schvaľovacom procese o ŽoPr a to na úrovni jednotlivých hodnotiacich kôl.
4. MAS na základe zoznamu ŽoPr zaradených v zásobníku projektov písomne informuje žiadateľa o začatí preskúmavania oznámenia o neschválení a vyzve žiadateľov, ktorých oznámenie o neschválení môže byť na základe dodatočných disponibilných prostriedkov zmenené na preukázanie skutočnosti, či ŽoPr naďalej spĺňa podmienky poskytnutia príspevku, ak nebolo možné overiť splnenie týchto podmienok aj bez výzvy zaslanej ReS. MAS v rámci overovania splnenia podmienok nevykonáva opakovane odborné hodnotenie ŽoPr. Pre účely výberu projektov zo zásobníka sa podmienky odborného hodnotenia považujú za dodržané a splnené práve zaradením ŽoPr do zásobníka. Súčasťou písomnej informácie a výzvy na preukázanie splnenia podmienok poskytnutia príspevku je aj žiadosť o vyjadrenie súhlasu ReS so zmenou oznámenia.
5. MAS aplikuje na náležitosti výzvy na preukázanie splnenia podmienok poskytnutia príspevku primerane ustanovenia o výzve na doplnenie údajov ŽoPr. Lehotu na predloženie náležitostí určí MAS, pričom lehota nesmie byť kratšia ako 15 pracovných dní. Súčasťou výzvy na preukázanie splnenia podmienok poskytnutia príspevku je aj informácia o tom, že ak ReS nepreukáže splnenie podmienok poskytnutia príspevku, nesúhlasí so zmenou oznámenia alebo nepredloží požadované dokumenty včas, MAS vydá oznámenie o neschválení a vyradí ŽoPr zo zásobníka projektov.
6. Ak zo skupiny ŽoPr, pri ktorých MAS preverovala pretrvávajúci stav splnenia podmienok poskytnutia príspevku, nie je možné podporiť ŽoPr pokrývajúcej plnú výšku dodatočných disponibilných prostriedkov (z dôvodu, že ŽoPr nespĺňa naďalej podmienky poskytnutia príspevku a bolo vydané oznámenie o neschválení), MAS zašle výzvu na preukázanie splnenia podmienok poskytnutia príspevku v poradí ďalším ReS, ktorých ŽoPr sú zaradené v zásobníku (rešpektujúc jednotlivé hodnotiace kolá v rámci danej výzvy), a to až do vyčerpania všetkých ŽoPr v zásobníku.
7. Pri tomto postupe sa rovnako aplikujú ustanovenia kapitoly [7.5.5 Vydávanie oznámení o schválení a neschválení ŽoPr,](#_bookmark34) najmä povinnosť MAS predložiť na RO pre IROP Protokol o schválení ŽoPr, ku ktorému vydá RO pre IROP stanovisko.
8. Po zmene oznámenia o neschválení MAS (ak na to udelí RO pre IROP súhlas), vyzve ReS na úpravu relevantných údajov ŽoPr a predloženie dodatočných dokumentov potrebných na uzavretie zmluvy o príspevku. Požadovaná úprava nesmie spôsobiť, že ŽoPr nebude po jej vykonaní spĺňať niektorú z podmienok poskytnutia príspevku alebo že by došlo k zmene jej vyhodnotenia. MAS vyzve ReS najmä na úpravu harmonogramu realizácie projektu, rozpočtu projektu a ostatných náležitostí, ktorých úprava je z dôvodu uplynutia časového obdobia od pôvodného schvaľovacieho procesu o ŽoPr potrebná. MAS zašle ReS návrh zmluvy až po doručení všetkých dokumentov vyžadovaných podľa tohto odseku. V prípade nepredloženia dokumentov zo strany ReS riadne a včas MAS zaniká povinnosť a právo zaslať návrh zmluvy ReS z dôvodu neposkytnutia súčinnosti zo strany ReS. ŽoPr je týmto spôsobom vyradená zo zásobníka projektov.
9. MAS je oprávnená aplikovať postup podľa tejto kapitoly, ak sú na to splnené podmienky aj opakovane, keď v priebehu implementácie CLLD bude disponovať dostatočnými finančnými prostriedkami, a to až do vyčerpania všetkých ŽoPr zaradených v zásobníku. MAS po prvotnom výbere ŽoPr zo zásobníka a vyčerpaní dodatočných prostriedkov aktualizuje zoznam ŽoPr zaradených v zásobníku. V tomto zozname už nie sú uvedené ŽoPr, pri ktorých došlo k zmene oznámenia o neschválení ŽoPr a tie, pri ktorých bolo vydané oznámenie o neschválení alebo MAS nezaslal návrh na uzavretie zmluvy o príspevku z dôvodu neposkytnutia súčinnosti ReS.

## Revízne postupy

1. Preskúmanie postupov v schvaľovacom procese umožňuje ReS domáhať sa nápravy, ak sa domnieva, že neboli dodržané pravidlá schvaľovania ŽoPr alebo podmienky stanovené vo výzve MAS. Tieto postupy sú zároveň možnosťou, aby na úrovni MAS alebo RO pre IROP došlo k náprave nesprávnych úkonov, ktoré boli vykonané v rozpore s podmienkami stanovenými vo výzve MAS.
2. V rámci revíznych postupov môže ReS namietať voči oznámeniu o schválení alebo neschválení ŽoPr s využitím námietky.

### Námietky

1. Námietky podáva ReS na adresu MAS uvedenú v oznámení v lehote do 10 pracovných dní od doručenia oznámenia.
2. Námietky obsahujú najmä:
	1. označenie ReS,
	2. označenie MAS,
	3. označenie oznámenia, voči ktorému smerujú,
	4. dôvody podania námietok,
	5. čoho sa ReS námietkami domáha,
	6. dátum a podpis ReS.
3. MAS predloží námietky spolu s kompletnou spisovou dokumentáciou ŽoPr a svojim stanoviskom, ktorým vyhodnocuje opodstatnenosť námietok zo svojho hľadiska, na RO pre IROP do 15 pracovných dní od doručenia námietok.
4. RO pre IROP na základe podanej námietky vykoná finančnú kontrolu na mieste v sídle MAS v súlade so zákonom 357/2015 o finančnej kontrole a audite.
5. RO pre IROP na základe zistení z finančnej kontroly na mieste vypracuje (návrh) správu z kontroly a RO pre IROP uvedie v rámci správy:
	1. či námietky sú neopodstatnené ku postupu v schvaľovacom procese ŽoPr s podmienkami schvaľovania alebo podmienkami stanovenými vo výzve MAS alebo
	2. či námietky sú opodstatnené a došlo ku rozporu postupu v schvaľovacom procese ŽoPr s podmienkami schvaľovania alebo podmienkami stanovenými vo výzve
6. V správe z kontroly z finančnej kontroly na mieste je zároveň pre **MAS** možné uložiť aj povinnosť opätovne vykonať schvaľovací proces a vydať nové oznámenie o ŽoPr. **MAS** je viazaná názorom **RO pre IROP** uvedenom v správe z kontroly.
7. Výslednú dokumentáciu z opätovného schvaľovacieho procesu dotknutých ŽoPr zašle MAS na posúdenie RO pre IROP pred samotným vydaním nového oznámenia o schválení/neschválení.
8. Po overení postupu zo strany RO pre IROP následne RO pre IROP zašle MAS súhlasné stanovisko s vydaním oznámenia a uzavretím zmluvy o príspevku (ak relevantné) alebo požiada MAS o odstránenie nedostatkov. RO pre IROP je oprávnený požadovať odstránenie nedostatkov až do riadneho posúdenia dotknutých ŽoPr.
9. RO pre IROP je oprávnený aj bez podania námietky zo strany Realizátora stratégie – žiadostí o príspevok, preskúmať spôsob vydávania Oznámenia o rozhodnutí ŽoPr formou finančnej kontroly na mieste v zmysle zákona č. 357/2015 o finančnej kontrole a audite.

## Oprava oznámenia/rozhodnutia

1. Oprava oznámenia/rozhodnutia slúži na odstránenie chýb v písaní, počítaní alebo iných zrejmých nesprávností v písomnom vyhotovení oznámenia.
2. Chyby v písaní, počítaní alebo iné zrejmé nesprávnosti v písomnom vyhotovení oznámenia/rozhodnutia opraví subjekt, ktorý rozhodnutie vydal, kedykoľvek aj bez návrhu. Uvedené nemá vplyv na povinnosť MAS vykonať opravu oznámenia/rozhodnutia, ak ju na to upozorní akákoľvek zúčastnená strana, alebo RO pre IROP (napr. v rámci svojej kontrolnej činnosti).
3. Opravu oznámenia/rozhodnutia vykoná subjekt, ktorý oznámenie vydal, formou listu adresovaného osobám, ktorým sa doručovalo opravované oznámenie/rozhodnutie, pričom v liste jednoznačným spôsobom identifikuje menené náležitosti oznámenia/rozhodnutia.

# Realizácia projektov užívateľov

## Zmluva o príspevku

1. Po odoslaní oznámení o schválení ŽoPr, MAS v nadväznosti na svoje právne postavenie ako prijímateľa vyplývajúce zo zmluvy o poskytnutí NFP zabezpečí uzatvorenie zmluvy s ReS, ktorá upraví práva a povinnosti medzi MAS a ReS.
2. Zmluvu o príspevku tvoria nasledovné prílohy:
	1. Všeobecné zmluvné podmienky;
	2. Predmet podpory;
	3. Podrobný rozpočet projektu.

Vzor zmluvy o príspevku vydáva RO pre IROP a je zverejnený na https://www.mirri.gov.sk/mpsr/irop-programove-obdobie-2014-2020/clld/programove-dokumenty/vzory/vzor-zmluvy-o-prispevok/
index.html.

1. MAS spolu s oznámením o schválení zašle ReS výzvu na predloženie dokumentov a informácií potrebných na prípravu návrhu zmluvy o príspevku ŽoPr (napr. doklady preukazujúce bankový účet, na ktorý bude ReS prijímať príspevok a pod.). Vzor písomnej výzvy je prílohou č. 22.
2. ReS je povinný poskytnúť pred uzavretím zmluvy o príspevku MAS súčinnosť v rozsahu potrebnom na uzavretie zmluvy o príspevku.
3. MAS je povinná vypracovať návrh zmluvy o príspevku v súlade:
	1. so schválenou ŽoPr, resp. v súlade so zmenami vykonanými v rôznych procesoch schvaľovania ŽoPr, ktoré sú zachytené najmä v hodnotiacom hárku,
	2. s poskytnutými dokumentmi a informáciami od ReS.
4. MAS pošle návrh zmluvy o príspevku a určí lehotu na jeho prijatie ReS, ak sú splnené tieto podmienky:
	1. bolo vydané oznámenie o schválení žiadosti o príspevok,
	2. márne uplynula lehota na podanie námietok a
	3. ReS poskytol súčinnosť potrebnú pre uzavretie zmluvy o príspevku.

V prípade, že MAS na základe údajov poskytnutých ReS a údajov získaných z IS SEMP (pri ŽoPr na realizáciu projektu v rámci aktivity A1) zistí, že z dôvodu kumulácie pomoci de minimis nie je možné poskytnúť pomoc de minimis vo výške uvedenej v oznámení o schválení ŽoPr, upraví výšku príspevku v návrhu zmluvy rešpektujúc pravidlá kumulácie de minimis v zmysle príslušnej schémy pomoci de minimis a o uvedenom informuje ReS spolu so zaslaným návrhom zmluvy o príspevok.

1. MAS nepošle ReS návrh zmluvy o príspevku, ak nie sú naplnené ustanovenia podľa odseku [6](#_bookmark44) tejto kapitoly, resp. ak jej RO pre IROP doručí informáciu o začatí preskúmania oznámenia o schválení ŽoPr. Návrh zmluvy o príspevku MAS zašle až po ukončení preskúmavania, ak sa potvrdí opodstatnenosť oznámenia o schválení.
2. MAS zabezpečí zaslanie návrhu na uzavretie zmluvy o príspevku podpísaného štatutárnym orgánom MAS, resp. jeho oprávneným zástupcom v minimálne troch rovnopisoch doporučenou poštou, alebo iným vhodným spôsobom v termíne do 15 pracovných dní od splnenia podmienok uvedených v ods. 6. MAS s ohľadom na tento termín stanoví primerané administratívne postupy a lehoty tak, aby bola lehota 15 pracovných dní na zaslanie návrhu na uzatvorenie zmluvy o príspevku naplnená.
3. V prípade návrhu zmluvy o príspevku na realizáciu projektu v rámci aktivity A1 MAS spolu s návrhom zmluvy ReS informuje, že nadobudnutím účinnosti zmluvy o príspevku mu bude poskytnutá pomoc de minimis v predpokladanej výške príspevku uvedenej v návrhu zmluvy o príspevku. Zároveň uvedie, že ide o „pomoc de minimis podľa nariadenia Komisie (EÚ) č. 1407/2013 uplatňovaní článkov 107 a 108 Zmluvy o fungovaní Európskej únie na pomoc de minimis (Ú. v. EÚ L 352, 24.12.2013)“.
4. MAS je povinná označiť zmluvu o príspevku za účelom jej jednoznačnej identifikácie kódom, ktorý je totožný s kódom ŽoPr uvedenom v Oznámení o schválení ŽoPr.
5. MAS zasiela návrh na uzatvorenie zmluvy o príspevku spolu so sprievodným listom, v ktorom informuje ReS o lehote na prijatie návrhu zmluvy, spôsobu počítania lehoty na prijatie návrhu, kontaktnej osobe pre ReS, možnosti požiadania o predĺženie lehoty na prijatie návrhu, počte rovnopisov, ktoré má ReS odoslať späť na MAS a ďalších dôležitých informáciách. MAS zasiela návrh zmluvy o príspevku spolu so sprievodným listom s využitím poštových/kuriérskych služieb tak, aby bol zrejmý termín prevzatia návrhu zmluvy ReS a aby nevznikali pochybnosti ohľadne počítania termínov (napr. zasielanie korešpondencie s doručenkou).
6. MAS je oprávnená za účelom urýchlenia informovanosti ReS zaslať návrh zmluvy o príspevku spolu so sprievodným listom v elektronickej verzii (Word, alebo PDF) na e-mailovú adresu ReS. Takéto elektronické zaslanie nenahrádza zaslanie listinnej formy a nemá vplyv na počítanie lehôt.
7. MAS uzatvorí s ReS zmluvu o príspevku do 30 pracovných dní od vydania stanoviska RO pre IROP k Protokolu o výbere ŽoPr (ak relevantné), resp. do 30 dní od ukončenia výberu ŽoPr-vypracovania Protokolu o výbere ŽoPr (ak MAS koná samostatne a protokoly už nepodliehajú kontrole RO pre IROP. MAS poskytne ReS lehotu na prijatie návrhu na uzavretie zmluvy o príspevku, ktorá nesmie byť kratšia ako 5 pracovných dní. V prípade, že zmluvu o príspevku podpisuje splnomocnený zástupca štatutárneho orgánu ReS, tento priloží k podpísanej zmluve o príspevku úradne overené splnomocnenie.
8. Návrh na uzavretie zmluvy o príspevku zaniká dňom uplynutia lehoty, ktorá bola v návrhu na uzavretie zmluvy určená na jeho prijatie alebo doručením písomného prejavu ReS o odmietnutí návrhu na uzavretie zmluvy o príspevku.
9. Za splnenie lehoty na prijatie návrhu zmluvy o príspevku sa považuje deň fyzického doručenia zmluvy o príspevku na MAS bez ohľadu na jeho spôsob.
10. V odôvodnených prípadoch je možné na základe písomnej žiadosti ReS lehotu na prijatie návrhu na uzavretie zmluvy o príspevku písomne predĺžiť. Predĺženie musí byť primerané a možnosť predĺženia musí byť použitá pre každého ReS rovnako.
11. MAS je oprávnená individuálne rozhodnúť, že návrh na uzavretie zmluvy o príspevku bude odovzdaný ReS po dohode s ním na pracovisku MAS. ReS je oprávnený okamžite prijať návrh zmluvy o príspevok na mieste, t.j. zmluvu o príspevku podpísať oprávnenou osobou.
12. V prípade, ak má byť zmluva o príspevku prevzatá ReS osobne, vypracuje MAS sprievodný list v znení, ako pri zasielaní návrhu zmluvy o príspevku. Návrh zmluvy ani sprievodný list sa v tomto prípade nedoručuje písomne, ale zamestnanec MAS zabezpečí aby ReS potvrdil svojim podpisom a vyznačením dátumu osobné prevzatie návrhu zmluvy o príspevku na sprievodnom liste. Sprievodný list ostáva v projektovom spise.
13. MAS zabezpečí, aby ReS doručil minimálne dva rovnopisy prijatého návrhu na uzavretie zmluvy o príspevku. Po prijatí návrhu na uzavretie zmluvy o príspevku MAS založí pre každý projekt, k podpore ktorého bola uzavretá zmluva o príspevku, projektový spis v súlade s príslušnými pravidlami pre uchovávanie dokumentov. Projektový spis môže byť súčasťou spisu založeného po predložení predmetnej ŽoPr.
14. Zmluva o príspevku s ReS sa uzatvára podľa § 269 ods. 2 Obchodného zákonníka.
15. MAS zabezpečí bezodkladne zverejnenie zmluvy o príspevku v centrálnom registri zmlúv. Deň nasledujúci po dni jej prvého zverejnenia je dňom účinnosti zmluvy o príspevku a ReS sa stáva užívateľom. Prvé zverejnenie zmluvy s užívateľom zabezpečí MAS, pričom týmto nie je dotknutá povinnosť zverejňovania druhou zmluvnou stranou, ak je osobou povinnou zverejňovať zmluvu. Zároveň sú od tohto dňa obe zmluvné strany viazané ustanoveniami zmluvy o príspevku.
16. Právny nárok na poskytnutie príspevku vzniká nadobudnutím účinnosti zmluvy o príspevku. Poskytnutie príspevku je viazané na splnenie podmienok dohodnutých v zmluve o príspevku.
17. Od momentu nadobudnutia účinnosti zmluvy s užívateľom sa ReS stáva tzv. užívateľom v zmysle definície § 3 ods. 2 písm. d) zákona o EŠIF.
18. Vzájomné práva a povinnosti MAS a užívateľa sa spravujú podmienkami zakotvenými v zmluve o príspevku a dokumentmi, ktoré sú na základe dohody zmluvných strán zakotvené v tejto zmluve.
19. MAS, do 10 pracovných dní od ukončenia procesu uzatvárania zmlúv o príspevku (zverejnenia poslednej zmluvy o príspevku, resp. zistenia skutočnosti, že žiadne ďalšie zmluvy o príspevku nebudú uzavreté) v rámci konkrétneho hodnotiaceho kola predmetnej výzvy, zasiela RO pre IROP na e-mailovú adresu clld.irop@mirri.gov.sk:
	1. zoznam uzatvorených zmlúv vrátane aktívneho prepojenia každej zmluvy zverejnenej v CRZ,
	2. zoznam ReS, s ktorými nebola zmluva o príspevku uzavretá, vrátane dôvodu (ReS oznámil, že nepristúpi k uzavretiu zmluvy alebo neposkytol súčinnosť, potrebnú na uzavretie zmluvy alebo márne uplynula lehota na prijatie návrhu zmluvy).
20. V prípade, ak je na základe zmluvy o príspevku poskytovaná pomoc de minimis, je MAS povinná v súlade s § 13 zákona o štátnej pomoci, v termíne do piatich pracovných dní od nadobudnutia účinnosti zmluvy o príspevku zaznamenať prostredníctvom elektronického formulára do IS SEMP[[17]](#footnote-17) údaje o užívateľovi a údaje o poskytnutej pomoci de minimis. Za týmto účelom je MAS povinná zabezpečiť zriadenie prístupu do IS SEMP[14](#_bookmark45) s právami „vykonávateľov schém pomoci“. RO pre IROP poskytne MAS podporu pri zriaďovaní prístupu.
21. Zmluva o príspevku musí byť vždy v súlade s právnymi aktmi EÚ, právnymi predpismi SR, Systémom riadenia EŠIF a dokumentmi vydávanými a zverejnenými na jeho základe CKO, Systémom riadenia CLLD a dokumentmi vydávanými a zverejnenými na jeho základe Ministerstvom pôdohospodárstva a rozvoja vidieka SR, Systémom finančného riadenia a dokumentmi vydávanými a zverejnenými na jeho základe CO, IROP, Stratégiou CLLD, Zmluvou o NFP, týmto Implementačným modelom CLLD v IROP, usmerneniami RO pre IROP a výzvou MAS. Rozpor s uvedenými dokumentmi môže mať za následok vznik nezrovnalosti a určenie výdavkov za neoprávnené alebo povinnosť vrátiť príspevok.
22. Proces implementácie musí byť viazaný na jednoznačné a jasné pravidlá, ktoré sa vzťahujú na celý proces od podpisu zmluvy o príspevku až po ukončenie jej účinnosti.
23. Zmluvou o príspevku sa označuje zmluva a jej prílohy, v znení neskorších zmien a doplnení.
24. Kompletná korešpondencia vrátane zmluvy o príspevku sa stáva súčasťou projektového spisu.

## Realizácia projektu užívateľa

1. Realizácia projektu užívateľa začína kalendárnym dňom:
2. vystavenia prvej písomnej objednávky o dodaní tovaru pre Dodávateľa, alebo
3. nadobudnutím účinnosti prvej zmluvy o dodaní tovaru uzavretej s Dodávateľom, ak príslušná zmluva s Dodávateľom nepredpokladá vystavenie písomnej objednávky.
4. Užívateľ nie je oprávnený začať realizáciu projektu pred dátumom uvedeným v podmienkach výzvy.
5. Zamestnanec MAS je povinný skontrolovať deň začatia realizácie projektu podľa odseku 1 tejto kapitoly. Vykonanie akéhokoľvek úkonu vzťahujúceho sa k realizácii VO nie je realizáciou projektu, a preto vo vzťahu k začatiu realizácie aktivít projektu nevyvoláva právne dôsledky. MAS overí začatie realizácie projektu najmä z dokumentácie predloženej užívateľom spolu so žiadosťou o platbu.
6. Užívateľ je povinný ukončiť realizáciu projektu v zmysle prílohy č. 2 zmluvy o príspevku (VZP) najneskôr do 9 mesiacov od nadobudnutia účinnosti zmluvy o príspevku, resp. v termíne uvedenom vo výzve MAS, pričom do lehoty 9 mesiacov od nadobudnutia účinnosti zmluvy sa nezapočítava doba trvania:
7. okolnosti vylučujúce zodpovednosť[[18]](#footnote-18) a
8. pozastavenia realizácie projektu z dôvodov omeškania na strane MAS podľa čl. 8 ods. 4 VZP.
9. MAS môže v objektívnych prípadoch, na základe riadne odôvodnenej požiadavky užívateľa, povoliť predlženie lehoty na realizáciu projektu. MAS pri rozhodovaní o povolení predĺženia lehoty prihliada na:
	1. aktuálny stav realizácie projektu,
	2. stav plnenia merateľných ukazovateľov na úrovni CLLD
	3. zostávajúcu dobu oprávnenosti výdavkov a dobu potrebnú na ukončenie realizácie projektu z objektívneho hľadiska.
10. Predĺženie lehoty na realizáciu projektu (maximálne však o 5 mesiacov), je podmienené predchádzajúcim súhlasom zo strany RO pre IROP. V prípade, že MAS so žiadosťou užívateľa o predĺženie lehoty v zmysle predchádzajúcej vety súhlasí, zašle RO pre IROP elektronicky na clld.irop@mirri.gov.sk žiadosť o vyjadrenie k predĺženiu lehoty na realizáciu projektu užívateľa (v predmete e-mailu je potrebné uviesť „Žiadosť o predĺženie lehoty na realizáciu projektu“ a kód projektu) a pripojiť žiadosť užívateľa o povolenie zmeny zmluve a vyjadrenie MAS k tejto žiadosti. RO pre IROP môže toto pravidlo primerane upraviť, pričom v takom prípade MAS vhodným spôsobom o uvedenom informuje (napr. zaslaním osobitného usmernenia).
11. Užívateľ prijíma príspevok na riadnu a včasnú realizáciu projektu a dosiahnutia účelu a cieľov projektu uvedených v zmluve o príspevku. Užívateľ prijíma príspevok na základe predkladaných žiadostí o platbu, ktorých preplatenie podlieha kontrole MAS.
12. Počas realizácie projektu poskytuje užívateľ monitorovacie údaje (informácie) najmä o stave fyzického pokroku realizácie projektu a priebežného plnenia merateľných ukazovateľov. Priebežné monitorovacie údaje poskytuje užívateľ spolu s predkladanými žiadosťami o platbu, ktorými financuje realizáciu projektu.
13. Súčasťou žiadostí o platbu a monitorovacích údajov k žiadosti o platbu sú aj prílohy, ktoré preukazujú výšku deklarovaných výdavkov, fyzický pokrok v realizácii projektu a stav plnenia merateľných ukazovateľov.
14. Realizácia projektu sa považuje za ukončenú, ak bol predmet projektu riadne dodaný užívateľovi, užívateľ ho prevzal. Uvedené sa preukazuje v závislosti od skladby projektu (napr. dodacím listom alebo preberacím protokol a pod). Podrobnosti budú uvedené v príručke pre užívateľa.
15. Užívateľ preukazuje ukončenie realizácie projektu predložením záverečnej žiadosti o platbu, resp. poslednej žiadosti o platbu na poskytnutie predfinancovania, v rámci ktorej si nárokuje na vyplatenie príspevku na posledné výdavky súvisiace s realizáciou projektu. Záverečnú žiadosť o platbu, resp. poslednú žiadosť o platbu na poskytnutie predfinancovania je užívateľ povinný predložiť do 9 mesiacov od nadobudnutia účinnosti zmluvy o príspevku.
16. V prípade záverečnej žiadosti o platbu, resp. poslednej žiadosti o platbu na poskytnutie predfinancovania uvádza užívateľ konečné hodnoty dosiahnutých merateľných ukazovateľov. Súčasťou dokumentácie predloženej spolu so žiadosťou o platbu je podporná dokumentácia preukazujúca naplnenie merateľných ukazovateľov, ako aj ukončenie projektu. V prípade merateľného ukazovateľa A104 – Počet vytvorených pracovných miest je možné akceptovať preukázanie dosiahnutie cieľovej hodnoty ukazovateľa do 30 dní od predloženia záverečnej žiadosti o platbu, resp. poslednej žiadosti o platbu na poskytnutie predfinancovania.
17. Projekt je finančne ukončený, ak sú splnené obidve nasledovné podmienky:
	1. užívateľ uhradil všetky oprávnené výdavky všetkým svojím dodávateľom a tieto sú premietnuté do účtovníctva užívateľa,
	2. MAS uhradila užívateľovi príspevok podľa zmluvy o príspevku, v uznanej oprávnenej výške.
18. Finančné ukončenie projektu sa nepočíta do lehoty na ukončenie projektu. Finančné ukončenie môže byť oneskorené najmä v prípadoch, ak neboli užívateľom preukázaná všetky podmienky ukončenia realizácie projektu (napr. v prípade stavebných prác môže byť oneskorené vydanie kolaudačného rozhodnutia a pod.).
19. Počas realizácie projektu je užívateľ povinný dodržiavať ustanovenia zmluvy o príspevku, právne predpisy a právne dokumenty, na ktoré odkazuje a usmernenia vydané MAS a RO pre IROP, ktoré sú pre neho záväzné.
20. Užívateľ je povinný zrealizovať projekt v rozsahu, v akom mu bol schválený.
21. Prípadné zmeny projektu, je povinný užívateľ vopred konzultovať s MAS. V závislosti od rozsahu a významnosti takejto zmeny informuje MAS užívateľa o povinnosti pred vykonaním samotnej zmeny požiadať MAS o povolenie vykonania zmeny v projekte a zdržať sa konania do momentu rozhodnutia MAS o povolení, alebo nepovolení vykonania zmeny projektu.
22. Zmeny v projekte môžu vyvolať potrebu úpravy zmluvy o príspevku (ak sa zmena týka údajov v zmluve). Zmluva o príspevku sa mení dodatkom, ktorý môže mať konštitutívnu alebo deklaratórnu povahu v závislosti od druhu zmeny a vplyvu na oprávnenosť výdavkov. Podrobnosti budú uvedené v Zmluve o príspevku. Na nadobudnutie platnosti a účinnosti dodatku sa vzťahujú pravidlá o nadobudnutí platnosti a účinnosti zmluvy o príspevku rovnako.
23. Dňom finančného ukončenia projektu začína obdobie udržateľnosti.
24. Počas obdobia udržateľnosti zasiela užívateľ monitorovacie správy, v rámci ktorých poskytuje informácie o stave plnenia, resp. udržania merateľných ukazovateľov a informácie dôležité pre posúdenie plnenia povinností užívateľa, ktoré mu zo zmluvy o príspevku vyplývajú počas obdobia udržateľnosti.
25. MAS počas obdobia realizácie projektu, najmä pri kontrole VO, žiadostí o platbu, ale aj počas obdobia udržateľnosti na základe monitorovacích správ vykonáva AFK, prípadne FKnM za účelom overenia plnenia podmienok vyplývajúcich užívateľovi zo zmluvy o príspevku.

## Kontrola projektov zo strany MAS

### Kontrola projektov – základné ustanovenia o kontrole

1. Kontrolou projektu sa rozumie súhrn činností MAS a ňou prizvaných osôb, ktorými sa overuje plnenie podmienok poskytnutia príspevku v súlade so zmluvou o príspevku, súlad deklarovaných výdavkov a ostatných údajov predložených zo strany užívateľa a súvisiacej dokumentácie s legislatívou EÚ a SR, dodržiavanie hospodárnosti, efektívnosti, účinnosti a účelnosti poskytnutého príspevku, dôsledné a pravidelné overenie dosiahnutého pokroku realizácie a výstupov projektu a ďalšie povinnosti stanovené užívateľovi v zmluve o príspevku.
2. Kontrolu projektov sú oprávnené vykonávať aj iné oprávnené orgány v zmysle zmluvy o príspevku a legislatívy EÚ a SR (najmä RO pre IROP, CO, orgán auditu, zástupcovia EK a EDA, NKÚ, osoby vykonávajúce vládny audit, ÚVA, OCKÚ OLAF a pod).
3. Zamestnanci RO pre IROP sú oprávnení sa zúčastniť kontroly vykonávanej MAS vo vzťahu k užívateľovi, ak o to RO pre IROP požiada. Požiadavka RO pre IROP musí byť doručená MAS v dostatočnom časovom predstihu, t.j. aspoň 3 kalendárne dni pred plánovaným dátumom výkonu kontroly. MAS nie je oprávnená odoprieť účasť zamestnancov RO pre IROP v rámci kontroly.
4. Ak o to RO pre IROP požiada, je MAS povinná poskytovať RO pre IROP zoznam plánovaných a prebiehajúcich kontrol.
5. MAS je oprávnená požiadať RO pre IROP, aby sa jeho zamestnanci zúčastnili plánovanej kontroly. Požiadavka MAS musí byť doručená RO pre IROP v dostatočnom časovom predstihu, t.j. aspoň 3 kalendárne dni pred plánovaným dátumom výkonu kontroly. RO pre IROP je oprávnený sa kontroly zúčastniť, alebo účasť na kontrole odmietnuť. Pri rozhodovaní o účasti/neúčasti na kontrole MAS, prihliada RO pre IROP na špecifiká konkrétnej kontroly, rizikovosť projektu užívateľa a prípadne odôvodnenia požiadavky MAS na potrebu účasti zamestnancov RO pre IROP na kontrole.
6. V prípade účasti RO pre IROP na výkone kontroly MAS vo vzťahu k užívateľovi, si obidve strany poskytnú potrebnú súčinnosť, najmä sa navzájom oboznámi s predmetom kontroly a relevantnou dokumentáciou.
7. MAS je oprávnená prizvať právnickú alebo fyzickú osobu na vykonanie kontroly projektu v prípade, že je to potrebné pre efektívnejšie vykonanie kontroly projektu (napr. znalcov a expertov vo vzťahu k jednotlivým aspektom projektov, gestorov HP, zástupcov OCKÚ OLAF, orgány činné v trestnom konaní a pod.). Prizvanie má formu písomného poverenia na vykonanie kontroly projektu a je vydané štatutárnym orgánom alebo ním písomne povereným vedúcim zamestnancom MAS. Prizvaná osoba vykoná kontrolu projektu spolu s MAS. Vzor poverenia je prílohou č. 25 IMo.
8. MAS je na vyžiadanie povinná poskytnúť informácie o vykonaných kontrolách, vrátane ich záverov iným subjektom vykonávajúcim kontrolu, v zmysle zmluvy o príspevku a legislatívy EÚ a SR (najmä RO pre IROP, CO, orgán auditu, zástupcovia EK a EDA, NKÚ, osoby vykonávajúce vládny audit, ÚVA, OCKÚ OLAF a pod).
9. Povinnou osobou (resp. kontrolovanou osobou) je osoba, u ktorej sa vykonáva kontrola overovaných skutočností podľa zákona o príspevku EŠIF a finančná kontrola alebo audit podľa zákona o finančnej kontrole. Pre MAS a RO pre IROP je povinnou osobou užívateľ. MAS je povinnou osobou vo vzťahu k RO pre IROP.
10. Kontrola ostatných osôb podieľajúcich sa na implementácii projektu sa vykonáva vždy cez kontrolu užívateľa, t.j. napr. kontrola právnickej a/alebo fyzickej osoby, ktorá má k užívateľovi vzťah dodávateľa tovaru, poskytnutia služby alebo vykonania prác, alebo akejkoľvek inej právnickej alebo fyzickej osoby, ktorá má informácie, doklady alebo iné podklady, ktoré sú potrebné na výkon finančnej kontroly projektu (ďalej len „tretia osoba“).
11. Z časového hľadiska je možné kontrolu vykonávať v období od:
	1. nadobudnutia účinnosti zmluvy o príspevku až do momentu ukončenia realizácie projektu, t.j. počas obdobia realizácie projektu,
	2. finančného ukončenia projektu po ukončenie účinnosti zmluvy o príspevku, t.j. počas obdobia tzv. udržateľnosti. Obdobie udržateľnosti je stanovené v zmluve o poskytnutí príspevku – spravidla ide o obdobie 5 rokov, ktoré môže byť pre MSP skrátené na 3 roky.
12. MAS je povinná vykonať:
	1. AFK všetkej dokumentácie všetkých užívateľov predložených v rámci obdobia realizácie a obdobia udržateľnosti projektov užívateľov (najmä vo vzťahu k ŽoP, kontrole VO a monitorovacích správ),
	2. FKnM aspoň jedenkrát počas realizácie projektu každého užívateľa (odporúča sa túto kontrolu vykonať najmä pri ukončovaní realizácie projektu, aby mohli byť skontrolované všetky podstatné náležitosti projektu),
	3. FKnM aspoň jedenkrát počas obdobia udržateľnosti projektu, a to najmä vo vzťahu k plneniu povinností, ktoré užívateľovi vyplývajú zo zmluvy o príspevku v období udržateľnosti.
13. Ak je kontrola vykonávaná na mieste, jej hlavným cieľom je najmä overenie skutočného dodania tovarov, poskytnutia služieb a vykonania prác v rámci projektu, ktoré sú deklarované v účtovných dokladoch a v podpornej dokumentácii k projektu vo vzťahu k predloženým deklarovaným výdavkom a ostatných skutočností uvedených v ŽoP, k legislatíve EÚ a SR, k zmluve o príspevku ako aj overenie ďalších skutočností súvisiacich s implementáciou projektu a plnením podmienok vyplývajúcich zo zmluvy o príspevku (napr. účtovníctvo užívateľa, archivácia dokumentácie, súlad s horizontálnymi princípmi), v závislosti od predmetu kontroly.
14. MAS je povinná pri kontrole vymedziť predmet kontroly, pričom sa zameriava najmä na kontrolu týchto skutočností:
	1. výdavky projektu vznikli počas obdobia oprávnenosti a došlo k ich vyplateniu;
	2. výdavky projektu sú v súlade so schváleným projektom;
	3. súlad s pravidlami stanovenými v projekte, vrátane dodržania miery spolufinancovania;
	4. súlad s pravidlami oprávnenosti výdavkov na národnej úrovni aj na úrovni EÚ;
	5. adekvátnosť a overiteľnosť podporných dokumentov;
	6. súlad s podmienkami schémy pomoci de minimis a požiadavka na udržateľný rozvoj, rovnosť príležitostí a nediskrimináciu;
	7. súlad s pravidlami VO na národnej úrovni aj na úrovni EÚ;
	8. súlad s pravidlami publicity na národnej úrovni aj na úrovni EÚ;
	9. fyzický pokrok projektu vo vzťahu k merateľným ukazovateľom projektu a dátam, ktoré sú povinne poskytované na úrovni projektu;
	10. výsledok projektu a jeho reálny dopad v území, súlad so stratégiou CLLD a napĺňanie relevantných merateľných ukazovateľov
15. MAS je povinná zabezpečiť vykonávanie kontroly projektu minimálne 2 osobami (t.j. dodržanie princípu štyroch očí). Týmto nie je dotknutá povinnosť vyplývajúca z § 7 ods. 2 zákona o finančnej kontrole, t.j. v prípade, ak jednou z týchto dvoch osôb vykonávajúcich kontrolu nie je štatutárny orgán alebo ním určený vedúci zamestnanec, je potrebné vykonanie tejto kontroly aj z úrovne štatutárneho orgánu alebo ním určeného vedúceho zamestnanca.
16. MAS je ako oprávnená osoba pri vykonávaní kontroly formou AFK a FKnM oprávnená v nevyhnutnom rozsahu od užívateľa alebo od tretej osoby (ak tomu nebráni osobitný predpis[[19]](#footnote-19)):
	1. vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s AFK alebo FKnM,
	2. vyžadovať od užívateľa alebo od tretej osoby súčinnosť v rozsahu oprávnení podľa zákona o finančnej kontrole,
	3. vyžadovať od užívateľa prepracovanie prijatých opatrení na nápravu nedostatkov a na odstránenie príčin ich vzniku, ak MAS odôvodnene predpokladá vzhľadom na závažnosť nedostatkov, že prijaté opatrenia nie sú účinné, a vyžadovať predloženie nového písomného zoznamu opatrení v lehote určenej MAS,
	4. osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch[[20]](#footnote-20)19 okrem oprávnení uvedených v písmenách a) až c) vstupovať do objektu, zariadenia, prevádzky, dopravného prostriedku, na pozemok užívateľa alebo tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti,
	5. vyžadovať od užívateľa vytvorenie podmienok na výkon FKnM a zdržať sa konania, ktoré by mohlo ohroziť jej začatie, riadny priebeh a ukončenie,
	6. oboznámiť sa pri začatí FKnM s bezpečnostnými predpismi, ktoré sa vzťahujú na priestory v ktorých sa vykonáva FKnM.
17. V súvislosti s výkonom kontroly je MAS pri vykonávaní kontroly formou AFK a FKnM povinná:
	1. potvrdiť užívateľovi alebo tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s AFK alebo FKnM a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak MAS žiada o poskytnutie podkladov nad rámec dokladov definovaných v usmerneniach a právnych dokumentoch); tieto veci MAS vráti bezodkladne tomu, od koho sa vyžiadali, ak nie sú potrebné na konanie podľa trestného poriadku, alebo na iné konanie podľa osobitných predpisov[[21]](#footnote-21),
	2. v prípade, ak boli v rámci kontroly zistené nedostatky, vypracovať návrh čiastkovej správy alebo návrh správy z kontroly a oboznámiť užívateľa s návrhom čiastkovej správy z kontroly/ návrhom správy z kontroly:
		1. MAS je povinná zabezpečiť zaslanie návrhu čiastkovej správy/návrhu správy z kontroly doporučenou zásielkou s doručenkou s určenou (odbernou) lehotou 3 kalendárne dni[[22]](#footnote-22).
		2. Návrh čiastkovej správy z kontroly alebo návrh správy z kontroly sa považuje za doručený jeho prevzatím užívateľom a ak ho užívateľ odmietne prevziať dňom odmietnutia prevzatia. Ak návrh čiastkovej správy z kontroly/návrh správy z kontroly nie je možné doručiť na adresu užívateľa, návrh správ sa považuje za doručený uplynutím troch kalendárnych dní od ich neúspešného doručenia užívateľovi.
		3. MAS vyžiada písomné vyjadrenie k zisteným nedostatkom, navrhnutým opatreniam a k lehote na splnenie opatrení uvedených v návrhu čiastkovej správy alebo návrhu správy z kontroly.
		4. V prípade, ak užívateľ namieta skutočnosti uvedené v návrhu čiastkovej správy alebo návrhu správy z kontroly, je povinný doručiť námietky MAS písomne minimálne do 5 pracovných dní odo dňa doručenia návrhu čiastkovej správy alebo návrhu správy z kontroly.
		5. MAS je povinná komunikovať s užívateľom ohľadne zasielania návrhu čiastkovej správy/návrhu správy z kontroly a čiastkovej správy/správy z kontroly aj elektronickou poštou.
		6. MAS považuje za doručenie námietok deň osobného doručenia alebo deň odovzdania na poštovú prepravu.
	3. preveriť opodstatnenosť, námietok k zisteným nedostatkom, navrhnutým odporúčaniam alebo k opatreniam a k lehote na predloženie písomného zoznamu splnených opatrení prijatých na nápravu zistených nedostatkov a na odstránenie príčin ich vzniku uvedených v návrhu čiastkovej správy/ návrhu správy z kontroly a neopodstatnenosť námietok spolu s odôvodnením neopodstatnenosti oznámiť užívateľovi v čiastkovej správe/ správe z kontroly:
		1. v prípade ak, MAS neakceptuje námietky podané užívateľom, resp. užívateľ v stanovenej lehote nedoručí námietky, resp. ak užívateľ doručí oznámenie, že nemá námietky k návrhu čiastkovej správy, alebo návrhu správy z kontroly, MAS vypracuje a zašle čiastkovú správu alebo správu z kontroly užívateľovi,
		2. MAS zohľadní opodstatnené námietky užívateľa a uvedie stanovisko k neopodstatneným námietkam spolu s odôvodnením neopodstatnenosti v čiastkovej správe alebo v správe z kontroly,
	4. zaslať čiastkovú správu/ správu z kontroly užívateľovi:
		1. v prípade, ak v rámci kontroly neboli zistené nedostatky, vypracuje MAS iba čiastkovú správu alebo správu z kontroly a zašle ju užívateľovi, t.j. postup podľa písm. b) a c) sa neaplikuje,
		2. v prípade, ak boli identifikované nedostatky k týmto sa vyjadrí v rámci návrhu čiastkovej správy, alebo návrhu správy z kontroly.
	5. oznámiť podozrenie zo spáchania trestného činu, priestupku alebo zo spáchania iného právneho deliktu orgánom príslušným podľa trestného poriadku, alebo podľa osobitných predpisov pričom tieto podozrenia sa v návrhu čiastkovej správy/návrhu správy z kontroly, čiastkovej správe alebo v správe z kontroly neuvádzajú.
18. V súvislosti s kontrolou je MAS pri vykonávaní kontroly formou FKnM povinná:
	1. vopred oznámiť užívateľovi a tretej osobe termín a cieľ výkonu FKnM (aspoň 3 kalendárne dni pred samotným výkonom kontroly); ak by oznámením o výkone FKnM mohlo dôjsť k zmareniu cieľa FKnM alebo ak hrozí, že doklady alebo iné podklady budú znehodnotené, zničené alebo pozmenené, je MAS povinný oznámenie urobiť najneskôr pri vstupe do objektu, zariadenia, prevádzky, dopravného prostriedku, na pozemok užívateľa alebo tretej osoby, alebo pri vstupe do obydlia, ak sa používa aj na podnikanie alebo na vykonávanie inej hospodárskej činnosti,
	2. preukázať sa oprávnením (poverením) na vykonanie FKnM a umožniť na základe požiadavky užívateľa nahliadnuť do preukazu totožnosti.
19. Vykonaniu FKnM predchádza vystavenie poverenia na výkon FKnM, ktorým sa zamestnanci MAS preukazujú oprávnenie na výkon kontroly.
20. Vzor poverenia a oznámenia na výkon FKnM je prílohou č. 24 a 25 IMo.
21. V prípade, že predmet FKnM je súčasťou prebiehajúcej alebo už vykonanej AFK a zároveň osoba, ktorá vykonáva/vykonala takúto AFK je odlišná od osoby, ktorá vykonáva FKnM, je MAS povinná zabezpečiť obojstrannú výmenu informácií o výsledkoch jednotlivých kontrol.
22. MAS je oprávnená overovať vybrané skutočnosti aj opakovane, pokiaľ je to potrebné pre správne stanovenie oprávnenosti výdavkov, alebo je výkon uvedenej činnosti potrebný z iných relevantných dôvodov (napr. podozrenie z nezrovnalosti, žiadosť EK, žiadosť RO pre IROP, žiadosť vnútroštátnych orgánov, atď.).
23. Predmetom kontroly projektu môže byť aj skutočnosť, ktorá už bola predmetom inej kontroly (napr. kontrola deklarovaných výdavkov, finančná kontrola VO, kontrola tej istej skutočnosti na mieste).
24. V prípade, že MAS považuje za nevyhnutné zohľadniť skutočnosti identifikované po doručení návrhu čiastkovej správy/návrhu správy z kontroly užívateľovi, avšak pred skončením samotnej kontroly (teda pred zaslaním čiastkovej správy / správy z kontroly), MAS vypracuje dodatok k návrhu čiastkovej správy/návrhu správy z kontroly, ktorým dôjde k doplneniu/úprave pôvodne vypracovaného návrhu čiastkovej správy/správy z kontroly. Pre dodatok k návrhu čiastkovej správy/návrhu správy z kontroly platia všetky podmienky a postupy popísané pre návrh čiastkovej správy/návrh správy (jeho doručenie užívateľovi na oboznámenie, lehota na podanie námietok, preverenie opodstatnenosti písomných námietok, zdôvodnenie neopodstatnenosti námietok).
25. Ak MAS z vlastného podnetu alebo z podnetu ďalších osôb (okrem užívateľa) po zaslaní čiastkovej správy z kontroly/správy z kontroly zistí, že skutočnosti uvedené v čiastkovej správe z kontroly/správe z kontroly nie sú správne, vykoná novú kontrolu ako FKnM podľa § 9 zákona o finančnej kontrole[[23]](#footnote-23). Ak pochybenie zistí užívateľ a požiada MAS o vykonanie opätovnej kontroly, MAS vykoná kontrolu ako AFK (AFK ŽoP resp. finančná kontrola VO) podľa § 8 zákona o finančnej kontrole. Ak sú po skončení AFK, resp. FKnM zistené chyby v písaní, počítaní alebo iné zrejmé nesprávnosti, MAS čiastkovú správu z kontroly alebo správu z kontroly opraví a časť čiastkovej správy z kontroly alebo správy z kontroly, ktorej sa oprava týka, zašle užívateľovi a všetkým, ktorým bola pôvodná čiastková správa z kontroly alebo správa z kontroly zaslaná. V sprievodnom liste uvedie dôvod opravy časti čiastkovej správy z kontroly alebo správy z kontroly.
26. Za moment ukončenia kontroly je v takomto prípade považovaný moment odoslania správy z kontroly užívateľovi. Zaslaním čiastkovej správy z kontroly je skončená tá časť finančnej kontroly, ktorej sa čiastková správa z kontroly týka.
27. Záverom z každej vykonanej kontroly, je na základe overených skutočností vyjadrenie osôb, ktoré kontrolu vykonali.
28. MAS je pri výkone kontroly projektu povinná vypĺňať príslušný kontrolný zoznam v závislosti od zvoleného predmetu kontroly. Kontrolný zoznam ako aj vzor návrhu čiastkovej správy, návrhu správy, čiastkovej správy a správy je prílohou č. 30 IMo.
29. MAS je povinná uchovávať všetky doklady týkajúce sa kontroly v príslušných spisoch projektov/ŽoPr.
30. V prípade zistenia nezrovnalosti pri výkone kontroly projektu postupuje MAS v súlade s postupmi upravenými v kapitole [10](#_bookmark77).

### Kontrola projektov – verejné obstarávanie

#### Základné ustanovenia kontroly VO

1. Užívateľ postupuje pri obstaraní predmetu projektu v súlade s Jednotnou príručkou k procesu VO.

**Postup zadávania zákaziek do 15.6.2021**

Procesný postup zadávania zákazky, špecifický pre zákazky financované z EŠIF (týka sa zákaziek s nízkou hodnotou a zákaziek, na ktoré sa nevzťahuje pôsobnosť ZVO), ktorý bol začatý pred nadobudnutím účinnosti jednotnej príručky, sa dokončí podľa pravidiel upravených v príručke poskytovateľa, ktoré boli platné a účinné v čase začatia postupu zadávania zákazky, viď **archív Príručiek k procesu VO** na <https://www.mpsr.sk/index.php?navID=376&id=16890>.

**Postup zadávania zákaziek od 15.6.2021**

Dňa 15.6.2021 nadobudla účinnosť **Jednotná príručka pre žiadateľov/prijímateľov k procesu a kontrole verejného obstarávania/obstarávania (ďalej aj „Jednotná príručka“)**, podľa ktorej postupujú aj užívatelia, ktorí majú uzatvorené s MAS zmluvy o príspevku. Jednotná príručka je zverejnená (a v nadväznosti na neskoršie novelizácie ZVO aj aktualizovaná) na webovej stránke IROP v časti [CLLD/Programové dokumenty/Príručka k procesu VO](https://www.mirri.gov.sk/mpsr/irop-programove-obdobie-2014-2020/clld/programove-dokumenty/prirucka-k-procesu-verejneho-obstaravania/jppzpkpvoo/)[[24]](#footnote-24), pri zadávaní zákaziek je potrebné postupovať v súlade s aktuálne platnou Jednotnou príručkou.

1. Užívateľ po ukončení VO, t.j. po podpise zmluvy s dodávateľom/vystavení objednávky, predloží na MAS celú dokumentáciu k VO, rozsah predkladanej dokumentácie je definovaný v Jednotnej príručke k procesu verejného obstarávania. Užívateľ je povinný predložiť MAS na kontrolu aj všetky prípadné dodatky súvisiace s výsledkom VO po ich podpise.
2. MAS vykonáva kontrolu zákaziek podľa ZVO a postupov zadefinovaných v Jednotnej príručke k procesu verejného obstarávania a v riadiacej dokumentácii RO. MAS bez vykonania vlastnej kontroly dokumentácie VO, nie je oprávnená predmetnú dokumentáciu predložiť na kontrolu RO pre IROP. Ak nastane takáto situácia, RO pre IROP má právo odmietnuť vykonať kontrolu dokumentácie VO.
3. MAS vykoná kontrolu procesu VO a vypracuje príslušný Kontrolný zoznam ku kontrole VO, prípadne Kontrolný zoznam k finančnej kontrole VO – Zmena zmluvy, rámcovej dohody a koncesnej zmluvy počas ich trvania po podpise – štandardná ex post kontrola, pričom od predloženia dokumentácie VO plynie MAS lehota na výkon kontroly 15 pracovných dní pri zákazkách s nízkou hodnotou, resp. pri podlimitných zákazkách 20 pracovných dní. RO pre IROP je oprávnený odmietnuť vykonanie posúdenie dokumentácie, ak k dokumentácií nie je príložný správne vyplnený KZ.

Výkon kontroly/finančnej kontroly všetkých zákaziek bez ohľadu na finančný limit a postup, ktorý začal pred nadobudnutím účinnosti jednotnej príručky, sa dokončí podľa pravidiel upravených v príručke poskytovateľa, ktoré boli platné a účinné v čase predloženia dokumentáciu k postupu zadávania zákazky poskytovateľovi, pozri **archív Príručiek k procesu VO** na webovej stránke IROP[[25]](#footnote-25).

**MAS použije na kontrolu dokumentácie VO Kontrolné zoznamy zverejnené na** webovej stránke IROP[[26]](#footnote-26), ktoré predstavujú výstup z kontroly VO zo strany MAS. Tieto predloží na kontrolu RO bezodkladne, najneskôr do 10-tich pracovných dní od ukončenia kontroly MAS, spolu s príslušnou dokumentáciou. KZ musia byť predložené vo formáte doc., docx. alebo pdf. OCR (optické rozpoznávanie znakov) – z vložených dokumentov musí byť umožnené kopírovanie textu a overenie linkov na web stránky. V iných formátoch môže MAS predkladať dokumentáciu len ak ide o obrázky, výkresy a pod. RO pre IROP má právo odmietnuť vykonať kontrolu VO ak príslušný kontrolný zoznam nie je riadne vyplnený.

1. MAS vyzve užívateľa na doplnenie dokumentácie, ak identifikuje, že táto nie je kompletná alebo správne predložená, pričom určí užívateľovi primeranú lehotu na doplnenie, **minimálne 5 pracovných dní a maximálne 10 pracovných dní**. Lehota na výkon kontrol prestáva plynúť a po doručení/skompletizovaní dokumentácie pokračuje lehota na výkon kontroly.
2. MAS zároveň vykoná kontrolu vecného súladu predmetu zákazky s predmetom projektu užívateľa.
3. MAS postúpi dokumentáciu k VO a dokumentáciu z výkonu kontroly VO, t.j. príslušné KZ a správu z kontroly (pozri prílohu č. 31 IMo) na RO pre IROP:
	1. **spolu s agregovanou ŽoP**

**alebo**

* 1. prostredníctvom **„Komunikácie“ priamo na projekte cez ITMS2014+** **pred podaním agregovanej ŽoP.** Túto možnosť je možné využiť iba v tom prípade, ak je projekt predmetom financovania systémom zálohových platieb. MAS môže využiť túto možnosť iba 1x, t.j. v prípade ak užívateľ opakuje VO viackrát, predkladá MAS dokumentáciu z VO až k agregovanej ŽoP.
1. MAS je v prípade poskytnutej zálohovej platby povinná zaslať dokumentáciu k VO spoločne s KZ a závermi z kontroly na RO pre IROP najneskôr 4 mesiace do uplynutia lehoty na zúčtovanie poskytnutej zálohovej platby.[[27]](#footnote-27)
2. Ak je potrebné doplniť, resp. vysvetliť nejasnosti v predloženej dokumentácii k VO, RO pre IROP vyzve MAS na doplnenie, resp. vysvetlenie nejasností. MAS následne v stanovenej lehote doplní, resp. vysvetli nejasností v predloženej dokumentácii k VO na RO pre IROP **prostredníctvom „Komunikácie“ cez ITMS2014+**, respektíve cez Výzvu na doplnenie ŽoP**.**
3. RO pre IROP po overení správnosti výkonu kontroly dokumentácie VO MAS, zašle na MAS **stanovisko k predloženej kontrole VO prostredníctvom ITMS2014+ „Komunikácia“, resp. návrh (čiastkovej) správy/ (čiastková) správa z kontroly, ak bola dokumentácia predložená ako súčasť agregovanej ŽoP** pred nadobudnutím účinnosti verzie 1.9 IMo**.**
4. MAS informuje užívateľa o odporúčaniach RO pre IROP ku kontrolovanému VO, pričom užívateľ sa môže rozhodnúť, v prípade ak RO pre IROP identifikoval zistenia s možným vplyvom na výsledok s navrhovanými korekciami, o zopakovanie VO, ak mu to zmluva s dodávateľom umožňuje.
5. Užívateľ v prípade zrealizovania projektu podľa pôvodného VO na MAS predloží ŽoP.
6. MAS zašle na RO pre IROP agregovanú ŽoP, ku ktorej nemusí priložiť dokumentáciu VO, ak ju kompletne predložila na kontrolu pred podaním ŽoP, v takomto prípade predkladá iba príslušný Kontrolný zoznam (podľa typu zákazky), Informáciu RO pre IROP k predloženej kontrole VO a **Stanovisko MAS k informácii RO pre MAS k predloženej kontrole VO**, v ktorom sa vyjadrí k zohľadneniu/ nezohľadneniu odporúčania RO pre IROP. MAS je povinná predložiť dokumentáciu VO k ŽoP v prípade, že ide o dokumentáciu z druhý krát opakovaného VO, t.j. ak ide o dokumentáciu z tretieho VO.
7. RO pre IROP v rámci administratívnej finančnej kontroly ŽoP overí aj postupy MAS vo vzťahu k záverom kontroly VO, ktoré zohľadní v návrhu správy/správe z kontroly ŽoP.
8. **K návrhu správy z kontroly ŽoP má MAS možnosť podať námietky k prípadným zisteniam a korekciám z VO.**

### Kontrola projektov – žiadosť o platbu užívateľa

1. ŽoP užívateľa je základným dokumentom na základe ktorého si užívateľ nárokuje preplatenie príspevku alebo jeho časti v súlade s podmienkami uvedenými v zmluve o príspevku.
2. MAS prijíma ŽoP užívateľa v súlade s podmienkami zmluvy o príspevku od nadobudnutia účinnosti zmluvy o príspevku až po ukončenie realizácie projektu.
3. Užívateľ predkladá ŽoP na formulári.
4. V rámci formulára ŽoP sú užívateľom deklarované výdavky projektu podľa skupín oprávnených výdavkov a hodnota žiadaného príspevku.
5. Súčasťou formulára ŽoP sú aj údaje o dosiahnutom pokroku pri realizácii projektu a informácie o priebežnom napĺňaní merateľných ukazovateľov projektu, ďalej označované aj ako tzv. monitorovacie údaje k žiadosti o platbu.
6. ŽoP je užívateľ oprávnený predkladať priebežne.
7. Prílohou ŽoP je relevantná dokumentácia preukazujúca výšku nárokovaných výdavkov a preukazujúca hodnotu deklarovaného plnenia relevantných merateľných ukazovateľov projektu a stavu realizácie projektu.
8. Prílohy sa predkladajú v originálnom vyhotovení, alebo je ich užívateľ oprávnený predložiť ako kópie s tým, že kópiu jednoznačne označí, opečiatkuje a podpíše štatutárny zástupca užívateľa, pričom uvedie nápis „kópia súhlasí s originálom“. Súlad kópií s originálom bude overený v rámci FKnM.
9. MAS je oprávnená stanoviť minimálnu hodnotu žiadaného príspevku v jednej ŽoP za účelom zníženia administratívnej záťaže. Minimálna hodnota žiadaného príspevku nesmie byť vyššia ako je maximálna hodnota príspevku uvedeného v príslušnej výzve na predkladanie ŽoPr. Uvedený limit sa nesmie vzťahovať na záverečnú žiadosť o platbu.
10. Každá platba užívateľovi z prostriedkov príspevku je realizovaná len do výšku súčtu hodnoty celkového príspevku uvedeného v zmluve o príspevku.
11. ŽoP vrátane jej príloh sa líši v závislosti od spôsobu financovania príspevku.
12. Príspevok užívateľa je možné financovať systémom:
	1. refundácie

Pri systéme refundácie sa finančné prostriedky príspevku preplácajú v pomere stanovenom na projekt na základe skutočne vynaložených výdavkov užívateľom, tzn. že užívateľ je povinný realizovať výdavky najskôr z vlastných zdrojov a tie mu budú pri jednotlivých platbách refundované v pomernej výške spolufinancovania príspevku. Každá platba užívateľovi sa poskytuje vo výške spolufinancovania oprávnených výdavkov projektu, ako bolo toto spolufinancovanie uvedené v zmluve o príspevku.

* 1. predfinancovania

Predfinancovaním je užívateľovi poskytovaný príspevok na základe ním predložených nezaplatených účtovných dokladov a to v pomernej výške spolufinancovania deklarovaných oprávnených výdavkov z príspevku uvedeného v ŽoP.

V rámci poskytovaného predfinancovania je potrebné dodržať maximálnu možnú lehotu na splnenie peňažného záväzku užívateľa voči dodávateľovi/zhotoviteľovi. V zmysle obchodného zákonníka je táto lehota 30 za určitých podmienok max. 60 kalendárnych dní, ak je užívateľom tzv. subjekt verejného práva[[28]](#footnote-28). V prípade subjektov iných ako sú subjekty verejného práva je možné dohodnúť dobu splatnosti aj dlhšiu, ak to nie je v hrubom nepomere k právam a povinnostiam vyplývajúcim zo záväzkového vzťahu pre dodávateľa/zhotoviteľa.

S ohľadom na dĺžku procesov schvaľovania ŽoP užívateľa až po samotnú úhradu príspevku, odporučí MAS užívateľom aby definovali v zmluve s dodávateľom/zhotoviteľom dlhšiu dobu splatnosti. Tým nie je dotknuté ustanovenie zákona o maximálnej lehote splatnosti podľa obchodného zákonníka.

Predfinancovanie pozostáva z etapy:

1. poskytnutia predfinancovania

MAS upozorní užívateľa, aby najneskôr do 10 pracovných dní od začatia plynutia lehoty splatnosti za dodávky dodávateľa/zhotoviteľa predložil žiadosť o platbu na MAS.

1. zúčtovania predfinancovania.

Po poskytnutí predfinancovania je užívateľ povinný celú výšku poskytnutého predfinancovania zúčtovať voči MAS a to v termíne do 5 pracovných dní od pripísania prostriedkov predfinancovania na účet užívateľa.

Z tohto dôvodu je užívateľ povinný bezprostredne po prijatí prostriedkov na účet vykonať úhradu voči dodávateľovi/zhotoviteľovi, pričom k tejto úhrade je povinný pripojiť aj vlastné, resp. úverové zdroje financovania oprávnených a ak relevantné aj neoprávnených výdavkov, ktoré tvoria súčasť dodávky dodávateľa/zhotoviteľa, ktoré boli predmetom žiadosti o poskytnutie predfinancovania.

* 1. Kombinovania predfinancovania a refundácie

Užívateľ môže kombinovať uvedené systémy v závislosti od možností financovania uvedených v zmluve o príspevku. Jednotlivé ŽoP môže užívateľ predkladať len na jeden z uvedených systémov, tzn. že výdavky realizované z poskytnutého predfinancovania nemôže užívateľ kombinovať s výdavkami uplatňovanými systémom refundácie v rámci jednej ŽoP. V takom prípade užívateľ predkladá samostatne ŽoP na systém predfinancovania a samostatne ŽoP na systém refundácie.

1. Osobitne sa v rámci kontroly žiadostí o platbu sleduje záverečná žiadosť o platbu, keďže ňou preukazuje užívateľ ukončenie realizácie projektu a naplnenie merateľných ukazovateľov projektu.
2. Vzor ŽoP užívateľa vrátane inštrukcií na jeho vyplnenie je uvedený v príručke pre užívateľa.
3. Špecifikácia príloh, ktoré sú potrebné na preukázanie deklarovanej výšky výdavkov je uvedená v príručke pre užívateľa.
4. Špecifikácia príloh, ktoré sú potrebné na preukázanie údajov uvedených v rámci monitorovacích údajov k ŽoP je uvedená v príručke pre užívateľa.

### Kontrola projektov – výkon kontroly ŽoP užívateľa zo strany MAS

1. Kontrola celej ŽoP sa vykonáva **formou AFK** v prípade potreby je doplnená FKnM vykonávanou podľa § 9 zákona o finančnej kontrole, ktorá ju však nikdy nemôže nahradiť.
2. Základným východiskom pre AFK je **zmluva o príspevku**.
3. **Momentom začatia kontroly ŽoP je doručenie (t.j. prijatie) písomnej formy ŽoP** (Lehota na spracovanie ŽoP sa začína počítať odo dňa nasledujúceho po doručení písomnej verzie ŽoP).
4. MAS je povinná evidovať a následne aktualizovať stav jednotlivých ŽoP užívateľov v „Evidenčnej knihe ŽoP“.
5. MAS skontroluje pri evidencii ŽoP, či je použitý správny syntax označenia žiadosti o platbu. Syntax obsahuje kód projektu/zmluvy o príspevku, ktorý sa dopĺňa trojciferným číslom „Tww“ pričom platí:

„T“ – číslo označujúce typ žiadosti o platbu, pričom: poskytnutie predfinancovania sa označuje 1, zúčtovanie predfinancovania sa označuje 2 a priebežná platba (refundácia) sa označuje 3

„ww“ – poradové číslo daného typu žiadosti o platbu, pričom prvá žiadosť o platbu má číslo 01, druhá 02 atď.

1. MAS vykoná kontrolu ŽoP v lehote:
	1. 10 pracovných dní v prípade ŽoP typu refundácia, alebo ŽoP typu poskytnutie predfinancovania
	2. 5 pracovných dní v prípade ŽoP typu zúčtovanie predfinancovania
2. MAS v rámci kontroly ŽoP overí, či sú predmetné výdavky a ostatné skutočnosti uvedené v ŽoP správne zaevidované vo všetkých relevantných poliach, kompletné a správne, sú v súlade s vecnou, časovou a územnou oprávnenosťou uvedenou v zmluve o príspevku a to najmä z hľadiska:
* jednoznačnej identifikácie užívateľa, údajov a ostatných skutočností uvedených k deklarovaným výdavkom,
* oprávnenosti výdavkov vo väzbe na príslušnú aktivitu, pod ktorú projektu spadá,
* oprávnenosti výdavkov vo vzťahu k miestu realizácie projektu,
* kontroly hospodárnosti, efektívnosti, účinnosti a účelnosti výdavkov,
* časovej oprávnenosti výdavkov,
* oprávnenosti výdavkov z pohľadu záverov už vykonanej finančnej kontroly VO,
* preukázateľnej matematickej správnosti výpočtu výdavkov,
* finančnej správnosti výdavkov vo vzťahu k rozpočtu projektu (t.j. vo vzťahu k čerpaniu rozpočtu a v prípade, že je rozpočet stanovený v jednotkových cenách aj kontrola neprekročenia jednotkovej ceny),
* neprekrývania sa výdavkov vo väzbe na výdavky toho istého užívateľa v rámci stratégie CLLD,
* preukázateľnosti a reálnosti predloženia dokladov súvisiacich s deklarovanými výdavkami

– napr. doklady súvisiace s dodaním tovaru, poskytnutím služby, vykonaním prác (t.j. účtovné doklady - faktúry, pokladničné bloky, dodacie listy v prípadoch, že dodanie tovaru nie je zdokladované priamo na faktúre, dodávateľsko-odberateľské zmluvy a pod.). sú riadne evidované u užívateľa v súlade s platnou legislatívou, účtovné doklady sú riadne evidované v účtovníctve užívateľa,

* preukázateľnosti reálneho vyplatenia výdavku užívateľom (napr. potvrdenie výdavkovými pokladničnými blokmi, výpismi z bankového účtu) ak je relevantné,
* overenie zverejnenia poistnej zmluvy/zmluvy[[29]](#footnote-29) s úspešným uchádzačom v zmysle § 5a zákona o slobode informácií (aplikuje sa v prípade, ak toto overenie nebolo predmetom finančnej kontroly VO alebo obstarávania), ak relevantné,
* dosiahnutia merateľných ukazovateľov projektu[[30]](#footnote-30) v zmysle zmluvy o príspevku (ak je relevantné),
* výdavok je primeraný t.j. zodpovedá obvyklým cenám v danom mieste a čase a zodpovedá potrebám projektu a pod.
1. V rámci kontroly oprávnenosti výdavkov MAS skontroluje, **či je DPH oprávneným výdavkom[[31]](#footnote-31)** počas celého obdobia realizácie projektu, a či užívateľ nezmenil počas realizácie status „užívateľ nie je platiteľom DPH“ na „užívateľ je platiteľom DPH“, t.j. bol zaevidovaný ako daňový subjekt zaregistrovaný pre DPH v zmysle zákona č. 222/2004 Z.z. o DPH v znení neskorších predpisov. Ak MAS identifikuje, že DPH nemá byť v celku alebo čiastočne oprávnená je povinná relevantnú časť výdavku uznať ako neoprávnenú. V prípade, ak už bol príspevok vyplatený postupuje MAS v súlade s kapitolou [10.](#_bookmark77)
2. Status prijímateľa si MAS môže overiť na webovom sídle Finančnej správy SR: [www.financnasprava.sk](http://www.financnasprava.sk/) v časti e-Služby - informačné zoznamy/zoznam daňových subjektov registrovaných pre DPH.
3. Ak MAS počas AFK ŽoP zistí, že je potrebné údaje v súvislosti s deklarovanými výdavkami, žiadaným príspevkom a ostatnými skutočnosťami uvedenými v ŽoP zo strany užívateľa doplniť/zmeniť, vyzve užívateľa na doplnenie týchto údajov prostredníctvom **výzvy na doplnenie/zmenu ŽoP**.
4. MAS stanoví vo výzve na doplnenie/zmenu ŽoP užívateľovi lehotu, v ktorej má doplniť/zmeniť ŽoP. Táto lehota musí byť primeraná a nesmie byť kratšia ako 5 pracovných dní.
5. MAS prostredníctvom výzvy na doplnenie/zmenu ŽoP oznámi užívateľovi prerušenie plynutia lehoty na spracovanie ŽoP a dôvody tohto prerušenia. Lehota na uskutočnenie kontroly ŽoP je počas plynutia lehoty stanovenej na doplnenie/zmenu údajov pozastavená len v prípade, ak je dôvodom na prerušenie výkonu minimálne jedna zo skutočností uvedených v článku 132 ods. 2 všeobecného nariadenia (napr. v prípade, ak ŽoP nie je správna, ak povinná podporná dokumentácia nie je súčasťou ŽoP, ak podporná dokumentácia, ktorá je súčasťou ŽoP nie je úplná, alebo ak je nesprávne vyplnená).
6. MAS je oprávnená pozastaviť proces AFK ŽoP aj v prípadoch ak:
7. sa začalo vyšetrovanie v súvislosti s možnou nezrovnalosťou ovplyvňujúcou deklarované výdavky v predmetnej žiadosti o platbu,
8. súčasťou ŽoP sú aj podklady pre kontrolu verejného obstarávania, ktoré však ešte nebolo skontrolované
9. Užívateľ je povinný doručiť doplnenie k ŽoP MAS v lehote, ktorú mu stanoví MAS.
10. Za doručenie doplnenia sa považuje deň osobného doručenia alebo deň odovzdania na poštovú prepravu.
11. Výstupom z kontroly je správa alebo čiastková správa z kontroly.
12. MAS pri vypracovaní výstupov z kontroly postupuje v súlade s ustanoveniami uvedenými v kapitole [8.3.1.](#_bookmark48)
13. Pri kontrole ŽoP sa MAS pridržiava otázok v kontrolnom zozname ku kontrole príslušnej ŽoP. Kontrolný zoznam sa vypĺňa samostatne k návrhu čiastkovej správy alebo návrhu správy z kontroly a samostatne k čiastkovej správe alebo správe z kontroly.
14. Záverom kontroly je:
	1. ŽoP schválená
	2. ŽoP schválená v zníženej sume (o identifikovanú sumu neoprávnených výdavkov),
	3. ŽoP schválená v zníženej sume (bez výdavkov, ktoré vylúčila MAS do osobitného predmetu ďalšej kontroly),
	4. ŽoP zamietnutá
15. Vzory kontrolného zoznamu a výstupov z kontroly sú prílohou IMo.

 Osobitné potupy

1. MAS je oprávnená rozhodnúť, že časť deklarovaných výdavkov, ktorá si vyžaduje doplnenie / zmenu / overenie niektorých skutočností na mieste, príp. o tom rozhodne MAS z iného dôvodu, bude vyčlenená **do predmetu samostatnej kontroly** (v prípade systému predfinancovania vyčlenenie deklarovaných výdavkov do predmetu samostatnej kontroly sa realizuje na úrovni zodpovedajúceho účtovného dokladu).
2. V prípade, ak MAS vyčlení časť výdavkov na samostatnú kontrolu, lehota, ktorá uplynula od doručenia písomnej formy ŽoP, z ktorej bola časť výdavkov vyčlenená do predmetu samostatnej kontroly, sa započítava do lehoty stanovenej na AFK ŽoP.
3. Pre výkon kontroly deklarovaných výdavkov vyčlenených na samostatnú kontrolu platia pre MAS rovnaké práva a povinnosti ako pre výkon kontroly ŽoP vykonanej formou AFK.
4. MAS je oprávnená rozhodnúť, že počas výkonu AFK ŽoP je potrebné overiť nárokované finančné prostriedky/deklarované výdavky a ostatné skutočnosti uvedené v ŽoP, aj formou **FKnM**. Ak MAS vykoná počas AFK ŽoP kontrolu na mieste, ide o prerušenie AFK ŽoP v prípade, **ak je dôvodom na prerušenie výkonu minimálne jedna zo skutočností, uvedených v článku 132 ods. 2** všeobecného nariadenia (napr. v prípade, ak ŽoP nie je správna, ak povinná podporná dokumentácia nie je súčasťou ŽoP, ak podporná dokumentácia, ktorá je súčasťou ŽoP nie je úplná, alebo ak je nesprávne vyplnená).
5. V tomto prípade je MAS povinná písomne oznámiť užívateľovi prerušenie plynutia lehoty na spracovanie ŽoP a dôvody tohto prerušenia (prostredníctvom výzvy na doplnenie podpornej dokumentácie). Ak je dôvodom na výkon FKnM skutočnosť, ktorú nie je možné začleniť pod článok 132 ods. 2 všeobecného nariadenia, lehota určená na výkon kontroly ŽoP formou AFK naďalej plynie.
6. V prípade, že užívateľ požiada o späťvzatie ŽoP, ktorá už bola predložená na MAS, vzhľadom na definovanie momentu začatia kontroly ŽoP MAS vypracuje správu z kontroly, kde uvedie v záveroch z kontroly, že **„AFK ŽoP bola skončená z dôvodu späťvzatia ŽoP na základe žiadosti užívateľa, čím nie sú naplnené predpoklady pre výkon administratívnej finančnej kontroly ŽoP“**. Do vyjadrenia treba vybrať: „vo finančnej operácií nie je možné pokračovať“.

### Kontrola projektov – zostavenie žiadosti o platbu na úrovni MAS

1. MAS zostavuje priebežne žiadosti o platbu na svojej úrovni ako prijímateľa.
2. MAS v rámci týchto ŽoP agreguje údaje za všetkých užívateľov, ktorých ŽoP skontrolovala a schválila za časové obdobie.
3. MAS osobitne zostavuje ŽoP za systém financovania refundácie a osobitne za systém predfinancovania. Spôsob vypracovania ŽoP na úrovni MAS je uvedený v príručke pre prijímateľa (MAS).
4. MAS predkladá ŽoP na kontrolu RO pre IROP.
5. RO pre IROP vykoná AFK predmetnej ŽoP, prípadne FKnM.
6. RO pre IROP vykoná AFK predmetnej ŽoP v termíne do 25 pracovných dní.
7. V prípade zistenia nedostatkov RO pre IROP vyzve MAS, aby v stanovenej lehote doplnila, resp. zmenila žiadosť o platbu. Vo výzve identifikuje nedostatky a definuje, či je plynutie lehoty kontroly pozastavené. RO pre IROP poskytne MAS lehotu minimálne 5 pracovných dní.
8. MAS je oprávnená v zmysle tejto výzvy požadovať súčinnosť od užívateľov.
9. V prípade schválenia ŽoP bude vyplatená zodpovedajúca suma NFP na účet MAS pre príjem predfinancovania a pre príjem refundácie.
10. RO pre IROP zabezpečí uhradenie NFP na účet MAS v termíne do:
	1. 50 pracovný dní od predloženia žiadosti o platbu typu refundácia,
	2. 35 pracovných dní od predloženia žiadosti o platbu typu predfinancovanie

Do tejto lehoty sa nezapočítava obdobie, počas ktorého bolo plynutie lehoty pozastavené z dôvodu vyzývania MAS na doplnenie, resp. zmenu žiadosti o platbu. Do tejto lehoty sa tiež nezapočítava predĺženie štandardnej doby kontroly na úrovni PJ a CO, ktoré RO pre IROP nie je schopný ovplyvniť.

1. MAS do 3 pracovných dní po prijatí týchto prostriedkov zabezpečí úhradu príspevkov na účty užívateľov v zodpovedajúcej výške.
2. V prípade systému predfinancovania je užívateľ ďalej povinný v lehote do 5 pracovných dní uskutočniť úhradu účtovných dokladov dodávateľovi stavebných prác, tovarov a služieb a bezprostredne predložiť žiadosť o platbu na MAS, ktorou preukáže zúčtovanie (použitie) predfinancovania.
3. MAS zostaví žiadosť o platbu zo schválených ŽoP užívateľov, v rámci ktorej zúčtuje poskytnuté predfinancovanie a to v termíne do 10 pracovných dní od poskytnutia predfinancovania na účet MAS.
4. Ustanovenia o AFK sa použijú rovnako aj pre kontrolu ŽoP užívateľov pre zúčtovanie predfinancovania. Predmetom AFK je predovšetkým kontrola úhrady účtovných dokladov dodávateľov vrátane použitia vlastných zdrojov spolufinancovania projektu užívateľom.
5. MAS zostavuje žiadosti o platbu v takých intervaloch, aby neohrozila realizáciu projektov užívateľov. Uvedené je obzvlášť v dôležité v prípade systému predfinancovania, kedy by mali byť poskytnutý príspevok užívateľovi ešte v čase splatnosti účtovných dokladov (faktúr) dodávateľa/zhotoviteľa.
6. Postup predkladania žiadostí o platbu MAS na RO pre IROP je uvedený v príručke pre prijímateľa (MAS).

### Finančný a informačný tok v súvislosti so žiadosťami o platbu

1. Obeh dokumentácie a finančný tok prostriedkov je graficky znázornených na obrázku č. [3](#_bookmark65).

**3 Finančný a informačný tok v súvislosti so ŽoP**

CO

**MF SR**

Účet EÚ zdroje

PJ

**RO pre IROP**

Účet ŠR zdroje

Účet EÚ zdroje

RO pre IROP

MAS

zostaví ŽoP

ŽoPU1

ŽoPU2

......

ŽoPUn

D1 D2 D3 D1 D2 D3 ... D1 D2 D3

3 PD

10 PD

25 PD

10 PD

10 PD

Krok 6

Krok 5

Krok 4

Krok 3

Krok 2

Krok 1

Predfinancovanie

Úhrada dodávateľovi po poskytnutí predfinancovania na základe ŽoPu

Refundácia

Úhrada dodávateľovi predchádza ŽoPu

Legenda:

PD – pracovné dni na výkon kontroly

D – dodávateľ/zhotoviteľ stavebných prác, tovarov alebo služieb v súvislosti s realizáciu projektu užívateľa

ŽoPU1 – ŽoP užívateľa v rámci príslušnej MAS. Index U1 až Un označuje užívateľov príslušnej MAS.

ŽoPMAS – ŽoP, ktorú zostavuje MAS zo ŽoP užívateľov za príslušné časové obdobie

Šípky:

tok dokumentov (ŽoP, FA, VBÚ, dodací list, súpis vykonaných prác a pod.) tok prostriedkov

Obeh dokumentácie

1. **Krok 1** – dodávateľ/zhotoviteľ stavebných prác, tovarov a služieb zrealizuje zákazku (alebo jej časť) a následne predkladá užívateľovi účtovné doklady o zrealizovaní zákazky (faktúra, dodací list, súpis vykonaných prác a pod.).
2. **Krok 2** – užívateľ zostavuje a predkladá ŽoPU na MAS. Jej prílohami sú relevantné účtovné doklady dodávateľa o zhotovení zákazky, resp. jej časti. V prípade, ak ide o systém financovania:
3. refundácie, **je** súčasťou tejto dokumentácie aj výpis z bankového účtu o úhrade výdavkov dodávateľovi,
4. predfinancovanie **nie je** súčasťou doklad o úhrade dodávateľovi. Faktúry sa však musia predložiť v dostatočnom predstihu pred dohodnutou lehotou splatnosti účtovných dokladov.

Užívateľ je oprávnený do jednej ŽoPU zahrnúť účtovné doklady aj od viacerých dodávateľov vykonávajúcich zákazky súvisiace s projektom. Užívateľ je však povinný zostaviť ŽoPU osobitne za každý zo systémov financovania, t.j. užívateľ nie je oprávnený do jednej ŽoPU zahrnúť výdavky, ktoré financuje systémom refundácie s výdavkami, ktoré financuje systém predfinancovania.

1. **Krok 3** – MAS výkon AFK, resp. v prípade potreby aj FKnM kontrolu u užívateľa/užívateľov. V prípade relevantnosti vyžiada užívateľov na opravu, resp. doplnenie ŽoPU. MAS rozhodne o schválení tých ŽoP užívateľov, ktoré splnili všetky podmienky pre schválenie ŽoPU.

MAS zostaví na základe predložených a schválených ŽoPU žiadosť o platbu na úrovni MAS (ŽoPMAS). MAS zostavuje ŽoPMAS agregovane, t.j. v zozname výdavkov uvádza požadovanú výšku príspevku z každej ŽoPU pri intenzite 100%. Ako účtovný doklad uvádza číslo ŽoPU. v súlade so syntaxom označovania ŽoPu ako je uvedené [8.3.4](#_bookmark61) ods. [5.](#_bookmark62)

MAS zostavuje žiadosť o platbu na úrovni MAS, pričom osobitne zostaví ŽoPMAS za systém financovania refundácia a osobitne za systém predfinancovania. MAS zostavuje ŽoPMAS v pravidelných intervaloch tak, aby nebola ohrozená finančná realizácia projektov užívateľov pri rešpektovaní štandardných termínov na administráciu ŽoPMAS na ďalších úrovniach jej spracovania (RO pre IROP, PJ, CO) a štandardných termínoch na vyplatenie NFP jednotlivých ŽoPMAS.

MAS odosiela ŽoPMAS na RO pre IROP. V prípade, že dokumentácia ŽoPr nebola RO pre IROP zaslaná spolu s návrhom Protokolu o výbere ŽoPr, t.j. RO pre IROP neoveroval postup MAS pri výbere dotknutej ŽoPr v zmysle kapitoly 7.5.4 IMo a zároveň nebola dokumentácia schválenej ŽoPr zaslaná RO pre IROP v rámci posudzovania žiadosti o zmenu v zmysle kapitoly ods. 4 kapitoly 8.3.8.1 IMo, MAS spolu s agregovanou ŽoPr zasiela aj kompletnú dokumentáciu schválenej ŽoPr.

1. **Krok 4** – RO pre IROP vykoná AFK a v prípade potreby FKnM MAS, resp. jednotlivých užívateľov. V prípade relevantnosti vyžiada MAS na opravu, resp. doplnenie ŽoPMAS. RO pre IROP rozhodne o schválení tých ŽoPMAS, ktoré splnili všetky podmienky pre schválenie ŽoPMAS. RO pre IROP odosiela ŽoPMAS na PJ.
2. **Krok 5 –** PJ vykoná AFK ŽoPMAS v rozsahu svojej kompetencie. V prípade identifikácie nedostatkov vráti ŽoPMAS RO pre IROP, ktorý následne posúdiť ŽoPMAS v rozsahu podľa kroku 4. PJ zaradí ŽoPMAS, ktoré splnili všetky podmienky do tzv. súhrnnej žiadosti o platbu (SŽoP). PJ odosiela súhrnnú ŽoPMAS na CO. SŽoP sa zostavujú dvakrát do mesiaca (štandardne k 15. a poslednému dňu kalendárneho mesiaca).
3. **Krok 6 –** CO vykoná AFK SŽoP v rozsahu svojej kompetencie. V prípade potreby vykoná CO AFK, resp. FKnM MAS, resp. jednotlivých užívateľov. CO vykonáva AFK, resp. FKnM jednotlivých MAS, resp. užívateľov na základe náhodného výberu, resp. na základe vzorky. CO na základe výsledkov kontroly pristúpi k úhrade NFP za zdroj EÚ na účet PJ.

 Finančný tok

1. CO po schválení SŽoP uhrádza pomernú časť NFP, ktorej zodpovedá spolufinancovanie NFP za zdroj EÚ (95 %) na účet PJ.
2. PJ po obdržaní platby za príslušnú SŽoP uhrádza NFP na účet príslušnej MAS v dvoch platbách a to za zdroje EÚ a za zdroj ŠR.
3. MAS po obdržaní prostriedkov NFP na účet, uhrádza výšku príspevku jednotlivým užívateľom a to výške schválenej v žiadosti o platbu (v prípade krátenia na niektorej z vyšších úrovní je MAS povinná toto krátenie rešpektovať a hodnotu príspevku znížiť v zodpovedajúcej výške). Deľba úhrady na úrovni príspevku za zdroje EÚ a ŠR sa nemusí aplikovať, t.j. MAS je oprávnená vykonať úhradu príspevku užívateľovi v jednej transakcii.
4. Celková doba od predloženia ŽoPu do úhrady príspevku MAS na účet užívateľa je v prípade refundácie približne 60 pracovných dní (do tejto doby sa nezarátava doba na doplnenie ŽoPu).
5. Celková doba od predloženia ŽoPu do úhrady príspevku MAS na účet užívateľa je v prípade refundácie približne 45 pracovných dní (do tejto doby sa nezarátava doba na doplnenie ŽoPu). Táto lehota je kratšia z dôvodu osobitostí systému predfinancovania.

Osobitosti systému predfinancovania

1. V prípade predfinancovania sa SŽoP nezostavuje a žiadosť o platbu sa nedostáva na úroveň CO (krok 6 sa nevykoná). PJ uhrádza celé NFP na účet príslušnej MAS zo zdroja ŠR. Tá bezodkladne uhradí predfinancovanie relevantným užívateľom. Z dôvodu tohto postupu je celkový štandardný čas na vyplatenie príspevku kratší ako pri refundácii.
2. Užívatelia sú však následne povinní bezodkladne vykonať úhradu faktúr dodávateľovi/zhotoviteľov a v termíne do 5 pracovných dní od pripísania prostriedkov predfinancovania na účet užívateľa predložiť na MAS ŽoPu typu zúčtovanie predfinancovania, ktorého predmetom je preukázanie použitia prostriedkov. Užívateľ je povinný vykonať úhradu faktúr dodávateľom/zhotoviteľom v plnej výške, t.j. vrátane vlastného spolufinancovania.
3. Následne MAS najneskôr do 5 pracovných dní predloží na RO pre IROP ŽoPMAS zúčtovanie predfinancovania, ktorý ho postúpi PJ, ktorá ho postúpi CO, ktoré následne vráti na účet PJ zodpovedajúcu výšku spolufinancovania NFP za zdroj EÚ (95%). Počas zúčtovania predfinancovnia sa kontroluje najmä účel použitia finančných prostriedkov, t.j. či boli použité na to, na čo použité byť mali a to vrátane pripojenia zdrojov vlastného spolufinancovania užívateľa pri úhrade účtovných dokladov (faktúr) voči dodávateľovi/zhotoviteľovi. Ustanovenia o AFK a FKnM ako aj kroky 1 až 6 sa pre zúčtovanie predfinancovania aplikujú rovnako.

### Realizácia platieb

1. Príspevok uhrádza MAS užívateľovi bankovým transferom a to do 3 pracovných dní pri prijatí NFP, v rámci ktorého jej boli poskytnuté prostriedky na financovanie príspevku príslušného užívateľa a to v zodpovedajúcej výške.
2. Povinnosťou užívateľa je mať od podpisu zmluvy o príspevku až do ukončenia realizácie projektu otvorený účet na príjem prostriedkov príspevku od MAS. Užívateľ nesmie tento účet zrušiť. Zmena účtu pre príjem príspevku podlieha zmene zmluvy o príspevku (pozri kapitolu [8.3.8](#_bookmark67).).
3. Pre každý typ platby je užívateľ povinný viesť osobitný bankový účet, zvlášť na príjem príspevku v rámci systému refundácie a zvlášť za príjem príspevku systémom predfinancovania.
4. Účet na príjem prostriedkov predfinancovania nesmie byť úročený.
5. Jednotlivý užívatelia sú povinní viesť účty nasledovne:

Účty užívateľa – štátna príspevková organizácia a iné subjekty verejnej správy

* + bežný účet pre príjem príspevku vedený v Štátnej pokladnici,
	+ bežný účet v komerčnej banke v prípade iných subjektov verejnej správy, ktoré nie sú povinným klientom Štátnej pokladnice,

Účty užívateľa – súkromný sektor

* + bežný účet vedený v komerčnej banke,
1. užívateľ je povinný prijímať príspevok na účet uvedený v zmluve o poskytnutí príspevku.
2. MAS po ukončení realizácie každého projektu realizovaného užívateľmi je povinná zaslať RO na adresu clld.irop@mirri.gov.sk do 10 pracovných dní **Informáciu o zrealizovanom projekte IROP v území MAS** (vo formáte „word“), vzor formuláru tvorí prílohu IM, s informáciami o projekte a to aj spolu s fotodokumentáciou „pred“ a „po“ ukončení projektu.

### Zmena projektu a zmena zmluvy o príspevku

1. Počas doby platnosti a účinnosti zmluvy o príspevku môže dochádzať k rôznym skutočnostiam, ktoré vyvolávajú potrebu úpravy, t.j. zmeny projektu a/alebo zmeny zmluvy o príspevku.
2. Týmito skutočnosťami môže byť jednak zmena legislatívnych alebo vykonávacích predpisov, ktoré je potrebné zohľadniť v zmluve o príspevku, ale aj potreba vykonania vecných zmien na projekte ako takom, pokiaľ sa počas jeho realizácie vyskytli neočakávané skutočnosti.
3. Vecná zmena projektu súvisí so vznikom situácií, ktoré ovplyvňujú schopnosť užívateľa plniť podmienky vyplývajúce zo zmluvy o príspevku a to tak počas realizácie samotného projektu, ako aj v období udržateľnosti.
4. Vznik týchto skutočností môže negatívne ovplyvňovať dosahovanie, resp. udržanie výsledkov projektu.
5. Zmeny projektu majú za cieľ zabezpečiť vhodnejší spôsob realizácie schváleného projektu s ohľadom na zmenu východiskovej situácie počas realizácie projektu alebo zohľadniť vopred nepredvídané okolnosti, ktoré nastali počas realizácie projektu, ako aj v období jeho udržateľnosti.
6. Zmeny na projekte však musia byť vykonávané tak, aby nedošlo k podstatnej zmene projektu, ktorá nie je s ohľadom na pôvodný charakter realizovaného projektu, účel jeho podpory a plnenia cieľov projektu akceptovateľná.
7. Zmeny na projekte sa vykonávajú prostredníctvom posúdenia akceptovateľnosti zmeny, ktorý predstavuje proces:
	1. akceptácie zmeny projektu na základe žiadosti o zmenu zmluvy (príloha príručky pre užívateľa) podanej užívateľom pred vykonaním samotnej zmeny alebo pred uplynutím doby, ku ktorej sa požadovaná zmena viaže alebo pred vznikom, prípadne zánikom skutočnosti, ktorá sa má riešiť (napr. odvrátiť) prostredníctvom vykonania zmeny (tzv. ex-ante zmeny)
	2. akceptácie zmeny projektu, ktorú oznámil užívateľ MAS po vykonaní zmeny (tzv. ex-post zmeny),

Skutočnosť, či sa zmena posudzuje podľa písm. a. alebo b. závisí od typu zmeny tak, ako sú tieto typy uvedené v zmluve o príspevku. Z dôvodu zjednodušenia sa v ďalšom texte uvádza pre oba typy procedúr posudzovania zmien spoločné označenie „zmenové konanie“.

1. Základným východiskom posúdenia zmeny projektu je identifikovaná alebo predpokladaná odchýlka skutočného stavu projektu od stavu plánovaného.
2. Zmenové konanie predstavuje súhrn administratívno - technických postupov a činností, ktoré je potrebné vykonať k zabezpečeniu odstránenia zisteného/zistených nedostatkov pri implementácii projektov v čo najkratšom čase, s cieľom zabrániť prerušeniu a plynule pokračovať v implementácii projektu.
3. Zmenové konanie môže byť iniciované tak zo strany MAS, ako aj zo strany užívateľa alebo RO pre IROP.
4. Zmeny na projekte môžu ale nemusia vyvolať potrebu úpravy zmluvy o príspevku (v závislosti od skutočnosti, či sa zmena projektu dotýka údajov uvedených v zmluve o príspevku). Zmena zmluvy o príspevku zahŕňa aj zmenu projektu užívateľa.
5. Zmena zmluvy o príspevku nemusí nevyhnutne súvisieť s vecnou zmenou projektu.
6. Zmeny môžu nastávať tak počas realizácie projektu ako aj počas obdobia udržateľnosti projektu.
7. V rámci zmenového konania je MAS povinná zohľadňovať nasledujúce zásady:
8. efektívnosť a flexibilita pri reakciách na potreby realizovaných projektov,
9. zabezpečenie dodržania zásady rovnakého prístupu, nediskriminácie a transparentnosti pri posudzovaní zmien,
10. eliminácia administratívnej záťaže pri posudzovaní takých zmien projektu, ktoré nemajú zásadný vplyv na realizáciu projektu.
11. Pri zmenovom konaní je kladený dôraz na posúdenie zachovania účelu projektu, dosiahnutia relevantných výstupov a merateľných ukazovateľov a dodržania záväzných podmienok vyplývajúcich z legislatívy EÚ a SR.
12. V prípade vzniku potreby vrátanie príspevku alebo jeho časti zo strany užívateľa postupuje MAS v súlade s ustanoveniami kapitoly [10.](#_bookmark77)
13. Kategorizácia zmien na projekte vrátane jej vymedzenia, spôsobu posúdenia a dopadu na potrebu zmeny zmluvy o príspevku je uvedená v zmluve o príspevku.

#### Oznámenie zmeny projektu / žiadosť o zmenu projektu

1. Všetky zmeny v projekte užívateľ bezodkladne písomne oznámi MAS.
2. Užívateľ predkladá MAS:
	1. žiadosť o zmeny projektu v prípade ex-ante zmien (zmeny podľa kapitoly 8.3.8 bod 7 písm. b) tohto dokumentu) alebo
	2. oznámenie o zmene,

pričom v oboch prípadoch môže využiť vzorový formulár. Proces žiadosti o zmenu / oznamovania zmeny, ani komunikácia zmluvných strán pri riešení zmeny nie je formalizovaná, preto sa formuláre vydávajú iba ako pomôcka, nie povinne určené dokumenty). Oznámenie zmeny/žiadosť o vykonanie zmeny obsahuje minimálne nasledovný rozsah údajov:

* stručný popis zmeny,
* zdôvodnenie navrhovanej zmeny projektu,
* dopad navrhovanej zmeny na dosiahnutie cieľov projektu, merateľné ukazovatele projektu a rozpočet projektu (ak relevantné, v prípade relevantnosti zmenený rozpočet projektu),
* doklady, z ktorých zmena vyplýva (napr. výpis z obchodného registra alebo iného registra, odkaz na príslušný právny predpis a pod.), v prípade relevantnosti odborné stanovisko relevantnej inštitúcie/osoby (napr. dodávateľa tovarov/prác alebo služieb, stavebného dozoru, autorského dozoru, projektanta, statika, príslušného úradu práce, soc. vecí a rodiny, stavebného úradu, a pod.) potvrdzujúce opodstatnenosť návrhu zmeny projektu,
* návrh upravenej prílohy č. 2 zmluvy o príspevku (Predmet podpory), ak je to relevantné,
* ďalšia požadovaná dokumentácia podľa charakteru zmeny (napr. dokumentácia pri schvaľovaní žiadosti o zmenu v zmluve so zhotoviteľom) – ak je to relevantné,
* elektronickú verziu žiadosti vrátane jej príloh.
* dátum a podpis štatutárneho orgánu užívateľa alebo inej osoby oprávnenej konať za užívateľa.
1. V prípade, ak MAS zistí formálne nedostatky v žiadosti o zmenu / v oznámení o zmene, vyzve užívateľa (napr. listom, e-mailom), aby v stanovenej lehote (ktorá nesmie byť kratšia ako 5 pracovných dní odo dňa doručenia tejto výzvy) predložené oznámenie o zmene doplnil alebo upravil.
2. MAS posudzuje oprávnenosť zmeny vzhľadom na predmet projektu a vplyv zmeny na definované ciele, merateľné ukazovatele, oprávnenú aktivitu, harmonogram, rozpočet a udržateľnosť projektu a taktiež posudzuje oprávnenosť v súlade s podmienkami zmluvy o príspevku, usmerneniami RO pre IROP a platnou legislatívou (napr. ZVO, zákon o finančnej kontrole) a vplyv zmeny na splnenie podmienok vyplývajúcich z výzvy (t.j. MAS neschváli zmenu, vplyvom ktorej by ŽoPr, v prípade, že by bola predložená na projekt v znení navrhovaných úprav, bola ŽoPr neschválená; uvedené zahŕňa aj posúdenie vplyvu zmeny na výsledky odborného hodnotenia), a to v lehote do 20 pracovných dní od doručenia žiadosti o zmenu zmluvy. V prípade, že zmena má vplyv na výsledok už zrealizovaného VO, resp. obstarávania, MAS je povinná užívateľa na uvedené upozorniť, resp. podmieniť zmenu vyhlásením nového VO, resp. obstarávania, ak je jeho realizácia a následne dodávka z nej plynúca časovo realizovateľná do hraničného termínu na ukončenie realizácie projektu v zmysle príslušnej výzvy.
3. MAS po posúdení žiadosti o zmenu (týka sa len významných zmien v projekte, ktoré majú vplyv na zmenu zmluv) zasiela návrh výsledku posúdenia RO pre IROP spolu s kompletnou dokumentáciou žiadosti o zmenu a (v prípade, že dokumentácia ŽoPr nebola RO pre IROP zaslaná spolu s návrhom Protokolu o výbere ŽoPr, t.j. RO pre IROP neoveroval postup MAS pri výbere dotknutej ŽoPr v zmysle kapitoly 7.5.4 IMo) aj kompletnú dokumentáciu schválenej ŽoPr v elektronickej podobe.
4. MAS informuje užívateľa o výsledku posúdenia predloženej žiadosti o zmenu / predloženého oznámenia o zmene projektu (listom, alebo e-mailom, podľa preferovaného spôsobu komunikácia) v termíne do 10 pracovných dní od doručenia/doplnenia oznámenia o zmene projektu/žiadosti o zmenu, v prípade zložitejších prípadoch zmien do 20 pracovných dní od doručenia/doplnenia oznámenia o zmene projektu/žiadosti o zmenu.
5. V prípade, ak je zmena akceptovaná (či už ako ex-ante zmena na základe žiadosti o zmenu alebo ako
ex-post zmena na základe oznámenia o zmene), MAS zašle užívateľovi potvrdenie o akceptácii zmeny. Súčasťou oznámenia o vzatí zmeny projektu na vedomie je v prípade potreby aj upozornenie na povinnosť dodržania pravidiel stanovených v legislatíve SR a EÚ, resp. v príslušnej riadiacej dokumentácii (ak je to relevantné).
6. MAS zapracuje predmetné zmeny do zmluvy o príspevku pri vyhotovení najbližšieho písomného dodatku, ktorého predmetom môže byť aj úprava iných akceptovaných zmien. V prípade, ak do ukončenia realizácie projektu už nedôjde k uzatvoreniu dodatku, MAS zapracuje predmetné zmeny do zmluvy o príspevku formou dodatku pred schválením záverečnej žiadosti o platbu.
7. Podkladom pre uzavretie dodatku k zmluve o príspevku sú doklady, ktoré je užívateľ povinný predložiť MAS.
8. **V prípade, ak MAS neakceptuje navrhovanú zmenu,** užívateľ nie je oprávnený k realizácii predmetnej zmeny pristúpiť (v prípade ex-ante zmien) a výdavky generované takouto zmenou sú neoprávnenými výdavkami.
9. MAS nemôže schváliť takú zmenu, ktorá by znamenala podstatnú zmenu projektu.
10. Právne účinky ex-ante zmien podľa kapitoly 8.3.8 bod 7 písm. a) tohto dokumentu (t.j. zmeny obsiahnuté v žiadosti o zmenu) nastávajú predložením žiadosti o zmenu, ak následne dôjde k jej akceptácii zo strany MAS (a aj odsúhlaseniu zo strany RO pre IROP, ak je to v danom prípade relevantné). Právne účinky ex-post zmien podľa kapitoly 8.3.8 bod 7 písm. b) tohto dokumentu (t.j. zmeny obsiahnuté v oznámení zmeny) nastávajú v deň, kedy skutočne posudzovaná zmena vznikla, ak je následne akceptovaná zo strany MAS. Užívateľovi preto môžu vznikať výdavky odvtedy, ako nastali právne účinky zmien, avšak nárokovať si ich prostredníctvom žiadosti o platbu užívateľ môže až po nadobudnutí účinnosti príslušného dodatku k zmluve tak, aby bola predložená žiadosť o platbu v súlade s platnou a účinnou zmluvou o príspevku.
11. Neakceptovanie žiadosti o zmenu zmluvy z dôvodu nesplnenia vecných aspektov navrhovanej zmeny vo vzťahu k projektu je konečné a užívateľ nie je oprávnený opätovne požiadať MAS o vykonanie rovnakej zmeny projektu za rovnakých skutkových podmienok.
12. Na akceptovanie zmeny zmluvy o príspevku ani na uzatvorenie dodatku k zmluve o príspevku nie je právny nárok a MAS nie je povinná zmenu schváliť.
13. RO pre IROP je oprávnený prebrať právomoc MAS posudzovať/akceptovať zmeny požadované užívateľom, ak to vyplýva z opodstatnenej požiadavky užívateľa (najmä v dôsledku nečinnosti MAS), alebo ak sú na prevzatie tohto práva dané dôvody v súvislosti s povinnosťou RO pre IROP predchádzať nezrovnalostiam.
14. RO pre IROP písomne oznámi prebratie právomoci posudzovať zmeny MAS. MAS je záverom posúdenia zmeny RO pre IROP viazaná.
15. Podrobnosti o povinných prílohách oznámení stanovuje príručka pre užívateľa.
16. Oznámenie o zmene projektu / žiadosť o zmenu tvoria súčasť príručky pre užívateľa.
17. Rozsah zmien, ktoré podliehajú predchádzajúcemu schváleniu RO pre IROP tvorí súčasť príručku pre užívateľa.
18. Vzor oznámenia o akceptovaní zmeny projektu na vedomie vydá RO pre IROP.

### Uzatváranie dodatku k zmluve o príspevku

1. V prípade potreby zmeny zmluvy o príspevku je MAS povinná vykonať zmeny formou vypracovania dodatku k zmluve o príspevku.
2. MAS pripraví návrh dodatku zmluvy o príspevku (po súhlasom stanovisku RO pre IROP, ak relevantné v zmysle bodu 5 predchádzajúcej kapitoly) a zašle ho užívateľovi elektronickou formou (e-mailom) s lehotou na vyjadrenie **maximálne 14 kalendárnych dní** od doručenia návrhu dodatku. V prípade pripomienok k návrhu dodatku sa s užívateľom uskutoční rokovanie s cieľom odstránenia rozporov.
3. Po odsúhlasení návrhu dodatku MAS zabezpečí podpis návrhu dodatku štatutárnym orgánom MAS a zašle návrh dodatku **v troch rovnopisoch** užívateľovi s lehotou na prijatie dodatku (podpísanie), ktorá nesmie byť **dlhšia ako 14 pracovných dní** odo dňa doručenia návrhu dodatku užívateľovi.
4. MAS zasiela návrh dodatku podľa ods. 2 a 3 v takej lehote, aby neohrozila plynulú realizáciu projektu užívateľa.
5. Po doručení návrhu dodatku užívateľ zabezpečí podpis návrhu dodatku štatutárnym orgánom užívateľa.
6. Užívateľ doručí 2 rovnopisy podpísaného dodatku na MAS najneskôr do uplynutia lehoty určenej na uzatvorenie dodatku, 1 rovnopis dodatku si ponechá užívateľ.
7. MAS je oprávnená v odôvodnených prípadoch rozhodnúť, že návrh na uzavretie dodatku bude odovzdaný užívateľovi po dohode s ním v sídle MAS. Užívateľ je zároveň oprávnený rozhodnúť o **nevyužití poskytnutej lehoty 14 pracovných dní** na podpísanie návrhu a o následnom podpísaní/nepodpísaní návrhu na uzavretie dodatku.
8. MAS zabezpečí v súlade s ustanoveniami zákona o slobode informácií zverejnenie dodatku k zmluve o príspevku v CRZ. **Deň nasledujúci po dni jeho zverejnenia je deň účinnosti dodatku k zmluve o príspevku** (príp. neskorší deň, ak sa zmluvné strany v zmysle § 47a Občianskeho zákonníka dohodli, že zmluva o príspevku nadobúda účinnosť neskôr ako je deň nasledujúci po dni zverejnenia - využitie inštitútu odkladacej podmienky).
9. V prípade, že MAS alebo RO pre IROP identifikoval v rámci administratívnej kontroly VO po podpise zmluvy užívateľa s úspešným uchádzačom porušenia pravidiel a postupov VO, ktoré vedú k ex-ante finančnej oprave, musí byť uvedené zohľadnené úpravou výšky príspevku prostredníctvom dodatku k zmluve o príspevku.

### Ukončenie zmluvy o príspevku

1. Zmluvu o príspevku je možné ukončiť riadne alebo mimoriadne.
2. **Riadne ukončenie zmluvy** nastane uplynutím doby trvania zmluvy a zároveň splnením záväzkov oboch zmluvných strán, užívateľa ako aj MAS. MAS potvrdzuje splnenie záväzkov zo strany užívateľa schválením poslednej následnej monitorovacej správy.
3. **Mimoriadne ukončenie zmluvného vzťahu** nastáva dohodou zmluvných strán, odstúpením od zmluvy alebo výpoveďou zmluvy zo strany užívateľa.
4. V prípade ak je mimoriadne ukončenie zmluvného vzťahu spojené s povinnosťou užívateľa vrátiť príspevok alebo jeho časť, postupuje MAS v súlade s ustanoveniami kapitoly [10.](#_bookmark77)

### Zabezpečovacie prostriedky

1. MAS môže v prípade pochybností, resp. identifikovania rizikovosti niektorého z projektov užívateľov na účely krytia prípadnej pohľadávky zo zmluvy o príspevku použiť zabezpečovacie prostriedkom.
2. MAS môže na tento účel požiadať RO pre IROP na zabezpečenie pohľadávky zo zmluvy o príspevku uzatvorenej medzi MAS a užívateľom. Záložným veriteľom je MAS a záložcom je užívateľ.
3. RO pre IROP pri zabezpečení pohľadávky vyberie vhodný spôsob zabezpečenia pohľadávky najmä na základe posúdenia nasledujúcich faktorov:
	1. **charakter výstupov projektu** – uvedený aspekt zohľadňuje, či výstupom projektu sú hnuteľné/nehnuteľné veci, ktoré sú spôsobilé byť predmetom obchodovania, alebo výstup je nehmotného charakteru,
	2. **charakter prijímateľa** – aspekt zohľadňuje jednak rizikovosť subjektu (napr. súkromný sektor alebo verejný sektor, resp. sektor poskytujúci verejnoprospešné služby), ale aj z pohľadu spôsobu vymáhania pohľadávky od subjektu,
	3. **dĺžka trvania realizácie projektu a výška poskytovaného príspevku** – aspekt priamo ovplyvňujúci potrebu zvýšeného zabezpečenia pohľadávky, keďže čím je projekt náročnejší na realizáciu z hľadiska plánovanej dĺžky trvania a čím je finančne náročnejší, tým je riziko vzniku finančnej straty pre RO pre IROP vyššie,
	4. **vhodný typ zabezpečenia pohľadávky *–*** v závislosti od posúdenia vyššie uvedených faktorov RO pre IROP vyberie jeden z vhodných spôsobov zabezpečenia pohľadávok, ktorý poskytuje právna úprava v SR rešpektujúc prípadné obmedzenia vyplývajúce zo všeobecne záväzných právnych predpisov (napr. zákon o správe majetku štátu, zákon o rozpočtových pravidlách, zákon o rozpočtových pravidlách územnej samosprávy).
4. Zabezpečovacími prostriedkami, ktoré RO pre IROP uplatňuje sú:
	1. záložné právo,
	2. blanko zmenka
5. V prípade využitia inštitútu záložného práva musí byť MAS zapísaná ako záložný veriteľ prvý v poradí (t.j. ako prednostný záložný veriteľ), ibaže bude zo zmluvy o spolupráci a spoločnom postupe uzavretou medzi RO pre IROP a financujúcou bankou alebo financujúcou inštitúciou vyplývať iný postup.
6. V prípade, že užívateľ má zabezpečené financovanie projektu z úveru poskytnutého financujúcou bankou (t.j. aspoň časť celkových oprávnených výdavkov alebo aspoň časť neoprávnených výdavkov je financovaná prostredníctvom úveru poskytnutého financujúcou bankou) a užívateľ poskytuje rovnaký záloh pre MAS aj pre financujúcu banku, môže byť MAS zapísaná ako záložný veriteľ druhý v poradí, ak má RO pre IROP uzatvorenú zmluvu o spolupráci s financujúcou bankou.
7. Po nadobudnutí účinnosti zmluvy o spolupráci a spoločnom postupe uzavretou medzi RO pre IROP a financujúcou bankou alebo financujúcou inštitúciou zahŕňajúcou aj implementáciu CLLD bude zoznam financujúcich bánk, s ktorými má RO pre IROP uzatvorenú zmluvu o spolupráci, dostupný na: <https://www.mirri.gov.sk/wp-content/uploads/mpsr-files/aktualny-zoznam-bank.pdf>.
8. Rizikovým projektom (v zmysle bodu 1 vyššie) je projekt, pri ktorom sa vyskytujú také konkrétne skutočnosti, ktoré v nadväznosti na stanovené podmienky poskytnutia príspevku, ako aj prax a skúsenosti RO pre IROP alebo MAS, vyvolávajú odôvodnenú obavu, že by v budúcnosti mohli spôsobiť nižšie uvedené následky:
	1. neschopnosť užívateľa riadne a včas ukončiť realizáciu projektu alebo
	2. nesplnenie povinností vyplývajúcich zo zmluvy o poskytnutí príspevku alebo
	3. nesplnenie iných povinností užívateľa, ktoré má voči MAS v súvislosti s projektom alebo
	4. brániť fyzickému a/alebo finančnému ukončeniu projektu a udržaniu jeho výsledku.

Rizikovým projektom je projekt, vo vzťahu ku ktorému v aktuálnom čase žiaden z vyššie uvedených dôvodov na zvýšenú obavu poskytovateľa nemá charakter porušenia záväzkov zo zmluvy príspevku alebo porušenia finančnej disciplíny, v dôsledku čoho nie je možné takýto projekt zo strany MAS jednostranne predčasne ukončiť resp. vykonať finančnú opravu. Ide o zásadnú podmienku pre zaradenie projektu medzi rizikové projekty.

1. Pre zriadenie zabezpečovacieho prostriedku musí byť hodnota zabezpečenej pohľadávky rovná alebo vyššia ako je hodnota príspevku, ktorá sa poskytuje užívateľovi.
2. Pre efektívne využitie zabezpečovacieho prostriedku je vhodné, aby bola pohľadávka zabezpečená pred schválením ŽoPu.
3. Pohľadávku zabezpečuje RO pre IROP (v prípade, že mu MAS oznámi potrebu zriadenia zabezpečovacieho prostriedku podľa bodu 2 vyššie) spravidla jedným úkonom v jej celkovej hodnote. V ojedinelých prípadoch môže dochádzať k zabezpečovaniu pohľadávky aj postupne. Za každých okolností však musí byť hodnota zabezpečenej pohľadávky rovná alebo vyššia ako je hodnota súčtu už vyplatených platieb a aktuálne schvaľovaných ŽoP toho istého užívateľa.
4. RO pre IROP začína proces zriaďovania zabezpečovacích prostriedkov po predložení žiadosti MAS o zriadenie zabezpečovacieho prostriedku a predložení všetkých dokladov a informácií, ktoré má MAS k dispozícii vo vzťahu k zriadeniu zabezpečenia pohľadávky z príspevku voči konkrétnemu užívateľovi (vrátane informácie, či už Užívateľovi bol vyplatený príspevok, prípadne v akom stave je ŽoPu týkajúca sa predmetného projektu. Za účelom zjednodušenia plnenia tejto povinnosti môže RO pre IROP vydať vzor oznámenia, ktorý sa MAS zaväzuje používať.
5. MAS na účely zabezpečenia pohľadávky zo zmluvy o príspevku poskytuje RO pre IROP potrebnú súčinnosť, najmä poskytuje potrebnú dokumentáciu, ktorú v priebehu implementácie stratégie CLLD získal od užívateľov.
6. V prípade, ak MAS disponuje informáciami, ktoré majú vplyv na proces zabezpečovania pohľadávky, je povinná tieto informácie bezodkladne poskytnúť RO pre IROP.
7. O rozsahu dokumentácie potrebnej pre zriadenie zabezpečovacieho prostriedku bude užívateľ informovaný písomne zo strany RO pre IROP. RO pre IROP bude informáciu postupovať tak, aby o nej mala MAS vedomosť (napr. v kópii e-mailu, alebo zaslaním rovnopisu listu na vedomie MAS).
8. V prípade porušenia záväzku užívateľa zo zmluvy o príspevku, ktorý je spojený s potrebou uplatnenia zabezpečovacieho prostriedku, postúpi MAS pohľadávku na RO pre IROP.
9. MAS postúpi pohľadávku na RO pre IROP zmluvou o postúpení pohľadávky podľa §524 Občianskeho zákonníka, ktorej vzor vydá RO pre IROP. Táto zmluva nadobúda účinnosť deň po dni jej zverejnenia v centrálnom registri zmlúv, pokiaľ nie je v zmluve dohodnutá iná odkladacia podmienka účinnosti.
10. RO pre IROP sa na základe postúpenia pohľadávky stáva novým veriteľom takejto pohľadávky voči užívateľovi ako dlžníkovi a spolu s pohľadávkou nadobúda priamo zo zákona aj všetky práva s ňou spojené vrátane záložného práva, práv zo zabezpečovacej zmenky a ďalšie, t.j. RO pre IROP sa stáva záložným veriteľom, resp. veriteľom z iného zabezpečenia, namiesto MAS.
11. MAS je povinná bezodkladne zaslať užívateľovi oznámenie o postúpení pohľadávky a prechode záložného práva na nového veriteľa v súlade s § 526 a 528 Občianskeho zákonníka. Vzor oznámenia vydá RO pre IROP.
12. Výkon uplatnenia zabezpečovacieho prostriedku následne vykonáva RO pre IROP.
13. RO pre IROP priebežne oznamuje MAS, že zriadil zabezpečovací prostriedok, resp. že plánuje pristúpiť k výkonu zabezpečovacieho prostriedku.

# Monitorovanie projektov - užívatelia

1. Monitorovanie projektov užívateľov slúži na včasné získavanie informácií o stave realizácie projektov, vrátane dosahovania plánovaných hodnôt merateľných ukazovateľov a je nástrojom na získanie potrebných údajov pre MAS za účelom monitorovania a hodnotenia napĺňania stratégie CLLD.
2. Na základe agregácie údajov projektov užívateľov na úrovni MAS, dochádza v pravidelných intervaloch k monitorovaniu plnenia zmluvy o NFP uzatvorenej medzi RO pre IROP a MAS za účelom implementácie stratégie CLLD.
3. Monitorovanie projektu začína dňom nadobudnutia účinnosti zmluvy o príspevku a končí dňom schválenia poslednej monitorovacej správy projektu.
4. Monitorovanie na úrovni projektu užívateľa sa realizuje počas nasledovných časových úsekov:
	1. **Monitorovanie počas realizácie projektu užívateľa**

Užívateľ poskytuje kľúčové informácie o postupe realizácie projektu a plnení hodnôt merateľných ukazovateľov v rámci monitorovacích údajov, ktoré tvoria prílohu každej ŽoP (s výnimkou zúčtovania predfinancovania, ak nejde o záverečnú ŽoP).

V prípade záverečnej ŽoP predkladá užívateľ aj prílohy preukazujúce naplnenie cieľových hodnôt príslušných merateľných ukazovateľov.

V prípade, ak časová oprávnenosť realizácie projektu zahŕňa aj obdobie pred platnosťou a účinnosťou zmluvy o príspevku, zahŕňajú monitorovacie údaje aj obdobie od začiatku realizácie projektu do okamihu platnosti a účinnosti zmluvy o NFP.

* 1. **Monitorovanie po ukončení realizácie projektu užívateľa**

Po ukončení realizácie projektu predkladá užívateľ MAS následnú monitorovaciu správu, ktorá obsahuje kľúčové informácie o plnení, resp. udržaní cieľových hodnôt merateľných ukazovateľov ako aj plnení podstatných náležitostí zmluvy o príspevku, ktoré sa sledujú počas obdobia udržateľnosti projektu. Následné monitorovacie správy predkladá užívateľ za každých 12 mesiacov po finančnom ukončení projektu (monitorované obdobie následnej monitorovacej správy) , a to 30 kalendárnych dní po ukončení monitorovaného obdobia.

Užívateľ predloží prvú následnú monitorovaciu do 30 kalendárnych dní po uplynutí obdobia 12 mesiacov po finančnom ukončení projektu. Následne predkladá žiadateľ následnú monitorovaciu správu počas ďalších 5 rokov, resp. 3 rokov v prípade projektov spadajúcich pod aktivitu A1.

Súčasťou následnej monitorovacej správy sú aj prílohy preukazujúce plnenie, resp. udržanie cieľových hodnôt príslušných merateľných ukazovateľov.

Vzor monitorovacej správy tvorí súčasť príručky pre užívateľa.

* 1. **Ad hoc poskytnutie monitorovacích údajov**

Na základe požiadavky MAS, je užívateľ povinný predložiť aj ďalšie informácie vo vzťahu k projektu (napr. dokumentáciu súvisiacu s charakterom a postavením užívateľa, s realizáciou projektu, účelom projektu, s činnosťami užívateľa súvisiacimi s účelom projektu, s vedením účtovníctva), a to aj mimo údajov a intervalov poskytovaných monitorovacích údajov podľa písm. [a)](#_bookmark74) a [b).](#_bookmark75)

1. MAS môže rozšíriť požadovaný obsah monitorovacích údajov, ktoré z hľadiska monitorovania projektu pokladá za dôležité (napr. odpočet plnenia opatrení prijatých na odstránenia nedostatkov identifikovaných kontrolou projektu na mieste a na odstránenie príčin ich vzniku a pod.). MAS tak vykoná aj na podnet RO pre IROP.
2. Zoznam príloh k monitorovacím údajom uvádza príručka pre užívateľa.
3. Užívateľ je ďalej povinný bezodkladne písomne informovať MAS o začatí a ukončení akéhokoľvek súdneho, exekučného alebo správneho konania, konkurzného konania a konkurzu, reštrukturalizačného konania voči užívateľovi, o vzniku a zániku okolností vylučujúcich zodpovednosť, o všetkých zisteniach kontrolných orgánov z výkonov kontroly alebo auditu, ako aj iných skutočnostiach, ktoré majú alebo môžu mať vplyv na realizáciu projektu alebo na účel projektu (napr. oblasť súvisiaca s nedodržaním napĺňania horizontálnych princípov); zároveň bezodkladne písomne informovať MAS o zavedení ozdravného režimu a zavedení nútenej správy.
4. MAS vykoná kontrolu monitorovacej správy.
5. MAS vykoná kontrolu monitorovacích údajov, ktoré sú prílohou žiadosti o platbu v termíne na výkon AFK príslušnej žiadosti o platbu.
6. MAS vykoná kontrolu následnej monitorovacej správy projektu v termíne do 15 pracovných dní od jej predloženia.
7. V prípade nejasností alebo pochybností zašle MAS užívateľovi výzvu na doplnenie, v ktorej vyzve užívateľa, aby doplnil údaje, alebo odstránil, resp. vysvetlil nepresnosti. MAS poskytne užívateľovi primeranú lehotu, ktorá nesmie byť kratšia ako 5 kalendárnych dní.
8. Odoslaním výzvy na doplnenie prestáva plynúť lehota 15 pracovných dní.
9. Po doplnení plynie lehota na kontrolu ďalej.
10. MAS pri vypracovaní výstupov z kontroly postupuje v súlade s ustanoveniami uvedenými v kapitole [8.3.1](#_bookmark48).
11. Pri kontrole ŽoP sa MAS pridržiava otázok v kontrolnom zozname ku kontrole monitorovacích údajov.
12. O záveroch kontrolu informuje MAS užívateľa
13. Vzory kontrolného zoznamu a výstupov z kontroly sú prílohou IMo.
14. MAS agreguje údaje získané monitorovaním projektu užívateľov do vlastných výkazov, ktorými sa vykonáva monitorovanie zmluvy o NFP uzatvorenej medzi MAS a RO pre IROP nasledovne:
15. MAS agreguje údaje zo ŽoP užívateľov do ŽoP na úrovni MAS posledné overené údaje užívateľov, ktoré sú k dispozícii k termínu vypracovania ŽoP MAS,
16. MAS agreguje do výročných monitorovacích správ, záverečnej monitorovacej správy, doplňujúcich monitorovacích údajov a do následných monitorovacích správ posledné overené údaje užívateľov, ktoré sú k dispozícii k termínu zostavovania príslušných monitorovacích správ na úrovni MAS. Uvedené sa rovnako aplikuje aj v prípadoch, kedy RO pre IROP vyzve MAS na predloženie monitorovacej správy mimo štandardných termínov ich predkladania,
17. MAS uvádza v monitorovacích správach komplexné informácie o stave realizácie stratégie CLLD, priebežné výsledky hodnotenia stratégie CLLD, problémoch s implementáciou stratégie, opatreniami prijatými na elimináciu nepriaznivých skutočností, plánovaných úpravách stratégie CLLD a pod.
18. Spôsob agregácie údajov na úrovni MAS je uvedený v číselníku merateľných ukazovateľov.
19. Predkladanie monitorovacích údajov v rámci žiadosti o platbu MAS na RO pre IROP uvádza príručka pre prijímateľa (MAS).
20. Predkladanie monitorovacích správ MAS na RO pre IROP upravuje príručka pre prijímateľa MAS.
21. RO pre IROP vykoná AFK a v prípade potreby FKnM monitorovacích správ MAS.
22. RO pre IROP je oprávnený v prípade identifikácie nedostatkov zaslať MAS výzvu na doplnenie v rámci, ktorej vyzve MAS na odstránenie nedostatkov a poskytne MAS termín nie kratší ako 5 kalendárnych dní.
23. MAS je pri odstraňovaní nedostatkov oprávnená vyzvať na doplnenie príslušných užívateľov.
24. Po doplnení zašle MAS monitorovaciu správu na RO pre IROP, ktorý následne pokračuje v AFK.
25. O výsledku kontroly informuje RO pre IROP MAS zaslaním výstupu z kontroly v súlade so zákonom o finančnej kontrole.

## Sankčný mechanizmus

1. Sankčný mechanizmus predstavuje nástroj, ktorým MAS uplatňuje voči užívateľom finančné korekcie v prípadoch, ak sa užívateľ odkloní od plnenia povinných merateľných ukazovateľov projektu v takej miere, ktorá nie je prípustná, resp. objektívne odôvodniteľná.
2. Spustenie sankčného mechanizmu a výška sankcie závisí od:
	1. typu ukazovateľa (s príznakom rizika alebo bez príznaku rizika),
	2. výšky odchýlky,
	3. okamihu, kedy mal byť ukazovateľ povinne naplnený,
	4. obdobia počas ktorého nebol ukazovateľ naplnený.
3. Pravidlá uplatnenia sankčného mechanizmu sú uvedené v príručke pre užívateľa.
4. RO pre IROP vydá pomôcku pre výpočet finančnej korekcie z dôvodu aplikácie sankčného mechanizmu.

# Nezrovnalosti a finančné vyrovnanie - užívatelia

1. Nezrovnalosťou sa vo vzťahu k užívateľovi rozumie predovšetkým porušenie jeho záväzkov, ktorému vyplývajú zo zmluvy o príspevku, ktoré generuje pohľadávku MAS voči užívateľovi.
2. Nezrovnalosť s finančným dopadom na úrovni projektu užívateľa má vplyv na oprávnenosť výdavkov MAS zo zmluvy o NFP, a preto je takáto nezrovnalosť aj nezrovnalosťou RO pre IROP voči MAS.
3. Nezrovnalosť s finančným dopadom predstavuje pre MAS finančnú stratu. To neplatí v prípade, pokiaľ dôjde k získaniu (vráteniu) prostriedkov od užívateľa za identifikovanú nezrovnalosť, ak RO pre IROP umožní MAS opätovné použitie týchto zdrojov. MAS tieto prostriedky použije v súlade s ustanoveniami kapitoly [7](#_bookmark21), t.j. zvýši alokáciu niektorej z otvorených výziev, vyhlási novú výzvu, alebo uplatní zásobník projektov.
4. V prípade, ak MAS identifikuje podozrenie z nezrovnalosti (či už sama alebo prostredníctvom podnetu od tretích osôb), je povinná túto bezodkladne oznámiť RO pre IROP.
5. V prípade, ak podozrenie z nezrovnalosti identifikuje RO pre IROP (či už sám alebo prostredníctvom podnetu od tretích osôb) oznámi túto skutočnosť MAS.
6. V prípade vzniku podozrenia z nezrovnalosti je MAS povinná bezodkladne zaslať na RO pre IROP všetku dokumentáciu preukazujúcu predmetné podozrenie.
7. Vo veci riešenia nezrovnalosti do uplynutia lehoty na vrátenie príspevku alebo jeho časti podľa žiadosti o vrátenie alebo podľa odstúpenia od zmluvy koná MAS, alebo koná RO pre IROP, ak ho MAS požiada o súčinnosť (článok 5 ods. 5.3 zmluvy o NFP). Žiadosť o súčinnosť môže byť súčasťou oznámenia o zistení podozrenia z nezrovnalosti, prípadne oznámenia o zaslaní dokladov k nezrovnalosti. RO pre IROP v tejto etape koná za MAS na základe splnomocnenia MAS, ktoré je uvedené priamo v zmluve o NFP (článok 5, ods. 5.3 zmluvy).
8. V prípade, ak RO pre IROP identifikuje, že označené konanie alebo opomenutie užívateľa nie je nezrovnalosťou, informuje o tom MAS a nezačnú sa vykonávať úkony týkajúce sa riešenia nezrovnalosti.
9. V prípade, ak RO pre IROP identifikuje, že sa jedná o nezrovnalosť, zaeviduje nezrovnalosť a stanoví, či:
	1. v dôsledku nezrovnalosti má dôjsť k vráteniu príspevku alebo jeho časti pri existujúcej zmluve o príspevku, alebo
	2. došlo k naplneniu dôvodov pre odstúpenie od zmluvy o príspevku.

V oboch prípadoch RO pre IROP vo svojom stanovisku identifikuje porušenie právnych predpisov, zmluvy o príspevku alebo iných záväzných pravidiel, porušením ktorých odôvodňuje podozrenie z nezrovnalosti. V prípade odstúpenia od zmluvy (písm. b.) RO pre IROP vypracuje návrh odstúpenia od zmluvy obsahujúci žiadosť o vrátenie podľa § 351 Obchodného zákonníka.

1. V prípade, ak sa pri riešení nezrovnalosti postupuje podľa bodu 9 písm. a) tejto kapitoly, ďalej koná pri riešení nezrovnalosti voči konkrétnemu užívateľovi MAS alebo RO pre IROP. RO pre IROP koná na základe požiadavky MAS o súčinnosť a v súlade s plnomocenstvom podľa článku 5 ods. 5.3 Zmluvy NFP. Konajúci subjekt vystaví pre užívateľa žiadosť o vrátenie príspevku alebo jeho časti vo výške zodpovedajúcej nezrovnalosti, ak ide o nezrovnalosť s finančným dopadom. Ak nejde o nezrovnalosť s finančným dopadom, žiadosť o vrátenie sa nevystavuje. Vzor žiadosti o vrátenie pre úroveň užívateľa vydáva RO pre IROP.
2. V prípade, ak sa pri riešení nezrovnalosti postupuje podľa bodu 9 písm. b) tejto kapitoly, ďalej koná pri riešení nezrovnalosti voči konkrétnemu užívateľovi RO pre IROP, a to na základe plnomocenstva podľa článku 5 ods. 5.3 Zmluvy o NFP.
3. V prípade, ak MAS zostane pri riešení a vysporiadaní nezrovnalosti voči Užívateľovi nečinná (bez ohľadu na to, ktorý subjekt zistil nezrovnalosť), RO pre IROP je oprávnený vykonať všetky potrebné úkony podľa tejto kapitoly a za účelom riadneho splnenia všetkých povinností vyplývajúcich z povinnosti ochrany finančných záujmov EÚ, najmä predchádzať, riešiť a naprávať nezrovnalosti, pričom sa súčasne po dobu trvania nečinnosti uplatní režim uvedený v článku 5 ods. 5.2 zmluvy o NFP.
4. V žiadosti o vrátenie príspevku (bez ohľadu na to, či sa zasiela ako samostatný dokument podľa bodu 9 písm. a) tejto kapitoly alebo ako súčasť odstúpenia od zmluvy podľa bodu 9 písm. b) tejto kapitoly) musí byť konajúcim subjektom stanovená suma, lehota, čísla účtov, variabilný symbol a ostatné náležitosti pre vrátenie finančných prostriedkov príspevku alebo jeho časti. Lehota na vrátenie nesmie byť dlhšia ako 50 pracovných dní.
5. V prípade, ak užívateľ v stanovenej lehote nevráti prostriedky z príspevku v požadovanej výške, konajúci subjekt o tejto skutočnosti informuje druhú zmluvnú stranu (ak koná RO pre IROP, informuje MAS a opačne).
6. MAS bezodkladne odo dňa nasledujúceho po uplynutí lehoty na vrátenie Príspevku alebo jeho časti na základe žiadosti o vrátenie alebo v dôsledku odstúpenia od Zmluvy o príspevku, bezodplatne postúpi pohľadávku z Príspevku voči konkrétnemu Užívateľovi na Poskytovateľa, a to spolu s jej príslušenstvom a všetkými právami s ňou spojenými, vrátane záložného práva alebo iného zabezpečovacieho práva, ktoré bolo zriadené. Za účelom realizácie povinnosti MAS postúpiť pohľadávku voči konkrétnemu Užívateľovi podľa predchádzajúcej vety nie je potrebná osobitná výzva RO pre IROP, ani žiadny iný formálny úkon RO pre IROP. Na postúpenie pohľadávky MAS využije návrh zmluvy o postúpení pohľadávky, ktoré vzor vydá RO pre IROP. Po nadobudnutí účinnosti zmluvy o postúpení pohľadávky voči konkrétnemu užívateľovi preukazuje MAS postúpenie pohľadávky Užívateľovi podľa § 526 Občianskeho zákonníka. Uvedený postup je osobitne upravený aj v kapitole [8.3.9](#_bookmark69) ods. [22](#_bookmark72) až 27.
7. V prípadoch, kedy nie je zriadený zabezpečovací prostriedok, RO pre IROP pristúpi k aplikácii všetkých zákonných možností pre vysporiadanie, resp. vymoženie tejto pohľadávky.
8. V prípadoch, ktoré predpokladá zákon o EŠIF sa správcom pohľadávky a záložným veriteľom môže stať aj iný orgán než RO pre IROP, ak ide o orgán verejnej moci, ktorý vydal rozhodnutie vo veci predmetnej nezrovnalosti s povinnosťou vrátenia príspevku alebo jeho časti. Momentom, kedy prechádzajú práva správy pohľadávky a zabezpečovací prostriedok na iný orgán, nastáva nadobudnutím právoplatnosti predmetného rozhodnutia. Týmto orgánom môže byť napr. Úrad vládneho auditu.

# Platnosť a účinnosť dokumentov/vzorov

1. IMo (vrátane príloh) nadobúda platnosť dňom jeho schválenia a účinnosť dňom uvedeným na úvodnej strane IMo. Ostatné vzory dokumentov, resp. vzory, na ktoré sa IMo odvoláva a sú vydávané RO pre IROP, rovnako nadobúdajú platnosť dňom ich schválenia a účinnosť dňom uvedeným v týchto dokumentoch.
2. V prípade relevantnosti obsahuje IMo, resp. vzory a dokumenty, na ktoré sa odvoláva prechodné ustanovenia. Pokiaľ RO pre IROP prechodné ustanovenie neaplikuje, obsahuje IMo, resp. vzoralebo dokument na ktorý sa odvoláva, informáciu o neaplikácii prechodného obdobia. V tomto prípade platí IMo, dokument alebo vzor v deň nadobudnutia účinnosti, tak ako bol zverejnený.
3. Deň nadobudnutia účinnosti nesmie byť skorší ako je dátum zverejnenia dokumentu, resp. vzoru, inak sa za deň nadobudnutia účinnosti považuje deň zverejnenia dokumentu, resp. vzoru.
4. Dátum platnosti a účinnosti ako aj prechodné ustanovenia sa uvádzajú na úvodnej strane dokumentu, resp. vzoru.
5. RO pre IROP si vyhradzuje právo aktualizovať, alebo doplniť dokument, resp. vzor s ohľadom na vývoj implementácie a zmenu príslušných právnych predpisov, alebo systémov riadenia.
6. O aktualizácii bude RO pre IROP informovať MAS na svojej stránke [www.mirri.gov.sk](http://www.mirri.gov.sk/).
7. V prípade potreby opravy formálnych chýb/nedostatkov v platnej verzii dokumentu, resp. vzoru (napr. nesprávne uvedený odkaz, nefunkčný hypertextový odkaz, chybné formátovanie/číslovanie, preklepy a pod.), ktoré nemenia postupy uvedené v dokumente, resp. vzore, si RO pre IROP vyhradzuje právo na ich opravu bez potreby informovať MAS o vykonaných opravách.

# Prílohy

1. Generálny test štátnej pomoci
2. Harmonogram výziev MAS v rámci IROP
3. Číselník merateľných ukazovateľov MAS
4. KZ k návrhu výzvy na predkladanie ŽoPr
5. KZ ku kontrole disponibilnej alokácie (pred vyhlásením výzvy na predkladanie ŽoPr)
6. Vzorové dokumenty Výzvy na predkladanie ŽoPr

• Vzor Výzvy na predkladanie ŽoPr

• Príloha č. 1 výzvy – Formulár ŽoPr + Vzorové záväzné formuláre príloh ŽoPr

• Príloha č. 2 výzvy - Špecifikácia rozsahu oprávnenej aktivity a oprávnených výdavkov

• Príloha č. 3 výzvy - Zoznam povinných merateľných ukazovateľov projektu, vrátane ukazovateľov relevantných k HP

• Príloha č. 4 výzvy – Kritériá pre výber projektov – Hodnotiace kritériá

1. Informácia o aktualizácii výzvy na predkladanie ŽoPr
2. Oznámenie o prijatí ŽoPr (IROP) na MAS – v rámci aktivity A1 v prípade špecifických SK NACE
3. Čestné vyhlásenie o nestrannosti, zachovaní dôvernosti informácií a vylúčení konfliktu záujmov
4. KZ k administratívnemu overeniu ŽoPr
5. Výzva na doplnenie ŽoPr
6. Dohoda o vykonaní práce s odborným hodnotiteľom
7. Potvrdenie o oboznámení sa s podmienkami odborného hodnotenia
8. Zoznam pridelených ŽoPr odbornému hodnotiteľovi
9. Preberací protokol (dokumentácie ŽoPr) – odovzdanie a prevzatie dokumentácie ŽoPr s odborným hodnotiteľom
10. Príručka pre odborných hodnotiteľov
11. Etický kódex
12. Hodnotiaci hárok odborného hodnotenia ŽoPr
13. Odvolací dekrét odborného hodnotiteľa
14. Protokol o výbere ŽoPr
15. Oznámenie o schválení / neschválení ŽoPr
16. Výzva na predloženie dokumentov a informácií potrebných na prípravu návrhu zmluvy o príspevku
17. KZ k zmluve o príspevku
18. Oznámenie o výkone finančnej kontroly na mieste
19. Poverenie na výkon finančnej kontroly na mieste
20. KZ pre vykonanie finančnej kontroly na mieste
21. KZ k administratívnej finančnej kontrole ŽoPr – refundácia a predfinancovanie
22. KZ k administratívnej finančnej kontrole ŽoPr – zúčtovanie predfinancovania
23. Výzva na doplnenie/zmenu žiadosti o platbu
24. Návrh správy / čiastková správa z kontroly / dodatku k návrhu správy / čiastkovej správy z kontroly
25. Správa / čiastková správy z kontroly
26. KZ k monitorovacím údajom
27. KZ k monitorovacím správam užívateľa
28. Informácia o zrealizovanom projekte IROP v území MAS
1. Uvedené znamená, že IROP môže zo zdroja ERDF financovať oblasť podpory C v BSK napriek tomu, že financovanie chodu MAS (oblasť podpory B) je zabezpečené v BSK zo zdroja EPFRV a naopak, PRV môže zo zdroja EPFRV financovať oblasť podpory A mimo BSK napriek tomu, že financovanie chodu (oblasť podpory B) je zabezpečené mimo BSK zo zdroja ERDF. [↑](#footnote-ref-1)
2. V súlade s Usmernením Riadiaceho orgánu pre Program rozvoja vidieka SR 2014 – 2020 č. 3 [↑](#footnote-ref-2)
3. Zmena Konceptu implementácie stratégie CLLD je opísaná v kapitole 6.6 [↑](#footnote-ref-3)
4. Práva a povinnosti zmluvných strán vyplývajúce zo zmluvy o NFP sú podrobne špecifikované v príručke pre prijímateľa (MAS) [↑](#footnote-ref-4)
5. Do nadobudnutia účinnosti zmluvy o príspevku sa užívateľ označuje ako ReS. [↑](#footnote-ref-5)
6. Na účely tohto zákona sa rozumie orgánom verejnej správy subjekt verejnej správy podľa osobitného predpisu a právnická osoba, prostredníctvom ktorej sa poskytujú verejné financie. [↑](#footnote-ref-6)
7. MAS je oprávnená zvoliť si daný predmet kontroly len v prípade, ak je kontrola vykonávaná formou FKnM. [↑](#footnote-ref-7)
8. MAS je oprávnená zvoliť si daný predmet kontroly len v prípade, ak je kontrola vykonávaná formou finančnej kontroly na mieste. [↑](#footnote-ref-8)
9. V zmysle ustanovenia § 22 zákona o finančnej kontrole [↑](#footnote-ref-9)
10. Výdavky projektu, ktoré vznikajú z dôvodu obstarania stavebných prác, tovarov alebo služieb dodávateľským spôsobom sú oprávnené len v prípade, ak bol dodávateľ vybraný v súlade so ZVO. [↑](#footnote-ref-10)
11. <https://www.mirri.gov.sk/mpsr/irop-programove-obdobie-2014-2020/clld/programove-dokumenty/prirucka-pre-uzivatela/index.html> [↑](#footnote-ref-11)
12. V prípade merateľného ukazovateľa [↑](#footnote-ref-12)
13. Potreba úpravy môže byť identifikovaná napr. v rámci koncipovania výzvy MAS alebo môže byť identifikovaná RO v procese posudzovania návrhu výzvy MAS. [↑](#footnote-ref-13)
14. <https://www.mirri.gov.sk/mpsr/irop-programove-obdobie-2014-2020/clld/programove-dokumenty/statna-pomoc/index.html> [↑](#footnote-ref-14)
15. <https://www.mirri.gov.sk/mpsr/irop-programove-obdobie-2014-2020/clld/harmonogramy-vyziev-mas/index.html> [↑](#footnote-ref-15)
16. Účelom tohto bodu je sumarizácia úkonov, ktoré MAS v tejto etape schvaľovania vykoná, uvedené nepredstavuje chronologickú postupnosť úkonov v poradí, ako ich má MAS vykonať. [↑](#footnote-ref-16)
17. IS SEMP plní úlohy Centrálneho registra v zmysle § 11 zákona o štátnej pomoci, teda informačného registra verejnej správy, ktorý obsahuje údaje o poskytnutej pomoci v SR; správcom IS SEMP je PMÚ SR. [↑](#footnote-ref-17)
18. Okolnosti vylučujúce zodpovednosť sú stanovené v zmluve o príspevku [↑](#footnote-ref-18)
19. Napríklad § 39 zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov, § 23 zákona č. 586/2003 Z. z. o advokácií a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 297/2008 Z. z. [↑](#footnote-ref-19)
20. Zákon NR SR č. 46/1993 Z. z. o Slovenskej informačnej službe v znení neskorších predpisov, Zákon NR SR č. 198/1994 Z. z. o vojenskom spravodajstve v znení neskorších predpisov, Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. [↑](#footnote-ref-20)
21. Napríklad Civilný sporový poriadok, Civilný mimosporový poriadok, zákon NR SR č. 71/1967 Zb. v znení neskorších predpisov, zákon NR SR č. 372/1990 Zb. o priestupoch v znení neskorších predpisov. [↑](#footnote-ref-21)
22. Na odoslanej zásielke je potrebné výrazne uviesť: „ODBERNÁ LEHOTA – 3 DNI“. [↑](#footnote-ref-22)
23. MAS môže vykonať AFK len na základe prvého úkonu užívateľa voči MAS, ktorým môže byť vyjadrenie užívateľa k danej skutočností (oprava/zmena nesprávnych záverov kontroly resp. reakcia k zisteniam kontroly tretej strany). Ak sa užívateľ písomne nevyjadrí, t.j. nevykoná krok, ktorý možno pokladať za prvý úkon užívateľa, MAS vykoná opätovnú kontrolu ako FKnM. [↑](#footnote-ref-23)
24. <https://www.mirri.gov.sk/mpsr/irop-programove-obdobie-2014-2020/clld/programove-dokumenty/prirucka-k-procesu-verejneho-obstaravania/jppzpkpvoo>/ [↑](#footnote-ref-24)
25. https://www.mirri.gov.sk/mpsr/irop-programove-obdobie-2014-2020/programove-dokumenty-irop/prirucka-k-procesu-verejneho-obstaravania/index.html [↑](#footnote-ref-25)
26. <https://www.mirri.gov.sk/mpsr/irop-programove-obdobie-2014-2020/clld/informacie-a-instrukcie-ro/kontrola-verejneho-obstaravania-vykonavana-zo-strany-mas/index.html> [↑](#footnote-ref-26)
27. V zmysle SFR je prijímateľ povinný zúčtovať 100 % každej jednej poskytnutej zálohovej platby v lehote 12 mesiacov odo dňa pripísania finančných prostriedkov na účte prijímateľa. [↑](#footnote-ref-27)
28. § 340b obchodného zákonníka [↑](#footnote-ref-28)
29. Ak relevantné. [↑](#footnote-ref-29)
30. Merateľný ukazovateľ projektu s príznakom a merateľný ukazovateľ bez príznaku. [↑](#footnote-ref-30)
31. DPH sa považuje za neoprávnený výdavok vo všetkých prípadoch s výnimkou, ak poskytované služby, alebo tovary, ktoré budú poskytované v súvislosti s predmetom projektu (budovanou infraštruktúrou alebo obstaraným majetkom) sú od tejto dane oslobodené podľa zákona č. 222/2004 Z. z. o dani z pridanej hodnoty (§ 28 až 48b, resp. § 3 ods. 4). [↑](#footnote-ref-31)